
Căpitanul Mirzea tresare din ginduri. Pe şleaul 
care şerpuie printre rîpile bălților se arată doi călăreţi 
culcaţi pe oblîncuri. Ajunşi în faţa căpitanului, îşi 
strunesc caii. 

— Încotro? îi întreabă Mirzea, privindu-i cercetător. 

— La măria-sa, căpitane. Sint cetaşul Balborea, din 
oastea popii Stoica de la Fărcaşe. Veşti grabnice... 

— De taină? 

— Hm!... Ştiu şi eu?!... Te văzui la curte... Acu-n- 
teleg că eşti în slujba de strajă... Tătarii trecură Dună- 
rea pe la Vidin. Aduc puzderie de robi. Cum intrară în 
ţară, se puseră pe jaf... Arde Oltenia. Tot malul Dunării 
e o flacără. Scrum şi cenuşă sînt satele... Oamenii s-au 
băjenit la codru. La munte... 

— Da’ tu cine eşti? 

— Sînt cetaşul Achim din steagul de iscoade. Am 
prins lîngă raia o pocitanie de turc, care vorbeşte 
româneşte mai bine decît mine. Ne suduie şi ne 
ocărăşte, lăudindu-se că-i în slujba măriei-sale. Că o să 
ne reteze urechile şi o să ni le frigă pe jar. Nu ştiu ce să 
mă fac cu el. Are o gură rea şi-i afurisit ca un diavol. 
Mă reped în tabără să dau de ştire... 

— Hm... Şi unde-i turcul? 

— II aduc oamenii mei cu sania... Cred c-au poposit 
în Stoieneşti. 

— Alte veşti? 

— Rău, domnia-ta! Să băjeneşte ţara... Pe urmă, 


păgiînii, în fiecare zi se văd pilcuri, pilcuri, venind din 
susul şi din josul Dunării. Se adună la cetatea 
Rusciukului. Vin în sănii. Mai ales ienicerime de cetate. 
Iscoadele noastre din Bulgaria ne-au repezit vorbă că 
s-a pornit oaste cu tunuri de la Adrianopole. 

— Eşti lung la limbă, cetaşe... Daţi-i drumul în 
goana goanelor la măria-sa. Vedeţi să nu cădeţi în 
mîna căpitanului Racea. N-are să vă creadă atit de 
uşor, cum v-am crezut eu. 

— Să trăieşti, domnia-ta! 

Cei doi călăreţi îşi scot cuşmele. | se-nchină. Dau 
pinteni, pierzîndu-se într-un nor de omăt spulberat. 
Căpitanul îşi îndeamnă armăsarul din călcîie. Îşi spune 
că nici sultanul, nici hanul Ghazi Ghirai n-au gînduri 
proaste... Se adeveresc presupunerile măriei-sale. 
Turcii şi tătarii vor să stringă oştirea Ţării Româneşti 
într-un cleşte de foc. S-o calce-n picioarele cailor încă 
în iarna asta. Să ajungă la Bucureşti şi să facă din ţară 
un paşalik, pe care să-l mulgă după pofta inimii. 

Se răsuceşte în şa. Face semn de pornire la trap. E 
un bărbat scund, bine legat. Ochi oblici, ca ai tătarilor. 
Mustaţa subţire, prelinsă pe la colţul buzelor. Poartă 
calpac tătărăsc din blană de pisică sălbatică, şubă de 
vulpe scurtă pînă la genunchi, cizme din blană de miel 
cu turetcile înalte pînă la şolduri. Şuba încinsă cu 
centura lată, de care are agăţată sabia de Damasc cu 
teaca ferecată în argint. Hanger, arc tătărăsc, cucura 
de săgeți şi arcan. Pe umăr, şoimul de vinătoare. 
Alături, călăreşte slujitorul şi robul lui, Ahmet, un tătar 
crîimlean învins într-o luptă din tinereţe. 

Şeitan, armăsarul de Bugeac cu părul gălbui, vestit 
în toată oştirea pentru învăţătura şi deşteptăciunea lui 
aproape omenească, nechează uşurel vestindu-l că au 
ieşit dintre bălți la drum slobod. 


Este ziua de 31 decembrie 1594 şi căpitanul Mirzea 
se-ntreabă dacă va putea petrece Anul nou cu fraţii săi 
de arme, căpitanii Gheţea şi Racea, aşa după cum se- 
nţeleseseră. 

Căpitanul Racea, maimarele ferentarilor domneşti, 
uriaş cu faţă smolită, barba frumos rotunjită din 
foarfece şi mustaţa arcuită peste buzele cărnoase, îl 
înjură în gînd pe marele vornic Ivan, care-l dăduse să 
facă poliţia taberei în noaptea asta a Anului nou. ÎI 
înjură cu atit mai vîrtos cu cit el însuşi se simte ispitit 
să dea dracului toate canoanele şi să tragă un chef 
rumeior alături de Gheţea şi Mirzea, dacă s-ar putea 
chiar aici, în Hulubeşti, la cvartirul măriei-sale, unde s- 
au strîns toate frumuseţile satului. 

Işi potriveste dolama îmblănită pe umeri. Urmat de 
patrula de ferentari, intră pe poarta cvartirului dom- 
nesc. Gărzile domneşti aprind lampioane multicolore 
pe care le agaţă în crengile prunilor din livadă. La un 
foc zdravăn, unde ard butuci de salcim, se pîrpăleşte în 
frigare o jumătate de bou. Alături stă trasă o sanie de 
la curte, cu un butoi pîntecos, străjuită de doi oşteni. 
Pregătirile ademenitoare îi zbirlesc mustăţile. Se 
îndreaptă bodogănind spre uşa casei vegheată de 
oşteni cu sabia la umăr. Comandantul gărzii tocmai 
împingea binişor afară un călugăraş înfofolit într-un 
cojoc lung de berbec, legat peste mijloc cu curmei. 

— Nu mă-mpinge, diavole! ocărăşte călugăraşul, îţi 
spun, păginule, că vreau să mă-nchin măriei-sale... Să-i 
dau binecuviîntarea. 

— Ei, ei, sfinţia ta... Măria-sa a fost binecuvintat de 
mitropolitul însuşi... Mie uită să mi-o dea... Binecuvîntă- 


mă şi potoleşte-te, dacă asta te arde... 

— Cine eşti şi cum îndrăzneşti să vorbeşti aşa cu o 
faţă bisericească? 

— Sint fiul lui Belzebut şi nepotul lui Scaraoţchi, 
ride Racea, apucîndu-l de guler şi virindu-şi barba în 
obrazul monahului. Aha... Tot călugărul chelar de la 
Glavacioc, cu săniile de peşte?... Nu te mai saturi, 
satano? Ce vrei, drac bărbos, cu măria-sa? De peştele 
tău îi arde? 

— Vreau să mă pling, afurisiţilor şi anticriştilor! 
Asta vreau... Slugerul mi-a poprit săniile. Vrea să vind 
peştele în pagubă... Asta-i batjocură curată, pe sfinta 
monastire... Şi tu, diavole, piei din faţa mea, că altfel 
chem asupra ta blestemul lui Arie şi al celor trei sute 
de sfinţi părinţi de la Nicheea... 

— Trei sute paişpe, necredinciosule! Racea îl saltă 
de guler, şuierîndu-i la ureche: Porc bărbos, nu vrei să 
vinzi peştele pentru oştire? Il duci la Sibii, să ai pe ce 
cumpăra mărgele şi barişuri! drăguţelor din Glavacioc? 
Stai tu. boaită afurisita, că ţi-ai găsit nănaşul... Hei, 
oşteni! Inşfăcaţi-l pe sfinţia sa şi tîrîţi-mi-l la han. 

Călugărul îşi pierduse graiul în faţa unei atari 
samavolnicii. Pînă să se dezmeticească, ferentarii îl 
trec dincolo de foc. Racea ride în barbă... 

lată că Anul nou îi trimite vestitori harnici... 

— Bună inimă ai, oşteanule... 

Din cerdac se arată faţa rumenă a unei femei. 

— Haide. Intră să te-ncălzeşti la vatră. 

Femeia îşi alintă obrazul în blana caţaveicii. 

„Se pare că sfinţii părinţi din Nicheea au grija 
robului spăşit Racea”, îşi spune căpitanul, urmînd ne- 
vasta dincolo de prispă, spre uşa întredeschisă de 


: Ţesătură fină şi subţire de lână pură, folosită pentru 
confecţionarea îmbrăcămintei. 


unde adie miros de claponi fripţi şi pită rumenită în 
cuptor. 

Măria-sa poruncise boierilor să petreacă noaptea 
de Anul nou în mijlocul oştilor. După căpitanii şi 
hotnogii domneşti repezise olăcari?. Aşa se face că 
olăcarul dăduse peste căpitanul Gheţea cînd cerceta 
străjile din marginea Stoieneştiului, iar peste Mirzea, 
cînd îşi pregătea culcuş în zăpadă, la rădăcina unui 
gorun din marginea şleahului?, cam la două leghe de 
Stoieneşti, spre Şerpăteşti, în vreme ce tighecenii 
patrulau pe drumul albăstrui, cufundat în liniştea nopţii 
de iarnă, la capătul căruia, nu prea departe, vegheau 
crîncenii ieniceri ai sultanului, cocoţaţi în foişoarele 
cetăţii Giurgiu. 

Radu Gheţea, bărbat de 30 de ani, frumos, cu 
sprincenele negre îmbinate la rădăcina nasului, gene 
lungi, mătăsoase, plete inelate căzindu-i pe umerii 
dolamei, ochi albaştri şi barba scurtată mult, se 
gîndeşte acasă. Poate n-au s-ajungă pînă sub munţii 
Argeşului ceambururile tătarilor, şi cine ştie?! N-are 
cine să mine pluguşorul prin troienele Cremenariului. 
Bărbaţii şi feciorii stau aici, îngropaţi în nea, cu ochii 
holbaţi în noapte, cu mîinile îngheţate pe arme... lată 
Hulubeştii... Liniştea nopţii e spartă de nişte strigăte şi 
suldămi cumplite. 

— Mă nepricopsiţilor... Vai de căpăţinile voastre de 
lemn pline cu putregai! Am degerat, degera-v-ar 


2 Olăcar = curier. 

> Drum de ţară natural, neamenajat, bătătorit de căruţe 
(ucrainiană - Sljah.); Pădure cu copaci de diferite specii 
(germană - Schlehe) 


sîngele în vine de prăpădiţi... Hei! Hotnogul de gardă! 
La mine, hotnogul de gardă! 

— Taci, jupîne. că-ţi înfig suliţa-n coaste, se aude 
un glas miîniat. M-ai căpiat... Ho, c-o să vină răspuns 
îndată. 

— Îndată? Netrebnicule! Mă ţineţi aici de patru 
ceasuri... O s-o plătiţi scump, neghiobilor. 

— Nu ne mai batjocori, că acuşi... 

Căpitanii dau pinteni. Din păpurişte răsar ca prin 
farmec patru vlăjgani. Le apucă friiele, punîndu-le 
pistoalele în piept. 

— Care eşti, bă? 

— Slobozenie, dă Gheţea cuvintul de trecere. 

— În veci, răspunde unul din oşteni... Hei! Loc! 

Văzuse surguciurile de căpitani şi găitanele cu 
ciucuri de ibrişin. 

— Cine zbiară? întreabă Gheţea, arătînd o sanie 
din marginea drumului. 

— Eh! Un îndrăcit de păgin. 

— Îndrăcit eşti tu şi neamurile tale... Păgiîni sînteţi 
voi, ţapi bărboşi, că ţineţi aici... 

— Pe Dumnezeu! Asta-i glasul jupînului... 

— Taci... Te-am cunoscut cine eşti, se aude glasul 
din sanie... Bine că te-ai milostivit, cerule! g 

Căpitanul Gheţea îl împinge pe Diavol din călciie. In 
fundul săniei, sub o tohoarcă răpănoasă, priponită 
zdravăn în frînghii se vede prin întunericul luciu al 
nopţii o pereche de mustăţi ciupelită de molii, 
îmbirligată şi lungă de-o palmă domnească, care 
străjuie un cap cît pumnul, ras ca o palmă. Capul e 
acoperit pe jumătate de un turban căzut pe o 
sprinceană, ceea ce dă arătării un chip cu totul 
şugubăţ. Ochii însă sticlesc de miînie şi mustăţile 
ciupelile se zbirlesc şi filfiie ameninţător de cite ori 


arătarea ţifneşte pe nări. 

— Jupiîn Răzbici, şopteşte Gheţea, plecîndu-se 
peste oblînc, abia stăpînindu-şi risul. 

Diavol miroase finul din sanie. Apucă lacom citeva 
fire, trăgind o dată cu ele şi un sfirc din mustaţa 
jupînului Răzbici. 

— Ho, boală! răcneşte curteanul, speriind calul. Ei, 
ce mai aşteptaţi, nemernicilor? Dezlegaţi-mă. Domnia- 
sa, căpitanul Gheţea, mă cunoaşte... Trap, globani 


puturoşi! 
Larmă. Tirguieli. Căpitanul Gheţea spune că-l cu- 
noaşte şi-l ia asupra lui.  Oştenii îl dezleagă 


bodogănind. Jupîn Răzbici ţişneşte de sub şubi, cu nişte 
şalvari de panură trenţăroşi, căzuţi în vine, iminei de 
pislă şi o feregea ca vai de ea. Sare pe crupa lui Diavol, 
agăţindu-se de umerii căpitanului. 

— La măria-sa. In goana goanelor, îi şopteşte la 
ureche. 

Se-ntoarce spre străjile rămase cu gura căscată: 

— Inchideţi-vă pliscurile... Şi rugaţi-vă Domnului să 
nu-mi aduc aminte de voi! 

Dînd pinteni, căpitanii se avîntă la galop, ascultîn- 
du-l pe jupîn Răzbici care se văicăreşte c-a făcut de la 
Stambul la Giurgiu patru zile, înconjurat de pagini, ca 
să cadă ca un prost în mîna unor iscoade de ale unui 
hotnog Floareş — arde-l-ar Satana într-o putină cu do- 
hot, de căpăţinos! — şi să zacă o zi întreagă legat fe- 
deleş sub tohoarca aia împuţită şi plină de purici, cînd 
aduce veşti cumplite pentru măria-sa. 

lată că se vede livada în care licăresc lampioanele. 
Se aude zumzetul cobzelor. Se văd muieri în caţaveici 
de vulpe şi de noaten, cu cizmuliţe leşeşti, roşii, foindu- 
se pe lingă mesele la care ospătează în ger, cu spatele 
la focuri zdupese, căpitanii şi oştenii de frunte ai 


măriei-sale. Jupîn Răzbici îşi zbiîrleşte mustăţile. La 
lumina tare a unui foc se vede că are obrazul acoperit 
de creţuri mici şi dese, colţurile buzelor căzute şi sprîn- 
cenele arcuite a mirare, ca un om care a pătimit multe 
în viaţă şi se miră singur că mai face încă umbră pă- 
mîntului. 

Căpitanul Gheţea nu se miră cînd comandantul 
gărzii, vătaful Simion, primeşte inelul de la jupîn 
Răzbici şi, fără o vorbă, le face semn să-l urmeze, şi se 
miră mai puţin cînd în tinda casei unde îşi are cvartirul 
măria-sa se arată mustăţile şi bărboiul căpitanului 
Racea. 

— Bun venit, porumbeilor, mormăie uriaşul. Să nu- 
mi ziceţi Racea, dacă acest Răzbici ciupelit nu ne strică 
petrecerea... 

Străjile le fac loc şi vătaful Simion îi pofteşte în 
casă. Mihai se pregăteşte să iasă la ospăţul oştenilor 
săi. E în cămaşă. Pe pat sînt rîinduite coantăşul, cuirasa 
blănită, mantia căptuşită cu blăni de jder, gugiumanul 
şi sabia.  Jupîn  Răzbici  îngenunche.  Căpitanii 
încremenesc umăr la umăr, ţinîndu-şi cuşmele sub 
braţul drept şi stînga în garda săbiei. 

— Ei, vitejilor... Pare-se că atunci cînd mi-e greu vă 
aflaţi la poruncă. Te ascult, Răzbiciule. Ascultaţi şi voi. 

Jupîn Răzbici vorbeşte limpede, ca un om stăpîn pe 
sine şi învăţat cu măria-sa. Căpitanul Gheţea nu-şi ia 
ochii de la Mihai. li vede părul sîrmos de pe pieptul 
voinic. Îi vede trupul înalt, atletic, mişcîndu-se neliniştit 
în odaia scundă, prea mică pentru voievodul care acum 
o lună ridicase steagul răscoalei împotriva înaltei Porţi. 
li citeşte durerea în ochii negrii, adinei, plini de gînduri 


nemărturisite. Jupîn Răzbici spune că Mihnea Turcitu a 
pierdut favoarea sultanului şi că, la stăruinţele lui 
Ghazi Ghirai, hanul tătarilor, sultanul îl trimite pe 
pretendentul Bogdan. 

— Feciorul lui lancu Sasu, taie voievodul. 

— Acela, rnăria-ta. Il repede cu paşa Hasan Hadim- 
bul de Aidin, feciorul lui Mohamed Socoli, care se va 
uni cu oştile paşii Mustafa de Meraaş, nepotul lui Sinan 
Paşa, ca să te prindă între ienicerime şi Hoardă, să-ţi 
spulbere oastea, iar pe măria-ta să te tirască în faţa 
sultanului. La Moldova păginii vor să-l aducă domn pe 
Ştefan Surdu. Ostile sînt adunate la Rusciuk... 

— Poţi să-mi spui tăria? 

— Pînă acum 6 000 de ieniceri de cetate, doamne! 

— Ce-nseamnă acest „pînă acum”, Răzbiciule? 

— Înseamnă că pe toate drumurile Bulgariei 
mărşăluiesc spre Rusciuk alte oşti, măria-ta. 

Mihai îşi pleacă fruntea. 

— Atit? 

— Încă ceva, măria-ta. Pîndind într-o noapte la un 
han de lîngă Tirnovo, am văzut un ofiţer de spahii, cu 
semnul lui Sinan Paşa la pelerină, şopocăindu-se cu un 
tătar, neguţător după port, oştean după apucături. 

— Şi? 

— Am prins doar trei vorbe. Una din ele era 
noaptea asta... Alta, numele măriei-tale. 

— Ce gîndeşti să-nsemne? 

— O iscoadă, doamne, în tabăra oştirii. Şi poate cu 
gînd rău asupra vieţii tale, ori cu o uneltire pe lîngă 
duşmanii tăi din ţară. 

— Să trăieşti, Răzbiciule, spune voievodul cu glas 
blînd, Vom veghea... Du-te şi te îmbracă cwviincios. 
Pofteşte apoi la ospăț... Mi-ai adus ştiri pline de miez... 
Căpitanilor! 


— Poruncă! 

Mihai vine în faţa lor. Îi priveşte intens. Scrutător. 
Stăruitor. 

— Am lipsă de nişte viteji care să iasă în calea 
Hoardei. Ghazi Ghirai trecu Oltenia prin foc şi sabie. 
Vreau să-i cunosc tăria. Să ştiu zi de zi drumul şi 
umbletele ceambururilor... Mai ales... 

Se aude focul arzînd vesel în vatră. Căpitanului 
Gheţea i se pare ca aude rotirea stelelor şi curgerea 
timpului. 

—...Mai ales am lipsă de nişte viteji care să se stre- 
coare în urdie. Să ajungă la robi. Să ajungă pînă la unul 
din cei mai de seamă prinşi, banul Sava al sirbilor, şi 
să-i dea răvaşul ăsta. 

Bate cu palma o scrisoare şnuruită. Face cîțiva paşi 
repezi, zuruindu-şi pintenii. 

— La o nevoie, dacă Ghazi Ghirai îşi schimbă gîndul 
şi vrea să pună robii la adăpost în vreo cetate de 
dincolo de Dunăre, să facă în aşa fel, încît chemînd 
oastea popii Stoica, să lovească Hoarda şi să-i 
sloboadă. Sînt acolo cîteva mii de sirbi. De rumâni 
bănăţeni şi de olteni. 

— Măria-ta vrea să spună că acolo se află o oaste 
de cîteva mii de săbii, spune Mirzea. 

— Asta vreau, să spun. 

— Şi că sînt acolo plugarii, oierii, păstorii şi pescarii 
măriei-tale, adaugă Gheţea. 

— Da, căpitane. Sînt, şi eu nu pot face un pas. 

— Se cheamă, intervine Racea, că noi vom iscodi 
drumul Hoardei. Dacă vom putea, vom prinde limbă şi 
o vom repezi aici, unde măria-ta veghezi asupra Cetăţii 
de Scaun. Mirzea va ajunge oricum în tabăra hanului, 
pentru că nimeni nu-l crede altceva decit tătar. De 
aceea se cuvine să-i dai lui răvaşul către banul Sava. 


Mie se cuvine să-mi dai, măria-ta, punga ceea 
pregătită pentru osteneala noastră şi pentru drum. 

Mihai ride  înveselit. la punga de pe masă, 
cîntărind-o la lumina sfeşnicului. l-o aruncă lui Racea 
care o înşfacă din zbor. 

— Nicăieri nişte taleri împărăteşti nu se află în loc 
mai bun decit în buzunarele mele, măria-ta. 

Voievodul îl ameninţă în glumă. Apoi: 

— Intraţi în gura lupului, vitejilor... Haide. Duceţi-vă 
între ceilalţi oşteni. Plecaţi în aşa fel, încît nimeni să nu 
vă adulmece urma. Nu sînteţi voi cei care aveţi nevoie 
de sfaturi. Încălecaţi înainte de ziuă. Vegheaţi la viaţa 
voastră. Hanul trebuie pus sub sabie înainte să ajungă 
la Giurgiu. Asta-i porunca mea domnească. Miine e zi- 
ntîi genar. Vă aştept peste douăzeci de zile... Drum 
bun, şoimilor! 

Căpitanii bat din pinteni. Trec pe rînd să-i sărute 
mîna. Voievodul îi ia de umeri. li strînge în braţe. li 
sărută pe gură. Gheţea îşi spune că măria-sa, fără s-o 
amintească, şi-a încredinţat într-un fel viaţa lui şi a 
oştirii în mîinile lor. 

— Ai un gînd. Radule, miriie Racea, muşciînd din 
pulpa de mistreţ, zemoasă. Spune.-l. 

— Iscoada, să punem mina pe ea. 

— E şi gîndul meu. Tu, Mirzeo? 

— Vom vedea. 

— Vă sculaţi pe rînd, după ce plec eu, şopteşte 
Racea. Vă aştept la grajd. Şi acum să ne veselim... 

Voievodul, în capul mesei. In stînga şi dreapta, 
tolăniţi în zăpadă, cu ochii pe jumătate închişi, 
rumegind şi scoţind aburi pe nările catifelate, cei doi 


cerbi dăruiţi de cneazul Gheţea, tatăl căpitanului, după 
răscoala din 13 brumar. Animale voinice, cu coarnele 
ramurite, blînde şi obişnuite cu viaţa de tabără. Mihai 
le dă din palmă stafide, migdale şi bucăţi de piine 
înmuiate în sare. 

Căpitanii domneşti poartă cizme de blană, cuirase 
căptuşite cu postavuri groase, îşi ţin săbiile între 
genunchi şi cuşmele pe gărzile acestora. Feţe 
bărbăteşti, multe din ele purtind urme de fier. lată că 
în tăcerea aceea, cînd voievodul este frămintat de 
gînduri, se ridică hotnogul Caloian, cel mai bătrîn 
dintre oştenii domneşti. Se-nchină către voievod: 

— Slăvite. Sint oştean. Ştiu miînui sabia binişor. 
Vorbele le mînui rău. Asta-i treaba boierilor măriei-tale. 

— Aşa-i! strigă oştenii. 

— In slujbele mele am agonisit cîteva răni, sărăcie 
şi, iartă-mă, doamne, destulă scîrbă pentru ticăloşia 
unora care, plecîndu-se Porții, au adus în ţară numai 
batjocură, numai ruşine, numai prigoana pămiîntenilor. 

— Bine vorbeşte hotnogul. 

— Mai departe! 

Mihai îşi lasă capul în piept. 

— Măria-ta, doamne, ai aprins în sufletul nostru vă- 
paia sfintă a mîndriei ostăşeşti... A dragostei fierbinţi 
pentru pămîntul blagoslovit în care au putrezit moşii 
noştri. Ne-ai ridicat din ticăloşia în care ne-au lepădat 
alţi voievozi şi ne-ai zvinlit în luptă să cîştigăm 
slobozenia ţării. Măria-ta, pentru asemenea dar, noi nu 
te putem răsplăti. Sintem săraci. Dar avem o inimă. 
Avem o viaţă. Avem sînge. Şi săbii... lată... Ţi le 
dăruim... la-le, măria-ta! 

Hotnogul îşi îndreaptă spinarea uşor girbovită. Îşi 
zmulge sabia din teacă. li întinde tăişul peste masă, 
spre Mihai. Lama albăstrie fulgeră scurt. In aceeaşi 


clipă, se ridică toţi căpitanii. Săbiile sună, hirşiind 
tecile. Îşi încrucişează oţelele în faţa voievodului. 

— la-le, măria-ta! 

— Sîntem ai măriei tale, în veci. 

Glasurile  bărbăteşti detună sub poala livezii, 
înscriind cele dintii rînduri din cartea anului 1595. 
Mihai, cu genele umede, se ridică cu iuţeala care-i 
mlădiază trupul atletic şi, zmulgîndu-şi sabia cu cap de 
grif, o-ncrucişază cu săbiile oştenilor săi. 

— Primesc darul pe care mi-l faceţi, ca pe darul cel 
mai de preţ, detună glasul lui puternic şi limpede... Alt 
dar mai scump n-aş fi putut rîvni. Am să-ngrijesc să nu- 
| risipesc. Vieţile voastre alcătuiesc viaţa şi slava mea. 
lar viaţa şi slava mea nu pot sta decit în slujba slobo- 
zeniei ţării. Pentru asta am jurat... Săbiile în teacă, vi- 
tejilor, încă o dată, mă închin vouă. 

Voievodul îşi scoate gugiumanul cu surguci prins în 
pafta de diamante şi se pleacă adînc în faţa oştenilor 
săi. 

— Întru mulţi ani să domneşti, măria-ta! strigă 
căpeteniile, în vreme ce străjile deschid porţile, lăsînd 
să intre un plug de lemn, cu trupiţa şi coamele 
împodobite, tras de şase perechi de boi albi, gătiţi cu 
năframe şi cordeluţe, conduşi de călăraşii domneşti. 
Feciorii rotesc harapnicele pe deasupra capetelor. 
Vătaful întreabă: 

— Primeşti  pluguşorul,  măria-ta?  Pluguşorul 
călăraşilor tăi, doamne? 

Voievodul ridică stînga, în semn că-l primeşte. 

Plesnete de harapnic cu pleasna de mătase. Un că- 
lăraş voinic, cu pletele pe umeri, cu traistă roşie după 
git, se apropie de voievod: 

„Aho, aho, copii argaţi, 
Staţi puţin şi nu mînaţi 


Lîngă boi v-alăturaţi 
Şi cuvîntul mi-ascultaţi...” 

Harapnicele plesnesc. Buhaiul tras zdravăn buhăie 
gros. Griîul auriu cade sunînd vesel pe cuirasele căpi- 
tanilor. 

— Haidem, spune Racea. Se ridică, cere vin şi cu 
pocalul plin închină cu oştenii, retrăgindu-se glumind 
spre colţul umbrit al mesei. 

„S-a sculat mai an 
Bădiţa Traian...” 

Urarea îşi urmează cursul cunoscut de atita amar 
de ani. Călăraşul aruncă peste masă boabele de grîu. 
Le seamănă cu o mişcare largă, plină de dăruire şi 
măreție, aşa cum au făcut-o poporenii din veac. 
Căpitanul Gheţea ia un bob de grîu în palmă şi-l 
priveşte îndelung. Işi spune că-n bobul de grîu stă 
toată înţelepciunea lumii, îşi stringe centura şi, 
ridicîndu-se, îl urmează pe Racea printre călăraşii care 
urează cu glasuri tunătoare, intrînd în umbra deasă din 
spatele casei unde-şi are cvartirul Mihai Voievodul. 


UNELE ÎNTÎMPLĂRI 
LA HANUL JUPÎNULUI LEAHU 
ŢIPARU 

Ger. Cer luciu. Omătul scîrţiie sub cizme. Căpitanii 
îl urmează pe Racea, călcîndu-i în urme. După ei, jupîn 
Răzbici, bodogănind. La cîţiva paşi în urmă, slujitorii, cu 
caii de frîu. Le-au legat nările, să nu necheze. Racea îl 
călăuzeşte prin spatele grădinilor, pe sub poala 
livezilor şi-n umbra lizierei de aluni care mărgineşte 
satul spre codrul Vlăsiei. Se văd focurile de tabără, 
aruncîndu-şi reflexele pe troiene. Se aud limpede 
chiuiturile oştenilor şi fluieratul naiurilor. 

— Aici... şopteşte Racea. 

Într-un bunget înzăpezit, la marginea satului şi a 
ripe-lor pline de stufăriş, o coşmelie mătăhăloasă. 
Mîrzea imită ţipătul ciuhurezului. 

— Ce năpasta te apucă, domnia-ta? miriie jupîn 
Răzbici. Abia-mi venisem în fire... 

— Taci. 

O umbră se desprinde din spatele căpitanilor şi se 
prelinge în lungul şirului de salcîmi care duce spre han. 
Jupîn Răzbici îşi trage pistolul de la brîu. 

— Potoleşte-te, Răzbiciule, şopteşte Racea. Dac-ai 
avea ochi de şoim, cum te lauzi, ai vedea că-i Ahmet. 

Stau îngenuncheaţi în zăpadă pînă cînd umbra 
tătarului se topeşte în umbra unei girezi de fin. 

— Asta-i hanul jupînului Leahu Ţiparu şi e bine... 

Un țipăt de buhă. 

— Slobod, spuse Mirzea. 

Ocolesc pe o potecă bătută, ies în drum. Cîrstocea 
dezleagă nările cailor şi tropotind şi vorbind tare se- 
nfăţişază la uşa din birne a hanului. Işi scutură zăpada 
în prag. Sala mare e luminată palid de cîteva făclii 
fumegoase, înfipte în suporţi de fier, bătuţi în pereţii 
ciopliţi în bîrne de stejar. 

— Bine ai venit, căpitane Racea, behăie de la o 
masă, unde cinsteşte cu cîţiva oameni de toată mîna, 


oşteni şi negustori, un bărbat pirpiriu, cu capul lunguieţ 
şi spălăcit, fără sprincene, genele albe, nasul căzut 
deasupra buzelor, cap purtind cu mirare parcă o 
pereche de urechi straşnice din care ies smocuri de 
păr. 

— Bine te-am găsit, hangiule. Vezi că mă-ntorc cu 
prieteni. Slujitorul duce caii la grajd. Porunceşte ovăz, 
fîn proaspăt, iar omului de oaste, cele de cuviinţă. 

— Cum de nu, vai de capul meu, ce cinste pe casa 
mea... Poftiţi, domniile-voastre... Poftiţi... 

Hangiul pirpiriu se tot înclină pînă la pămînt, nu 
fără să-i cerceteze cu atenţie, dă la o parte o pătură de 
lînă, căpitanii trec într-o tindă luminată firav de un 
opaiţ, şi de acolo jupîn Leahu Ţiparu deschise uşa 
scundă a unei odăiţe în vatra căreia joacă vesel un foc 
din crengi de salcîm. 

— Ce poruncă? se scliviseşte hangiul. 

— Vin roşu fiert cu mirodenii. Cîrnaţi pe varză 
acră... Niscai răcituri de porc. 

— Vai de capul meu, căpitane, răciturile... 

— Vorba. Le-am văzut cînd le-nveleai în ştergare 
pentru nu ştiu ce faţă mărită... Adaugă o slănină cu 
carnea groasă, afumături, şi nu te moşmoli mult. că-s 
rupt de foame. Trap. 

După ce iese hangiul, Racea ia opaițul şi-l pune în 
prichiciul ferestrei căptuşită cu băşica de bou. Gheţea 
ştie că face asta să nu li se vadă umbrele, dintr-un 
obicei vechi de oştean hiîrşit. Căpitanii îşi scot 
dolamele. Jupîn Răzbici se-ntinde pe prici, îşi trosneşte 
oasele, mormăie ceva despre asprimea vieţii de oştean 
şi adoarme într-o clipă. 

— La grajduri îl avem pe Ahmet, spune Mirzea. 

— În han, Cristocea. 

— Ne ospătăm şi ne adunăm minţile... 


Racea vorbeşte tare, îi face semn lui Mirzea, şi 
căpitanul călcînd neauzit pe talpa moale a cizmelor 
întredeschide uşa odăii. 

Vede în tindă o butie cu varză murată, chepengul 
beciului, scara de fuştei care duce în pod şi cele trei 
uşi. Una spre sala mare, una spre odăile hangiului şi 
alta, după mirosul iute care vine de acolo, spre grajd. 
Închide uşa, îşi descinge sabia şi se tolăneşte lîngă 
jupîn Răzbici. Hangiul se-ntoarce, urmat de o ţigancă 
ochioasă, aducînd răciturile în blide de pămînt ars, 
vinul fumegînd în oală şi, pe rînd, celelalte bunătăţi 
dorite de Racea. 

— Mai poftesc ceva domniile-voastre? se fringe din 
şale hangiul. 

— Să ne zici poftă bună, jupine. 

— Şi la mulţi ani, domnia-ta, întru slava măritului 
voievod. 

Gheţea ciuleşte urechea. Glasul hangiului i se pare 
cînd tăios, cînd unsuros. Bagă de seamă că omul are 
un ochi verde, altul albastru. Asta nu-l împiedică să se 
aşeze la masă şi să cinstească din plin bucatele casei, 
spre marea plăcere a fratelui său de arme Racea, care- 
| trezeşte pe jupin Răzbici şi înfulecă vitejeşte, 
spunîndu-le cu glas jos: 

— Nu se ştie dacă ajungem să ne ospătăm în lege 
înainte ca măritul... 

Mîrzea îi ia vorba din gură, făcîndu-i semn spre 
uşă! 

— Măritul împărat nemtesc... 

Îndrugă o poveste încîlcită. Racea se apropie de 
uşă. O deschide dintr-o smucitură, înşfăcînd în aceeaşi 
clipă urechea lipită de crăpătura dintre blăni. 

— Aha! răcneşte Racea. Diavole! Iscoadă bleste- 
mată! Vînzătorule... 


Dă greutate fiecărei ocări, îndesînd-o cu zdupaci 
înfipţi în spinarea hangiului. 

— lertare, luminăţia-ta!... lertare!... Treceam prin 
tindă şi mi s-a părut că mă strigi. 

— Minţi! Am să te ridic în furci, şarpe ce eşti! 

Hangiul arată atit de speriat, urechile i se albesc 
atit de tare, încît lui Radu Gheţea i se face milă. 

— Lasă-l, frate Racea... Hai, omule, du-te... Altă 
dată nu-ţi mai vîri nasul, unde nu-ți fierbe oala. 

— Mai mult urechile alea clapăuge, decit nasul, 
dracul împieliţat... 

— Bogdaproste... Bogdaproste... Mă duc... Mă duc, 
vai de capul meu... 

Gheţea îi deschide uşa. Hangiul iese abia tîrîndu- 
se. Căpitanul bagă de seamă că butia de varză a fost 
mişcată de la locul ei. Cît o palmă domnească, poate s- 
o jure. Inchide uşa. 

— Trebuia să-l fi pisat în lege. Taler cu două feţe... 

Înjură cumplit pe toţi hangiii oploşiţi sub soare, 
care sug vlaga drumeţilor. Apoi scoate punga dăruită 
de voievod şi, spre mirarea jupînului Răzbici, o deşertă 
pe masă. 

— Taleri împărăteşti! se holbează curteanul. 

— Pentru drum lung, spune Racea şi începe săi nu- 
mere cu o plăcere vădită, care-i luminează obrazul 
bărbos. 

— Gata cu împărţitul averilor, mirîte Racea, vîrîndu- 
şi punga la briu. E vremea să ne-mpărţim după 
treburi... Pe jupinul Răzbici îl descîntăm pe drum... 
Unde ţi-e calul, jupîne? 

— L-am prăpădit în... 


— Ştim unde. Pînă la cîntatul cocoşilor, să-ţi faci 
rost de-un cal ţapăn. 

— Mă iei repede, căpitane Racea, şi nu sînt dedat. 

— Nu-i nimic. Te-nveţi. Gheţea? 

— Am la sanie şase perechi de picioare de mistreţ 
scobite în lemn. Le luăm. Ne trebuie cîte două perechi 
de pistoale... Una la coburi, alta la briîu. Săculeţi cu 
pulbere. Plumbi. Ovăz pentru cai. Şube. Cremene. 
lască. 

— Arcuri şi cite trei cucure de săgeți. Sineţele sînt 
prea grele. Arcul nu te dă de gol, spune Mirzea. Frîn- 
ghioare de mătase. Arcane. O săcure la doi oameni. 

— Mie-mi lipsesc patru cearşafuri albe. Doi bostani 
mari... Ha, ha, Răzbiciule, închide-ţi clonţul... Cîteva lu- 
mînări... Un sac de cîrnaţi. Usturoi. Nişte rachiu. Două 
şunci zdravene. Boia. Ghimber... Dacă o să avem pri- 
lejul să ne prăjim tălpile, ştim noi unde, măcar să ne în- 
făţişăm sătui şi graşi. 

„lată un păgin de turc 

EI se uită eu mă uit 

Turcul se uită ciineşte 

ŞI ştiu dracu ce-mi gîndeşte...” 

Cîntă Racea. Le face semn să-şi ia armele. 
Căpitanul Gheţea îi şopteşte: 

— lau trei cai pentru povară. Răzbiciul vine cu 
mine. Las porunci şi schimbaş. Vă aştept la jumătatea 
drumului spre Stoineşti, lîngă prepeleacul de pază, la 
două ceasuri după miezul nopţii. 

„Si ştiu dracu ce-mi gîndeşte 

Să-mi ia banii după peşte...” 
— Mă-ntorc într-un ceas, spune Mirzea. 

„Turcu Zice Ahmet, Ahmet, 

Eu îi trag un pumn în piept...” 
Racea deschide uşa. 


— Nu prin han, porumbeilor... Pe aici. Daţi la 
grajd... Domnul cu voi, cinstite feţe. 

Lumina  prizărită din tindă nu lasă să se 
desluşească mişcarea abia simțită a chepengului de la 
beci care se coboară binişor, ca şi cînd o mînă grijulie îl 
sprijină pe dinăuntru. 

— Vezi de butie, îi suflă Gheţea la ureche, înainte 
de a ieşi. 

„Turcu strigă aman, aman, 
Eu îl trag sub cel tufan...” 

cîntă Racea, ascultindu-le paşii fărimînd zăpada 
îngheţată. Inchide uşa. O deschide iarăşi. „Pe barba lui 
Belzebut, îşi spune, la amiază sciîrțiia...” 

Uşa se roteşte pe ţiţini uşor şi neauzit. Se cheamă 
că va trebui să treacă fără doar şi poate pe la logofătul 
Udrişte, de la cancelaria de taină a voievodului. Să-şi 
pună oamenii la pîndă jupînul logofăt... Oftează, 
tropăie, îşi ia armele cu destul zgomot, se loveşte ca 
din întîmplare de butia cu varză şi, strigindu-l pe 
hangiu, îl ameninţă cu spînzurătoarea dacă-l va prinde 
că-i calcă tălpile în odaia de cvartir, deschide uşa spre 
grajduri, o trînteşte cu nădejde şi-n aceeaşi clipă, din 
doi paşi, ajunge scara de la pod şi se caţără neauzit 
pînă-n gura acestuia. Se saltă pe lipitura de lut. Îşi 
leagă sabia de sub brîu, la spate. Se trage în podul 
care miroase îmbietor a afumături şi se-ntinde pe 
burtă, învelindu-se în dolamă. Se bucură auzind 
tropote pe afară, glasurile oştenilor care chefuiseră în 
han, strigătele unei patrule şi răsufletul crivăţului sub 
acoperişul de şindrilă al hanului. 

În pod, frig uscat, care-i pătrunde prin dolamă. Că- 
pitanul Racea are prea multe semne care-l fac să 
asculte zgomotele hanului cu răbdare. Il vede pe 
hangiu trecînd la culcare, urmat de roaba ţigancă, fără 
să se uite măcar la uşa odăii, şi abia-şi stăpîneşte risul. 
l-a intrat spaima-n oase ticălosului. Se gîndeşte la toţi 
duşmanii de moarte pe care-i are voievodul în partida 
boierilor munteni, aceia care nu l-au vrut domn, care 
uneltesc să-i ia capul, şi-şi spune că răbdarea lui şi 
noaptea plină de făgăduieli de care se leapădă, 
precum sfinţii părinţi de ispitele trupului... 

Un scîrţiit. Poate vintul. Poate... Îşi încordează pri- 
virea. Dedesubt, întuneric negru. Gros. Alt scîrţiit. Mai 
prelung. 

— Pe barba lui Belzebut, puişorule... 

Se adună ghem în gura podului. Linişte. Parcă 
respiraţia uşoară a unui om. Şi miros plăcut de blănuri 
bine argăsite, şi iute, de fum. Adulmecă... Acolo jos, în 
întunericul _tindei, pîndeşte cineva. Paşi. Aproape 
neauziţi... Işi ţine respiraţia. Se pleacă mult peste 
gaura podului. Uşa... Se deschide lin. Il izbeşte în obraz 
mirosul cald al odăii. O rază slabă de lumină. Vede o 
umbră scundă, poalele unui caftan, şi-şi petrece 
picioarele pe gura podului, pipăind cu virful cizmelor 
scara de fuştei. 

Necunoscutul din odaie are un felinar orb. Cerce- 
tează îndemiînatic coburii“ căpitanului. Mormăie nemul- 
tumit. Calcă neauzit pe tălpile de blană, pînă la cuptor. 
Se pleacă peste el. Desprinde cu uşurinţă o cărămidă 
care astupă o firidă. O luminează cu raza gălbuie a fe- 
linarului. Pipăie marginea de pergament a unei scrisori. 


+ Coburi — saci de piele specială pentru agăţat la şa. 


O vîră într-o pungă ţinută la piept, sub caftan. Stinge 
brusc felinarul. Ciuleşte urechea. Dintr-un salt se tupi- 
lează în pragul uşii. Din pod se aude o înjurătură cum- 
plită şi un trup uriaş se prăbuşeşte în tindă, bufnind 
înfundat. Necunoscutul se destinde, sare pe scara de 
fuştei şi urcă în pod cu mişcări agile, de sălbăticiune. 

Racea îşi făgăduieşte să-şi radă barba, dacă nu 
pune mîna pe iscoadă, chiar dac-ar fi să se lase 
înjunghiat, pentru că nimic nu poate fi mai de scîrbă 
decit uneltirea împotriva oştirii şi a voievodului ei, într- 
o cumpănă grea ca aceasta de acum. Mai mult simte, 
după cum se vintură aerul stătut al tinzii, încotro a 
luat-o necunoscutul, îşi scoate pistolul. Urcă scara, 
făcînd larmă cit zece: 

— Stai, iscoadă blestemată! Am să-ţi înşir maţele 
pe garduri! 

Îl tratează pe necunoscut cu complimente din ce în 
ce mai usturoiate. Ajuns în gura podului, îşi pune 
căciula pe garda săbiei, ridicînd-o brusc. Un şuierat 
veninos. O lovitură înfundată. Scoate un răcnet 
sălbatic, zgilţite scara şi-n aceeaşi clipă sare în pod, 
descărcîndu-şi pistolul în umbra abia ghicită din dreptul 
balconului. Zgomot de şindrilă ruptă. Paşi prelinşi pe 
acoperiş. Izbitură bufnită în zăpadă. Căpitanul îşi face 
vînt pe deschizătura îngustă a balconului, nu înainte de 
a zmulge hangerul înfipt în cuşmă. Rupe rama de lemn, 
zmulge  şindrila cu umerii, lovitura este atit de 
puternică, încit ţişneşte prin acoperiş învăluit în 
scrişnetele şiţei sfărimate, se rostogoleşte fără să se 
poată agăța de nimic şi cade în patru labe la picioarele 
unui călăreț. În aceeaşi clipă se simte apucat de ceafă 


şi cu vîrful unui jungher în beregată. 

— Pe măruntaiele lui Belzebut... 

— Lasă-l, Ahmet... Dacă nu mă-nşel, e chiar dom- 
nia-sa Racea. 

— Vorba! La cai, diavolilor... Nici un glas... 

Ascultă toţi trei. În bălțile îngheţate ale Cîlniştei se 
aude limpede galopul unui cal. 

— la armăsarul meu! îi zvîrle Racea robului Ahmet. 

Încalecă pe calul acestuia dintr-un salt. Goneşte în 
spatele hanului, culcat pe oblinc, încercînd să găsească 
întipărite în zăpada albăstruie urmele celui fugărit. 

Un ceas după miezul nopţii. Cortul marelui logofăt 
Chisar aşezat pe izlazul dinspre Strimba de Sus, între 
colibele de stuf, corturile şi săniile călăraşilor domneşti. 
Cîteva lumînări pilpiie sfîrşit, aruncîndu-şi lumina palidă 
pe obrazul şi mai palid al marelui boier. Inalt, bine le- 
gat, frunte largă, nas vulturesc, mustăţi sure şi bărbuţă 
plină de fire argintii, înfofolit într-un caftan scump, de 
mătase venețiană căptuşit cu blăni de vidră, marele lo- 
gofăt îşi înhaţă omul de oaste şi-l pisează cu topuzul în 
timp ce fie-su, Alexandru Chisar, semăniîndu-i leit la 
chip, dar în toată strălucirea tinereţii, ciuguleşte stafide 
dintr-un talger de aur. 

— Ticălosule... Ţi-am poruncit să apuci odaia cu 
pricina. Lepădătură! 

— N-am putut, boierule, vai de capul meu. Unde 
pune piciorul căpitanul Racea, păs să mai faci ceva. 
Nici cu şfănţuiala, nici cu ameninţarea, nici cu 
rugămintea. Hangiul se teme de el, ca de Satana... 
Totuşi... 

— Totuşi, blestemate, ciuleşte urechea marele 


logofăt, făcîndu-i semn să se ridice. 

— Totuşi a putut să-mi dea de veste că trei 
căpitani, însoţiţi de un curtean prizărit — omul oftează 
uşurat — au ţinut sfat, împărţindu-şi o grămadă de 
taleri de aur. Vorbeau de luminatul împărat nemtesc... 
Am iscodit nişte vinători domneşti care băuseră la 
han... Am aflat că acel curtean nu-i altul decit Răzbici... 
Cercetind mai departe, am aflat că acest Răzbici s-a 
arătat la cvartirul domnesc nu se ştie de unde. 

— De cînd lipseşte din tabără? 

— De la cea dintii izbire a Giurgiului, la jumătatea 
lui Brumar. 

— Aha... Altceva? 

— Cei trei căpitani nu sînt alţii decit Racea şi soţii 
săi, Gheţea al roşilor şi Mirzea al tighecenilor. 

— Cu crăcănatul ăla am o socoteală mai veche, 
spune Alexandru Chisar, albind. Acum un an, la jocurile 
ostăşeşti de Bobotează, Mirzea îl doborise în zăpadă, 
luptînd amindoi pentru năframa unei jupiîniţe pe care o 
iubeau. 

— Treci la sanie, pregăteşte zece oameni şi 
aşteaptă porunci, îi porunceşte marele logofăt omului 
de oaste. 

Rămaşi singuri, tatăl şi fiul se privesc în ochi. 

— Gîndesc, spune tatăl după o clipă de tăcere, că a 
venit ceasul nostru. Veştile aduse de tine de la pan Za- 
moyschy sînt bune. Bine este că punem temei lucrării 
noastre numai noi. Am plătit prea scump cîrdăşia cu 
alţi boieri. 

Marele logofăt retrăieşte înfiorat ceasul cînd a vrut 
să-l izbească pe Mihai cu oastea lui şi a marelui visti- 
ernic Dan de Drăgoieşti, cînd Mihai aflînd l-a înconjurat 
cu oştile Buzeştilor şi cînd, înfrînt, în loc să fie 
descăpăţinat de călău, Mihai i-a dat în seamă una din 


cele mai de încredere boierii, logofeţia Ţării Româneşti. 
Poate tocmai această mărinimie cavalerească a 
voievodului îl umileşte mai mult şi-i aţiţă dorul de 
răzbunare. 

Vorbeşte răspicat.  Ostăşeşte. Cu  duşmănie 
cumplită: 

— lată ce este de făcut, Alexandre. Dacă răvaşul 
meu ajunge la Ghazi Ghirai, atunci va trebui să aştepţi 
Hoarda la locul ştiut... Nu se poate să nu ajungă... Nu 
se poate... Îl călăuzeşti pe Ghirai în spatele taberei. De 
acolo-ncolo, grija mea. 

Scoate din sîn o hartă făcută sul. Se lasă pe blana 
de cerb care acoperă salteaua de puf. Desfăşoară 
harta. Îşi înfige în semnul care indică Hulubeşti 
arătătorul pe care luceşte inelul de aur cu pecetea 
Chisarilor. 

— Aici are să se scrie sfîrşitul cîinelui de voievod, 
spune printre dinţi şi tresare, pentru că în tabără se 
aude ropotul înnebunit al unor cai. 

— Ai făcut rău, frate Racea! Pripeala nu-i sfetnic 
bun. 

— İl prind, de-ar fi să-mi dau sufletul. 

— Să-l aşteptăm pe Ahmet cu Gheţea şi Răzbici. 

— Vrei să zici că mutălăul tău îi aduce aici? 

— Cum te văd şi mă vezi. 

— Haidem mai departe. 

— Pierdem urmele. 

— Ba. 

— Ne minte ceața... 


Racea suduie amarnic ceața groasă, de iarnă 
geroasă, care se tîrăşte acum, în zori, valuri, valuri din 
valea Ciîlniştei, prelingîndu-se peste troiene. Descălecă 
dintr-un salt. Pipăie urmele rotunde, săpate adînc în 
zăpada îngheţată. 

— Sint proaspete, Mirzeo. Uite ici. Nici n-au în- 
gheţat marginile. Nici pulberea asta zvirlită de sub 
copită n-a îngheţat. 

— Cum e potcovit calul? 

— Numai la picioarele dinainte. 

— Aha! 

— Dacă Ahmet ne-a luat urmele, zic să nu mai pre- 
getăm. Trebuie să vedem ce duce iscoada asupra ei. 
Poate sa fie o ştire de viaţă, ori de moarte. 

Mîrzea descălecă. Ingenunche lingă Racea. Şeitan 
nechează uşurel. Mirzea ciuleşte urechea. De jur îm- 
prejur, ceaţă groasă, lăptoasă, prelinsă printre trun- 
chiurile uriaşe ale arborilor din codrul Vlăsiei, ceaţă în 
care zgomotele se cufundă şi pier înăbuşite, singurul 
semn de orientare rămînind urma călăreţului necunos- 
cut, urmă de cal lăsat la trap domol, lucru care-l ne- 
linişteşte îndeosebi pe Mirzea. 

— Şeitan, şopteşte căpitanul. 

— A simţit vreo sălbăticiune. 

— Poate. Să căscăm ochii. 

— Dacă avem unde, miriie Racea... La drum. 

Porneşte cu calul de friîu, călcînd alături de dira 
aceea vinătă în zăpada scirţiitoare. 

— Nu-mi place iarna, nici de frică, spune Mirzea, 
scoţindu-şi arcul şi înstrunindu-l. 

Căpitanului Mirzea, fecior de hotnog moldovean din 
Ţara de Jos, luat c-o fiică de mirzac din Bugeac, i se 
pare că tot codrul îl înconjoară duşmănos de dincolo de 
ceața asta afurisită şi troianul care le trădează 


umbletele. 

li plac lărgimile cîmpiilor acoperite de colilie şi 
ovăscior, vara, cînd războinicul are unde-şi repezi 
fugarul, pierde urma, sau iscodi vrăşmaşul, fără să-şi 
scrie gîndurile cum o fac ei doi acum, fără prea multă 
credinţă în izbîndă. Racea are dreptate. Iscoada poate 
să ducă un răvaş care să lămurească cine ştie ce 
trădare din tabăra voievodului, şi ei nu pot rămîne 
legaţi numai de porunca măriei-sale, mai ales că, se 
pare, urmele, după ce-au ţinut-o spre miazănoapte, 
iată că o iau drept spre răsărit, şi dinspre răsărit vine 
de data asta urgia Hoardei. Din ceaţă răsare trunchiul 
gros al unui stejar bătrîn. Aici urmele iscoadei se- 
ntîlnesc cu altele, se amestecă între ele, zăpada e 
răscolită, bătucită, apoi urmele se rup pe trei direcţii 
deosebite: unele spre apus, altele spre miazănoapte, 
altele între cele de apus şi miazănoapte, ţinînd-o spre 
drumul mare al Călugărenilor şi Cetăţii de Scaun. 

— O mie de bărbi arhiereşti. Îmi vine să urlu, frate 
Mîrzeo. 

— Las” c-ai să urli mai tîrziu, mormăie Mirzea, gata 
să încalece. 

— Ba chiar acum, cîinilor, cîrîie un glas din văzduh 
şi, înainte ca oştenii să poată face o mişcare, din ceaţă 
cad asupra lor şase matahale înarmate cu buzdugane 
de luptă, cu miînerele scurte. Izbiţi la mir, cei doi 
căpitani se prăbuşesc în zăpadă, fără un scîncet. 

— Ai făcut ochi, diavole, cîrîie glasul ieşit de sub 
gluga de pănură. 

— Am făcut, vedea-te-aş în furci... Bă, măscăricilor, 
ce inimă aveţi, bă, să năvăliţi pe nişte oşteni domneşti, 


acu' în crugul războiului, arde-v-ar focul gheenei şi 
prăji-v-ar Belzebut maţele cel pestriţe?! strigă Racea. 

— Las’ numa, las’ că-ţi pregătesc eu foc potrivit... 
Stai numa' stai, că vine el diavolul la tine, calic pră- 
pădit... 

— Dacă l-aţi omorît pe soţul meu, vă belesc, tilhari 
de drumul mare. 

— Cam slab, zău slab, slab sărăcuţul! chicoteşte 
cîrîit omul dat cu funingine pe obraz, pe care Mirzea, 
cu capul căzut în piept, cu trupul lăsat moale în legă- 
turile care-l lipesc de trunchiul unui fag, îl suprave- 
ghează printre gene. 

Ceaţa s-a ridicat. Soarele la priînzişor. Codru de jur 
împrejur. O poiană troienită de crivăţ. În mijloc, foc os- 
tăşesc, fără fum, făcut cu crengi uscate, scuturate bine 
de zăpadă. Căpitanul Mirzea cercetează locul cu 
atenţie. II vede pe Şeitan legat lîngă calul lui Ahmet, 
muşcînd de umăr omul în dolamă de pănură neagră, 
care se apropie cu o traistă de ovăz. Omul înjură şi 
vrea să-l lovească. Şeitan se repede la el, cu dinţii 
rînjiţi. Ceilalţi bărbaţi, ciuciţi pe vine lîngă foc, rîd. 

— Lasă-l, bă, că nu te suferă. 

Racea ride gros. 

-— Nici caii de oaste nu vă suferă, nepricopsiţilor. 

— Vorba, dulăule... 

Oamenii de lîngă foc sar în picioare. Sînt daţi cu fu- 
ningine şi-şi ţin glugile pe frunte. Din codru se arată un 
bărbat înalt, purtind mască neagră, dolamă de şiac 
şvăbesc, negru, şi cizme din blană, cu pinten. Vine 
lîngă Mîrzea. Îi înfige mîna în plete, smucindu-i capul. 

— Ticălosule, scrişneşte şi-l scuipă între ochi. 

Căpitanul îşi lasă capul să atîrne. Simte cucuiul 
care-i creşte în moalele capului, acolo unde l-a atins 
ghioaga care l-a doborit. Mascatul se apropie de 


Racea. 

— Scîrnăvie deşălată, spumegă căpitanul. Scuipi 
un om fără apărare? Viteazule... 

— Am să-ţi zmulg limba, şarpe ce eşti... Să-mi spui 
unde călătoreşti domnia-ta Racea, căpitan de ferentari 
domneşti... Haide. Ştiu totul din fir-în-păr... După cum 
ştiu şi ce porţi sub coantăş, în săculeţul acela de 
mătase vişinie. 

— Vezi să nu crapi de atita ştiinţă, corb nemernic! 
Bă, nu-ţi îngheaţă limba-n gură cînd vorbeşti în graiul 
oştilor de pămînt? Nu ţi-e frică să nu cadă cerul pe 
tine? Pentru ciîţi arginţi ţi-ai vîndut sufletul, spurcă- 
ciune? 

Mascatul îşi trage jungherul. Se apropie de Racea, 
legat lîngă un fag tînăr, fratele celui crescut din tulpina 
fagului de care e legat Mirzea. 

— Arginţii ăia îi capăt abia după ce-ţi lepezi tu ve- 
ninul, neam de cîine, spune mascatul. Să nu mişti, că 
te străpung. Întinde mîna spre pieptul căpitanul. În 
clipa aceea, Racea îşi stringe genunchii în burtă, apoi 
îşi repede tălpile în pîntecul necunoscutului. Omul 
zboară pînă în preajma focului. Se rostogoleşte de 
cîteva ori, împrăştiind vreascurile într-o jerbă de 
scîntei. Poala dolamei îi ia foc. Haidamacii sar să i-o 
stingă. l-o smulg de pe umeri. Atunci Mirzea bagă de 
seamă că mascatul poartă coantăş roşu de catifea de 
Veneţia, cu găitane de argint şi centură lată, din piele 
galbenă, cu trei rînduri de paftale. Bărbatul îşi 
tăvăleşte dolama prin zăpadă şi se-nveleşte în ea, aşa 
fumegindă încă. 

— Care va să zică aşa, căpitane Racea, spune el 
blînd, scuturîndu-se de zăpadă. Apoi, răcnind cu glas 
mare: Pe el, netrebnicilor! Legaţi-mi-l fedeleş! Şi puneţi 
tepuşa pe jărăgai... Trap! Tu, ăsta bondocu', păs şi adu 


trei burdufe cu apă... Sparge gheaţa ori vezi undeva, la 
vrun cot, unde-i apa slobodă... In fuga marş! Pînă 
atunci să ne omenim cum se cuvine pentru treaba asta 
bună pe care am făcut-o. 

Codrul se cutremură de ocările căpitanului Racea, 
care, cu toate că zvirle din picioare cu înverşunare, 
scuturînd fagul de zăpadă, este lesne biruit de cei şase 
haidamaci conduşi de cel cu glas ciîriitor. Mirzea nu 
face o mişcare, gîndind că, preocupaţi de fratele său 
de arme, haidamacii au să-l lase slobode picioarele şi 
mai ales căptuşeala cizmei, unde a ascuns răvaşul 
voievodului către banul Sava al sîrbilor, tîrît în robie de 
Hoarda hanului Ghazi Ghirai de la Bachcisarai. 

Mascatul se ospătează din pastrama trecută prin 
flăcări şi frecată cu usturoi. Gealaţii îmbucă pe lîngă 
foc, fără să-şi slăbească prizonierii din ochi. Soarele, de 
gheaţă, se rostogoleşte agonic peste creştetul omătuit 
al codrului. Undeva, stins, se aude glasul unei trimbiţe 
ostăşeşti, Mirzea tresare. 

— Aha, se bucură mascatul. Auzişi trimbiţa şi te 
trezişi, tătar spurcat. Ce ai să te trezeşti tu acuşica... 

In codru, nechezatul unui cal. 

— La arme! strigă mascatul. Voi doi staţi cu 
săgețile pregătite... Dacă e ceva, la beregată. 

Tropot greu. În poiană intră, învăluit într-un nor de 
zăpadă, un călăreț cu gluga ridicată. li şopteşte ceva 
mascatului care rînjeşte cu toată gura. 

— Să trăieşti! Veşti bune! Veşti straşnice. 

— Nu scapă un nume, şopteşte Racea. 

— Cum stai în legături? 

— Nici o mişcare, frate Mirzea. 


— Cine să fie? 

— Poate oamenii Danului. 

— Aţi prins glas. porumbeilor?!... Aflaţi, godăceilor, 
că v-a rămas să vă cîntaţi prohodul singuri... Haide, că- 
pitane  Racea. Începi tu, că-i zici gros şi cu 
ieghemonicon ţircovnicesc... lubiţilor ai mei: iată că 
veţi trece voi prin încercarea apei şi a focului, după 
care, dacă n-o să ciripiţi toate cite s-au fost de la 
facerea lumii, să nu-mi ziceţi mie pe nume... 

Vine în faţa celor doi prizonieri. Îşi înfige miinile în 
şolduri: 

— Vorbiţi? 


— Vorbiţi, ca să vă crut durerile... 

— lată că am suflet şi răbdare cu carul... Spuneţi 
ce porunci de taină îndepliniţi. Unde şi de ce umblaţi în 
numele cîinelui de Mihai. 

— Nu huli, mîrşave, spuse Racea. A ridicat ţara din 
ţărnă, şi asta nu-i place slugoiului de stăpiîn care te plă- 
teşte. 

— Amin. răspunde mascatul. Facă-se voia ta. Să-ţi 
cercetăm vitejia, bărbosule. 

Face un semn. Doi haidamaci se aproprie de 
Racea. Îi deschid coantăşul la gît. Al treilea aduce un 
burduf de capră plin cu apă. Potriveşte gitul burdufului 
pe gitul căpitanului. Picură apa cu grijă, în aşa fel încît 
să intre pe spate, între piele şi cămaşă, pe mînecî între 
legături, pe piept şi pîntec. Alţi trei haidamaci 
îndeplinesc aceeaşi slujbă pe lîngă căpitanul Mirzea. 
Cei doi oşteni intuiesc intenţia mascatului. Apa rece 
care-i cutremură, prelingindu-se de gheaţă pe şira 
spinării şi în nădragi, are să le fure toată căldura 
trupului, apoi are să-ngheţe, şi ei se vor face sloi, 


încetul cu încetul, în chinuri groaznice. 

— Ah, ce bine-mi este, se bucură Racea, pufnind 
pe nări, ca la scaldă... Ce zici, frate Mirzea? 

— Şi-aşa mi-era prea cald, frate Raceo! 

— Ce cald are să vă fie vouă peste un ceas, 
mistreţilor... Voi, ăia, treceţi la pastramă... Scoateţi 
tigva aia cu rachiu... Ascultaşi şi văzuşi, îi spune 
olăcarului care asistase nemişcat la toată operaţia. 
Goana, goanelor, şi... N 

Se apropie de olăcar. li şopteşte ceva... 

— Şi spune-i cîinelui care te-a trimis aici, strigă 
Racea, că din gura căpitanilor măriei-sale Mihai 
Voievod n-are să audă nimic, chiar dacă ne-ar munci 
cu fierul roşu, ticăloşilor. 

Gerul de ianuarie lucrează cu atita repeziciune, 
încît Racea sfirşeşte vorbele cu un clănţănit pe care nu 
şi-l poate stăpiîni. Haidamacii şi mascatul îi răspund cu 
un hohot de ris. 

— Tot cald ţi-e, frăţioare? | 

Mascatul se bate cu palmele peste şolduri. 

— Te-ai cam învineţit, limbutule... Ţi s-au făcut tur- 
turi în bărboi. Şi pe coantăş. Ei, căpitane Mirzo? Cum te 
simţi, domnia-ta?! Poate să fii mai înţelegător decit... 

Mîrzea îl scuipă în obraz. Mascatul înlemneşte. 

— Stai tu, fecior de iapă: scrişneşte, se repede la 
foc, zmulge o creangă arzindă şi se-ntoarce cu ea la 
Mirzea. 

— La piept gheaţă, la frunte foc, cine-mi dă în 
ghioc?... P g 

Ride. Face un pas. Incă unul. li plimbă creanga 
arzînd prin dreptul obrazului. Mirzea ştie că e pierdut. 
Poate să-i ia lumina ochilor. Carapacea de gheaţă îi 
taie răsufletul. Nu-şi mai simte mîinile. Nici picioarele. 
Simte în schimb cum îi îngheaţă încet sîngele din vine, 


cum răsufletul, pripit şi dureros, i se transformă în ace 
de gheaţă. 

— Închide ochii! strigă Racea. 

În clipa cînd mascatul întinde creanga spre gitul 
căpitanului, din codru se aude chiţăitul speriat al unei 
veveriţe. Mascatul întoarce capul spre stejarul de unde 
venise zgomotul. Un şuier care despică tăcerea. O 
săgeată care se-nfige pînă la pene în gitul mascatului. 
Omul scapă creanga. Bate aerul cu mîinile. Singele îi 
țişneşte de sub glugă. Înainte de a se prăbuşi, răsună 
focuri de pistol. 

Alte săgeți se-nfig în mîinile ori în pulpele 
haidamacilor, doborîndu-i. 

— Slavă ţie, tartore! strigă Racea. Prinde-ţi-i vii! Şi 
în numele celor trei sute de sfinţi părinţi... 

— Trei sute paisprezece, diavole, spune clănţănind 
Mîrzea. 

—... De la Nicheea. Dă-ne dramul, frate Gheţea, că 
altfel o să ne spargi cu săcurea, ca să ajungi la ceea ce 
eram odinioară noi înşine. 


LA DRUM 
1 


Trei ceasuri după-amiază. Codrul se cufundă în 
piclele subţiri, străvezii ale înserării. Printre gorunii cît 
bisericile cad trimbe piezişe de raze sîngerii. Umbrele 
călăreţilor se lungesc nefiresc. Căpitanii călăresc în şir 
cîte unul, la trap spornic. li urmează caii pe care sînt 
legate hoiturile mascatului şi ale celor doi gealaţi ucişi 
în luptă. Vin gelaţii răniţi, legaţi de propriii lor cai, şi 
aceştia unul de coada celuilalt, şi toţi de calul jupînului 
Răzbici, care călăreşte falnic, trăgîndu-se la răstimpuri 
dese de mustăţile ciupelite. Convoiul este închis de 
robul Abmet şi omul de oaste al căpitanului Gheţea, 
Cîrstocea. Cînd s-au dezgheţat la focul aţiţat de înşişi 
prigonitorii lor, Mirzea şi Racea au aflat că-şi datorează 
viaţa lui Ahmet. Radu Gheţea le-a povestit cum Ahmet 
a venit în goana-goanelor la locul de întîlnire, cum i-a 
spus toată tărăşenia de la hanul jupînului Leahu Ţiparu 
şi cum el a avut vreme, nu numai să repeadă un cetaş 
drept la măria-sa, dar a putut strînge şi tot tarhatul lui 
Racea, ţinîndu-se după urmele lor pînă cînd a căzut 
ceața. Atunci s-au tras sub un mal rîpos al Cîlniştii. Au 
auzit umbletele unor călăreţi. Ahmet i-a urmărit. A 
ajuns pînă sub stejarul sub care au căzut în cursa 
mascatului. Folosindu-se de ceaţă, s-a întors la 
ascunzătoarea în care şi-au lăsat caii, apoi cu toţii s-au 
tîrît prin troian, la adăpostul negurii, pînă au ieşit din 
albia rîului. Atunci s-a ridicat soarele şi le-a îngreunat 
apropierea, aşa că, gindindu-se la vieţile lor şi la 
nevoia de a-i prinde pe asupritori, n-au dat năvală 
atunci cînd mascatul i-a supus la chinul apei. Erau 
departe şi ar fi putut da greş. Pînă cînd au înconjurat 
poiana, au avut de furcă. 

Sfatul lui Gheţea a fost să nu se-ntoarcă în tabără. 
S-ar fi pierdut vreme. Ar fi putut cădea în mîinile celui 
ce-i urmăreşte, care desigur ţine sub ochi drumurile de 


intrare... Aşa că, după ce şi-au uscat veşmintele la foc, 
Racea frecîndu-se pe trupul vînjos cu zăpadă şi apoi cu 
pătura de la şa, de i se roşise pielea, după ce au băut 
rachiul răposaţilor, încălzindu-se şi pe dinăuntru, au 
purces la drum, avîndu-l călăuză pe Gheţea. 

Ahmet i-a mărturisit lui Miîrzea că iscoada nu poate 
fi decit baatur Sarîh — viteazul Sarîh — mingan-u-noion 
— mai mare peste o mie, cu ailul” în stepele Volgii infe- 
rioare, care ştie toate limbile vorbite în jurul Mării 
Negre şi pe care măritul han îl foloseşte ca iscoadă 
atunci cînd el însuşi iese din Bachcisarai, la război. 
Numai baatur Sarîh poate să arunce hangerul noaptea 
şi mai ales numai el are săpat pe lama de oţel, ca şi pe 
vîrful săgeţilor, acest şarpe de stepă. Mai mult, baatur 
Sarîh călăreşte iarna numai cai albi, iar vara numai cai 
negri. Or, în spatele hanului, unde a fost legat la gardul 
de nuiele calul iscoadei, el a găsit acest smoc de păr 
alb, acolo unde calul şi-a frecat grumazul de gard. 

Faţă de toate aceste întîmplări, căpitanii au hotărît 
să taie calea iscoadei înainte de a întîlni Hoarda, 
scăpîind de povara cadavrelor şi a prinşilor la 
Drăgăneşti, unde stăpineşte domnia-sa hotnogul lon 
Enăchescu. 

Căpitanul Gheţea face semn de oprire. 

— Să ne tragem sufletele, spune. Popas. 

Locul ales, o rarişte peste care zace în curmeziş un 
gorun zmuls din rădăcini. Oştenii agaţă traistele de 
ovăz de capul cailor. 

— Voi, frumoşilor, spune Racea, răbdaţi, cum am 
răbdat şi noi la vreme potrivită. Suna-va ceasul cînd 
veţi fi spălaţi de funingine şi vă veţi arăta cinstitele 
obraze oştirii pe care aţi viclenit-o. Amin zic vouă. 

Gealaţii, cu rănile oblojite, tac. Poate ştiu că nu mai 


5s Ail = sat de tătari nomazi. 


au nici o scăpare, ori poate sînt încă încrezători în 
steaua stăpînului lor, despre care căpitanii nu s-au 
obosit încă să-i întrebe. 

— Du-i în marginea poienii, îi porunceşte Mirzea lui 
Ahmet... 

Cu glas jos, îi spuse cîteva vorbe în tătară. 

Omul de oaste Cirstocea retează citeva crengi 
uscate. Aţiţă focul între rădăcinile gorunului. 

Hotnogul lon Enăchescu a cercetat obrazul morţilor 
la lumina faclei. Nu i-a cunoscut. Nu i-au cunoscut nici 
căpitanii. „Mascatul” fusese bărbat chipeş, cu nas 
vulturesc, trăsături  asprite şi semn de fier în 
sprinceana dreaptă. Racea a spus că neapărat omul 
trebuie recunoscut la cancelaria de taină a voievodului, 
de el legindu-se uneltiri împotriva măriei-sale, a 
slobozeniei ţării şi a vieţii tuturor poporenilor. Aşa că 
hotnogul a poruncit ca hoiturile să fie lăsate în ger. Să 
se pregătească două sănii. Roşii“ domneşti au aşezat 
răposaţii îngheţaţi bocnă pe fundul unei sănii, au 
tocmit al doilea pod de scînduri peste ei, iar sania au 
încărcat-o cu saci de ovăz. In a doua sanie i-au culcat 
pe gealaţi, legîndu-i de miini şi de picioare. Sania avea 
loitre de leasă, aşa că deasupra lor au aşezat cergi, 
peste cergi fin şi peste fin bulendre ostăşeşti, saci, 
vedre, corturi, cîteva sute de săgeți. S-au înhămat cite 
patru povodnici vîrtoşi, şi săniile cu gardă de opt roşii 
călări au plecat la galop spre Şerpăteşti, cu poruncă 
straşnică să se prezinte hotnogului Cebucă al 


«Roşii domneşti = corp de cavalerie de elită, format din 
boiernaşi şi oameni liberi, cu căpitănia la Roşiorii de 
Vede (Roşii de Vede). 


căpitanului Gheţea, care să facă în aşa fel, încit fără să 
însoţească săniile la vedere, să fie prin preajmă cu cel 
puţin o sută de săbii şi să păzească cvartirul voievodal 
pînă cînd are să-l dezlege însăşi măria-sa. 

Uşuraţi şi siguri că cei de la cancelaria de taină vor 
şti să descleşteze limbile gealaţilor şi vor pune mîna pe 
un fir care va dezlega ghemul ticăloşiilor de la Curte, 
căpitanii au pornit la drum după miezul nopţii. Caii 
odihniţi se întind la trap spornic. Îi însoţeşte hotnogul 
lon Enăchescu, care le spune c-a zăcut în robia tătarilor 
dobrogeni aproape patru ani. Scăpase, fugind pe mare 
cu un caic. Nu băuse şi nu miîncase zile în şir. Le 
pierduse numărul. L-a găsit rătăcind în voia valurilor o 
caravelă genoveză, care venea de la Caffa, cu robi şi 
roabe cumpărate la tîrgul de primăvară. Genovezii l-au 
pus pe picioare, hrănindu-l cu socoteală. L-au vîndut în 
Rhodos, împreună cu patru cazaci zaporojeni, unui 
neguţător armean din Damasc. Împreună cu 
zaporojenii, Ilon Enăchescu din Drăgăneşti a pus mîna 
pe dahabiehul” care-i ducea cu toate pînzele în vînt 
spre coastele Libanului. Işi aduce aminte sub luciul 
verzui al stelelor şi sub lumina argintie a lunii, cînd 
omăturile strălucesc gingaş peste codri străvechi ai 
Teleormanului, de  smochinii şi sicomorii insulei 
Rhodos, de cetăţile ei de piatră şi de munţii albăstrii, 
ridicaţi parcă din sînul de azur al mării. Deopotrivă îşi 
aduce aminte de cei patru cazaci zaporojeni cu care s- 
a legat frate de cruce. Sotnicul Zinovi Zolotarenko, 
cazacii de rînd Ivan Pancenko, Lisko şi Leonti Morgun, 
toți din Sici, căzuți pe mîna unui ceambur cînd se aflau 
la pescuit. Ar fi vrut să vină să-i caute printre cazacii 
care-i slujesc pe măria-sa, dar n-a putut din pricina 
slujbei. Îi cunoaşte bine pe tătari. Sînt vicleni. Se mişcă 


7 Dahabiehul = vas arab cu pînze. 


repede. Pentru că vin tîrînd după ei mii de robi, n-or să 
urce spre Bucureşti prin codrii. Hanul are să se ţină de 
malul Dunării. La o adică, dacă s-o vedea înghesuit, are 
cetăţile turceşti unde să-şi adăpostească prada. Un 
neguţător bulgar cunoscut, trecînd acum citeva zile 
spre Bucureşti, i-a spus că la Plevna au şi ajuns zeci de 
neguţători de robi, dornici să se tirguie cu hanul. Cu 
toate că i-a sfătuit pe cei din Drăgăneşti să nu-şi lase 
casele, spaima-i mai tare decit povaţa. Oamenii s-au 
băjenit în codrii dinspre Videle. 

— Aici vă las, domniile-voastre, spuse hotnogul lon 
Enăchescu, cînd ajung la un cot al şleahului străjuit de 
un gorun străvechi, printre crăcile căruia luna îşi 
prefiră, sfioasă, lumina ei de argint. Să ştiţi că-n tîrg la 
Alexandria n-a mai rămas ţipenie. Dacă aveţi lipsă de 
50 de săbii agere, repeziţi-mi ştire la Drăgăneşti. Pot 
cădea asupra şleahului de la Alexandria la Giurgiu, într- 
o jumătate de noapte. Cunosc potecile cerbilor şi ale 
mistreţilor. Feriţi-vă... Pita robiei tătărăşti e cumplită... 
Vă urez spor. Şi un sfat. Umblaţi ziua, cînd tătarii se 
hodinesc. Vegheaţi în pînde noaptea, cînd umblă 
tătarii, călăuzindu-se după stele... Dacă auziţi ceva de 
sotnicul Zinovi Zolotarenko, care acum ar putea fi 
esaul la Sici, atunci îndatoraţi-mă cu un răvaş. 

Trec Teleormanul pe gheaţa, mai jos de Lăceanca. 
Cînd să urce malul, deasupra codrilor se aprinde o ciu- 
gă* mică. Jumătatea de cerc arde undeva spre Viişoara. 
Îi răspunde altă ciugă mică. Poate la Suhaia. Apoi alta. 
La Fintinele. Se aprind altele, arzînd ca flăcări repezi la 
Şoimul şi Cervenia, răsfirindu-se spre Brînceni, ori cli- 


s Ciugă = semnal de alarmă, luminos. 


pind, din post de pază, în post de pază pe valea Teleor- 
manului, pînă aici, aproape de Găvăneşti, unde 
călăreţii văd limpede umbrele celor doi oşteni din 
foişor dînd foc ciugii cu o făclie. 

— Tătarii, spune Gheţea. 

— Priviţi. 

Racea se ridică în scări. Pe o culme, dincolo de 
Alexandria, se vede un cerc de foc arzînd cu flăcări 
înalte. Cercul este tăiat de o săgeată aprinsă, care 
împunge cu virful spre Alexandria. 

— Ciuga mare. 

— Tătarii urcă spre noi, bodogăne Racea. Să dăm 
pinten! 

Pornesc la trap întins. Ciugile mai ard cităva 
vreme. Se sting unele după altele, făcînd întunericul 
mai gros. Mai plin de tăcere. Dintr-o dată pornesc 
clopotele. Rar. Trase în dungă. Sunînd a primejdie. A 
moarte, în susul Claniţei şi Teleormanului, spre 
Călugăriţa, Frăsinet şi Orbească. In susul Vedei, spre 
Nenciuleşti. Răspunzindu-le tuturora cu sunete de 
arama  izbucnite din toate clopotniţele deodată, 
clopotele trase de străjile căpităniei Roşilor de Vede. 
Dangătele le izbesc inimile. Trist. Sfişietor. Bat în 
tîmplele albe ale codrilor. În cerul degerat, negru şi plin 
de stele. Bat de moarte, sonor şi limpede. Ei le ascultă 
cu frunţile plecate şi aşteaptă cu teamă clipa cînd n-or 
mai bate şi au să se-nchege tăcerile cumplite ale 
spaimei. 


4 
Zori. Chiciură. Ajung în malul Vedei. Trag caii într-o 


alunişte troienită. Văd cîțiva roşii de ţara trecînd în 
goană, cu făclii aprinse. Dau foc căpiţelor de fîn 


rămase în curţile pustii ale tirgoveţilor. Căpiţele ard cu 
vilvătăi, zvirlind spre cer roiuri de scîntei. Mănunchiuri 
de fin aprins plutesc pe deasupra tirgului. Se aud 
trosnetele flăcărilor mistuind casele. Urletele cîinilor de 
pripas. Nimeni nu scoate o vorbă. Ocolesc Alexandria, 
apucînd cu băgare de seamă pe drumul Turnului, unde 
ciugile semnalaseră cercetaşii şi iscoadele tătarilor. 
Ajunşi în codru, căpitanii îşi trag caii scară la scară. 

— Să călărim în rînduială de primejdie, spune 
Racea. 

— Ahmet cu Radu în faţă. Caii cu samarele la 
mijloc, cu Racea şi Cirstocea. Eu cu jupîn Răzbici în 
urmă. 

— Poftesc să stau cu căpitanul Racea, spune 
Răzbici, Nu mă nedreptăţiţi, căpitane Mirzeo... 

Racea îl priveşte chiondăriş: 

— Satul arde şi baba se piaptănă. 

— Să nu se tragă foc de pistol. Dacă întîlnim 
cercetaşi tătari, luptăm la arc şi sabie. Lăsaţi-mă să mă 
depărtez la cincizeci de lungimi de cal pe drum 
împădurit. La o sută, pe drum slobod. Semn de 
primejdie, un chelălăit de vulpe. Semn de fiţi cu băgare 
de seamă şi vă pregătiţi de luptă, un ciîriit de corb 
repetat de trei ori... La drum, cu ochii în patru! spune 
Gheţea, depărtindu-se la galop, scară la scară cu 
Ahmet, tătarul. 

Un ceas înainte de amiază, Radu Gheţea îl trage pe 
Diavol sub o boltă de hamei uscat, căţărat pe crengile 
unui gorun bătrîn şi scorburos crescut în vîrful unui 
gorgan care străjuieşte satul Furculeşti. Vede lunca 
plină de smîrcuri îngheţate a Călmățuiului. Balta 


Suhaia pe marginea căreia şerpuie drumul de la raiaua 
Turnului la schela domnească a Zimnicei. Satul pare 
pustiu. Peste tot, urmele unei băjenii grabnice. 

— Om estem! şopteşte Ahmet. 

Căpitanul urmăreşte linia pe care o indică degetul 
tătarului. Umbra unui bărbat chircită sub un pripor. 
Radu Gheţea îi face semn lui Ahmet să rămînă pe 
gorgan. El îşi împinge calul să coboare în sat. Auzind 
paşii calului, omul aşezat pe un dăsag îşi ridică fruntea. 
Un bătrîn frumos, cu pletele, barba şi mustăţile albe, 
faţa zbircită şi ochii goi. Un orb învelit într-o dolamă 
ostăşească. Pe genunchi ţine o alăută cu trei corzi. Un 
cîine flocos se repede la picioarele calului, lătrînd 
amarnic. 

— Cine eşti, îndrăzneţule? 

— Om bun, taică. 

— Bună să-ţi fie inima şi curate gîndurile... Încotro? 
Taci, Ursu! Poate nu ştii că păliră tătarii la Turnu? 

— Ştiu... Mă mir de dumneata, taică, c-ai rămas în 
satul ăsta pustiu. 

— Paginii cinstesc orbii, fiule... 

Işi îndreaptă obrazul spre el, ca şi cînd ar vrea să-i 
desluşească trăsăturile. Ciupeşte corzile alăutei cu 
degete scorţoase şi învineţite de frig. 

— După glas, pari oştean... Poate eşti iscoadă dom- 
nească... Am auzit venind doi cai... Eşti înţelept, pentru 
că ţi-ai lăsat tovarăşul ascuns pe aproape... S-ar putea 
să fii şi vreun viclean care umblă în calea paginilor cu 
gînduri rele asupra măriei-sale... 

— Fiecare om cu gindurile şi îndreptările lui... N-ai 
nevoie de nimic?... De ce n-ai plecat cu oamenii? 

— Nu sînt de aici, zimbeşte bătrinul. Drumul meu 
se cuprinde în lumea largă, fiule. 

— Acum, iarna? 


În locul bătrînulni răspunde cîrcîitul unui corb. Atît 
de posac, încît Radu Gheţea nu-l ia în seamă decit 
atunci cînd se repetă încă de două ori, de fiecare dată 
mai supărat şi mai gilcevitor. Bătrinul îşi clatină 
pletele: 

— Să zici că-i corb adevărat, nu alta... Semn vechi, 
oştene... Du-te. Dacă ai ginduri bune, eu am fost 
hotnog de spătărei domneşti în anii lui Cercel Vodă... 
Mă cheamă Lisandru Cocora... Oamenii din partea 
locului îmi zic Lisandru Gură de Aur... La o nevoie, nu 
uita că sînt din Spătărei, că satul meu e ici, pitit în 
luncă, şi că noi sîntem cu toţii slujitori domneşti, după 
cum arată numele ocinei. 

Bătrînul se ridică, zvirlindu-şi dăsagul pe un umăr. 
E înalt. Voinic. Îşi fluieră dulăul, punîndu-i toiagul pe gît 
şi cu lăuta sub braţ o ia pe uliţa satului, călcînd domol 
ca un orb ce era. Cum corbul începe să cîriie supărat, 
Gheţea dă pinteni, ajungind la adăpostul bolţii de 
hamei, atunci cînd în capul celălalt al satului se arată 
doi spahii purtînd în vîrfurile suliţelor două capete de 
bărbaţi cu bărbile năclăite de sînge şi cînd orbul, oprit 
în faţa bisericii, ciupeşte strunele, începînd să cînte cu 
glas duios, de bariton: 

„Pe cel deal, pe cel colnic 
Trece-o pruncă şi-un voinic, 
Puiculiță bălăioară 

Cu cosita gălbioară...” 

Spahiii îşi strunesc caii. Poartă şube de oaie cu 
ceaprazuri de argint. Coifuri rotunde şi ţuguiate, 
căptuşite cu blăni de iepure, cu apărătorile de nas 
ridicate. Pe umeri le joacă apărătorile de ceafă, 
împletite în sîrmă de Damasc. După ce ei fac o 
temenea  orbului, împung cu scările late coastele 
aburinde ale cailor, luînd-o la galop mărunt pe uliţa 


Furculeştilor. Li se văd strălucind gărzile iataganelor şi 
plăselele de fildeş ale pistoalelor. În urma lor se arată 
doua şiruri de oşteni, legănîndu-şi lăncile. Duc la mijloc 
o sanie joasă, vopsită în albastru, împodobită cu 
izvoade de aur, din care se vede strălucind coiful unui 
ofiţer împărătesc. 

Radu Gheţea se teme pentru viaţa orbului. Îi 
făcuse impresia unui om cinstit. Se ridică în scări, 
privind neliniştit şirurile de călăreţi conduse de un 
ofiţer cu pelerina roşie jucîndu-i pe umăr. Ajuns în 
dreptul orbului, ofiţerul ridică braţul. Călăreţii se 
opresc. Ofiţerul se pleacă pe oblinc. Căpitanul nu poate 
auzi ce vorbesc cei doi. Spahiii descălecă. Ofiţerul 
împărătesc se dă jos din sanie, ţinut de subţiori. Turcii 
pun străji în faţa bisericii, apoi îşi trag caii înlăuntrul 
sfîntului lăcaş. Se răspindesc patrule în tot satul, Dintr- 
o altă sanie se descarcă saci cu merinde. 

— Conac facem, şopteşte Ahmet 

Pe uşa scundă a bisericii se strecoară o şuviţă 
subţire de fum. Radu Gheţea îşi spune că are de-a face 
cu o sobe, după rangul ofițerului, probabil repezită de 
unul din marii demnitari turci în calea hanului tătarilor. 
Se cuvine să se sfătuiască şi s-o ţină sub priveghere. S- 
ar putea să afle lucruri privitoare la război. Îl lasă pe 
Ahmet să cerceteze satul, iar el, strecurindu-şi 
armăsarul în spatele bolţii de hamei, se înfundă în 
pădure. Face un ocol larg, ieşind în şleah cam în 
dreptul unde  bănuieşte că-şi va găsi prietenii. 
Zimbeşte mulţumit, văzînd şleahul gol pe o lungime de 
o jumătate de leghe. lată că de sub o tufă înzăpezită se 
arată bărboiul lui Racea şi că din stejarul înalt, crescut 
singuratic într-un bunget de mladă, coboară sprinten 
căpitanul Mirzea. 

— Să ştergem urmele şi apoi la sfat, spune Radu 
Gheţea. 

Trag caii cu bagajele într-o poiană aflată cam la 
trei sute de paşi în dreapta şleahului, spre Spătărei. Îi 
mînă unii după alţii pe aceeaşi urmă. Radu Gheţea 
călăreşte în coada şirului. Trage cu arcanul prin zăpadă 
unul din sacii cu demîncare. Din poiana ascunsă într-o 
viroagă priporită, năpădită de aluniş şi făgeţel, coboară 
spre Furculeşti albia unui pîriu. Radu Gheţea scoate din 
dăsagi şase perechi de picioare de mistreţ lucrate în 
lemn. 

— Tu, Cirstoceo, rămii la cai... Leagă-le nările 
ăstora de oaste, să nu necheze. Sapă-ţi un culcuş în 
zăpadă şi odihneşte-te. Să nu faci foc, că-i moarte. 

— Vedeţi-vă de treabă, că n-am caş la plisc, 
bodogăne slujitorul cunoscut între roşii ca cel mai 
căpăţinos om de arme. 

— Sînt cam trudit de zdroaba drumurilor, spune 
jupîn Răzbici. De la Stambul la Hulubeşti, cînd călare, 
cînd pe jos... Mi se-nchid genele... Rămin aici să-i trag 
o aghioasă pînă la noapte. Nu te zimlea, căpitane 
Racea. N-ai să te-nvredniceşti de nici o ispravă pînă 
atunci. 

— După voia domniei-tale... 

— Cît despre orbul care s-a lăudat c-ar fi Lisandru 
Cocora, să mi-l arătaţi. II cunosc, şi dac-a luat numele 
hotnogului în deşert, îl căsăpesc. 

işi leagă frîul calului de picior şi se pregăteşte să-şi 
aştearnă şuba sub un stejar. 

Căpitanii cercetează cremenea  pistoalelor. Se 
înapoiază pe urmele sacului. Ajunşi la cîţiva zeci de 
paşi de şleah, Gheţea îi învaţă cum să-şi lege picioarele 


de mistreţ la genunchi şi-n podul palmelor. Cum calcă 
mistreţii, 

— Hai, fraţilor. Lăsaţi-vă în patru labe, Raceo, viră- 
ţi sabia sub brîu... Nu s-a pomenit mistreţ care să-şi 
tiriie coada prin zăpada. 

— lată-mă şi porc! rînjeşte căpitanul, chinuindu-se 
să-şi ţină cumpăna pe cele patru picioare de lemn. 

— Incă ce porc! chicoteşte Mirzea. 

les în şleah unul după altul. Ocolesc cîțiva stejari 
bătrîni. Se-ntorc prin acelaşi loc. Ajunşi de unde pleca- 
seră, se ridică în picioare. 

— Ce frumuseţe de urme! se minunează Bacea, 
ştergindu-şi fruntea leoarcă de sudoare. Pe barba 
profetului, dacă nu m-aş lăsa amăgit eu însumi! 

Se întorc în poiană. Nici o urmă de cai. Se privesc 
miraţi. Cîrstocea, omul de oaste, iese pe brinci de sub 
o tufă de alun. Îi duce pe pîrîu îa vale, unde rădăcina 
unui stejar, sub care puhoaiele primăverilor scobiseră o 
adevărată hrubă, acoperă un grajd încăpător şi 
călduros. De sub rădăcini iese un sforăit fluierat, însoţit 
de scrişnet de măsele, clănţănitul dinţilor şi gemete 
înfricoşate, ascultate de Racea cu mare băgare de 
seamă. 

— Omul amamic se cunoaşte după cum doarme, 
căpitane Racea, spune Ciîrstocea. N-aş vrea să-l am 
duşman pe acest jupîn Răzbici. 

Racea ride minzeşte. 

— Vom vedea pînă la urmă, negriciosule. Ţinîndu-şi 
caii de friie, cei trei căpitani coboară pîrîul, pînă-n 
dreptul gorganului. Aici îi silesc să se culce. Fugarii se 
tolănesc în zăpadă, urmărindu-i cu priviri înțelepte şi 
ascultătoare. Ajunşi sub bolta de hamei, Ahmet ridică 
din umeri, semn că nu s-a-ntîmplat nimic. Mirzea se 
caţără în gorunul rămuros, ajutat de Racea. Peste sat 


se lasă umbrele albăstrii ale amurgului. Străjile de 
spahii se schimbă şi se întăresc. Pe uşa bisericii iese o 
trimbă groasă de fum, semn că turcii au făcut foc în 
lege, pregătindu-se să înnopteze. Orbul stă în pragul 
unui bordei părăsit şi vorbeşte cu una din gărzi. Din 
biserică ies patru spahii, trăgîndu-şi caii după ei. Strîng 
chingile. Incalecă. Doi o iau la pas pe uliţa satului, 
apropiindu-se de gorgan. Ceilalţi doi, pe drumul 
dinspre Voivoda şi lunca Călmățuiului. Dintr-o data se 
aude un ţistuit uşor între ramurile unde se căţărase 
Mîrzea. 

— Cal vine, şopteşte Ahmet, arătînd în spatele lor, 
în lungul drumului pe care veniseră azi-dirnineaţă. 

— Sînt nemiîncat. Mi-au degerat picioarele... Dracu 
să te ia cu pindele tale, mironosiţo. Mai bine ocoleam 
satul şi ne vedeam de drum... Cine ştie ce puchios de 
neguţător păzeşte başbujucii ăştia. Ce zici de horăielile 
pe care le trage acest curtean pe nume Răzbici? 
şopteşte Racea. 

In tăcerea limpede şi îngheţată a văzduhului se 
aude limpede treapătul unui cal care se apropie cu 
repeziciune, îl aude şi patrula de spahii, pentru că cei 
doi călăreţi se ascund la piciorul priporului, în spatele 
tufei de scoruş păsăresc. Racea îşi încleştează mîna pe 
umărul lui Gheţea, făcîndu-i semn cu capul spre locul 
unde-l bănuiau pe Mirzea. Părea că o veveriţă trece din 
creangă-n creangă spre poala copacului. Gheţea şi 
Racea se strecoară în spatele bungetului. IIl văd pe 
Mirzea bine înfipt într-un crăcan gros, lărgind laţul 
arcanului de care nu se despărţea niciodată. lată şi 


călăreţul cutezător venind la trap des, cu friul aninat în 
ciocul şeii şi mîinile viîrite în miînecile binişului. După 
calpac, după calul alb, flocos, după felul cum călăreşte 
cu genunchii adunaţi aproape de greabănul calului, nu 
poate fi decit tătar. 

— Baatur Sarih, abia suflă Ahmet şi pe obrazul 
mongoloid, Radu Gheţea citeşte o admiraţie aproape 
mistică. 

Tătarul trece prin lumina vişinie care pluteşte sub 
bolta codrului troienit, ca un duh al stepelor 
îndepărtate. Inainte ca Gheţea să facă o mişcare, 
arcanul lui Mirzea se desfăşoară cu un şuier scurt, 
căzind pe umerii omului. Zmuls din şa, tătarul rămîne 
agăţat deasupra drumului, bălăbănindu-şi picioarele şi 
holbîndu-şi ochii piezişi. Racea ţişneşte din tufiş şi-l 
izbeşte cu pumnul în tîmplă. Calul tătarului se-ntoarce 
la galop, cu coama zbinrlită şi dinţii rînjiţi. Mîrzea îşi 
trage prada între crengi, legind strîns capul arcanului. 
Racea încearcă să se ferească de cal. Prea tirziu. Luat 
pe neaşteptate, se alege cu o muşcătură care-i zmulge 
umărul dolamei. Nemaivăzindu-şi stăpînul, calul acela 
îndrăcit începe să necheze şi să bată cu picioarele. 
alungindu-l pe Racea în spatele unui pom. Ori că 
tătarul este aşteptat de ofiţerul împărătesc, ori că 
spahii auzind zgomote neobişnuite devin bănuitori, ori 
amîndouă împreună, destul ca cei doi călăreţi ies în 
şleah, urcînd spre gorgan în galop mare. 

Văd calul fără călăreț rotind pe loc sub copacul în- 
sîngerat de asfinţit. 

II văd ridicîndu-se în două picioare şi nechezînd 
către cer. Îşi strunesc gonacii. Unul din ei sare din şa. 
Ingenunche. Pipăie urmele lui Racea. Gindul că vor fi 
descoperiţi prosteşte îi face pe căpitani să lucreze 
fulgerător. Cîrîind supărat, Mirzea îşi dă drumul în cîrca 


spahiului călare, care-şi ridicase capul, nedumerit. 
Racea şi Gheţea tabără asupra celui îngenuncheat. 
Împotrivirea turcilor este scurtă. Luaţi în pripă, n-au 
timp nici să ofteze. Izbiţi în timplă, se prăbuşesc în 
zăpadă. Ahmet se arată cu fringhioarele de mătase 
împletite în şase, pe care le poartă la briu orice tătar. 
Calul îndrăcit al prizonierului din pom îl adulmecă 
fornăind. Ahmet îi şopteşte citeva vorbe aspre, 
scărpinîndu-l între urechi. Sălbăticiunea se cuminţeşte 
pe loc, frecîndu-şi fruntea de umărul tătarului. 
Prizonierii sînt lăsaţi în spatele copacului, la adăpostul 
bolţii de hamei. Mirzea se caţără între crengi, 
slobozindu-şi prada în braţele lui Racea. 

— Asta-i păcătosul! se bucură uriaşul, luîndu-l dră- 
găstos de ceafă. Din pricina ăstuia am căzut din podul 
preacinstitului Leahu [iparu. II cunosc după miros, 
tartorul... 

— Parc-ai fi arhimandrit, atita predici. Repede cu ei 
la adăpost. Ce facem, frate Radule? întrebă Mirzea. 

— Eu cu Ahmet ne-mbrăcăm în hainele spahiilor. 
Scoate-i ăluia şuba. Şi coiful. Luaţi hainele mele. Aşa. 
Iscodiţi-l pe baatur Sarîh. Vezi că se preface mort... 
Ascultă. Dar mai ales înţelege. Luaţi-i răvaşul de 
taină... Aha! Tresari, baatur Sarîh?! Daţi-mi de ştire. 
Noi doi facem tot ce se cuvine să nu fim prinşi şi tot ce 
se poate ca liniştindu-i pe turci să vă lăsăm vouă 
vreme pentru cercetarea prinşilor. 

— Păziţi-vă pielea. 

Radu Gheţea îşi potriveşte coiful rotund. 

— Orbul cel bătrîn umblă cu gînduri ascunse, frate 
Mirzea. Vreau să aflu. 

— Ne-ntilnim aici, cu un ceas înainte de miezul 
nopţii, spune Racea. Patrulele nu se pot schimba des. 
Turcii sînt puţini. 


— Vegheaţi să nu vă scape vreunul... 

— Aşi... Cînd i-o vedea jupîn Răzbici, crapă, se bu- 
cură Racea. 

— Chiar aşa, barbă-mătură, se aude glasul 
jupînului Răzbici din dosul tufei de hamei. Scump plătii 
eu somnuleţul ăsta, dar mai scump ai să-l plăteşti 
domnia-ta pe cel din vecii vecilor... 

Radu Gheţea aşteaptă pînă cînd convoiul se pierde 
în codru. Tătarul, legat fedeleş în şaua lui Ahmet, îi pri- 
veşte cu ură printre pleoapele piezişe. Racea l-a legat 
peste gura cu năfrămuţa. Cei doi spahii, priponiţi unul 
de altul şi amîndoi legaţi de Racea, cu pistoalele jupi- 
nului Răzbici între spete. Mirzea la urmă, făcîndu-i un 
semn de rămas bun. Căpitanul rămîne o clipă sub 
scutul codrului, privind amurgul. Soarele cade sub 
marginea întunecată a codrilor dinspre Olt, zugrăvind 
rubiniu cîţiva nori subţiri, abia desemnaţi în înaltul 
cerului. Gerul se-năspreşte. Văzduhul de cristal. Cînd 
împinge calul spahiului spre marginea satului, în cerul 
verzui, înalt şi  străveziu, se aprinde, licăritor, 
luceafărul. 


CAPCANA 

După mersul stelelor, se apropie miezul nopţii. 
Căpitanul Radu Gheţea  se-nvirtise spre lunca 
Călmățuiului, răspunsese strigătelor celorlalte patrule, 
auzise caii acestora întorcîndu-se spre biserică, locul 
de conac al curierului. Zăpada era uşor fosforescentă şi 
se-ntreba cît va mai putea întirzia fără să stirnească 
bănuiala ofițerului de spahii, cînd, dinspre balta Suhaia 
s-a auzit chelălăitul unei vulpi plecată la vînătoare. 
Căpitanul ciuleşte urechea. Caii spahiilor înlemnesc. 
Ahmet se frînge în şa: 

— Om estem, căpitan. 

Radu Gheţea miîngiie calul pe git. De jur împrejur 
tufe dese de răchită, acoperite de troian. Paşi. Tăcere. 
Alt chelălăit de vulpe, undeva în spate. Poate sint 
iscoadele tătarilor care-şi dau de veste c-au descoperit 
mirosul de fum şi că satul e locuit. Îl are pe Ahmet şi 
nu se teme.Dar de ce vin pe jos, lucru nemaipomenit 
pentru călăreţii mongoli?! Paşi... Un miriit de cîine. O 
umbră... şi.glasul jos, aburit, al orbului bătrîn. 

— Aferim, oştene! De mult mă ţin pe urmele 
domniei-tale, şi nu te pot ajunge... Ce făcurăţi pe 
gorgan, că-i spulberarăţi ca suflaţi pe spahii? 

La semnul lui Gheţea, răspunde Ahmet în tătară. 

— Unde umbli, omule al lui Alah. singur şi-n miezul 
nopţii?! 

Orbul rîde uşurel: 

— E bine că nu te-ncrezi în nimeni, oştene. E plină 
lumea de vînzători. 

Duce la gură un fluieraş de os. Scoate ţipătul 
iepurelui prins de vulpe. În aceeaşi clipă lunca se- 
nsufleţeşte. Se arată trei mogildeţe înfofolite în şube, 
care le proptesc în piept virful coaselor. 

— Daţi-vă prinşi, spune în turcă un glas răguşit, 
ieşit de sub una din şube. 


— Sînt oşteni ai măriei-sale, domnia-ta, Gligore 
Cocostirc, grăieşte orbul. Hai, că nu-i vreme de poveşti. 
Roagă-te de aceşti oşteni să ne dea o mînă de ajutor. 
Tătarii din iscoadă şi carauleie lor, preţ de o sută de 
săbii, pică aici cam la un ceas după miezul nopţii. Aşa 
că aveţi vreme să tocmiţi toate pîndele. 

Radu Gheţea ascultă cu mirare şi bucurie adîncă, 
răscolitoare, cum Lisandru Cocora, hotnogul de 
spătărei, orb, dezvăluie tot ce auzise astăzi la focurile 
spahiilor, dar mai ales ce-i spuse robul bulgar al 
ofițerului turc. Curierul pe care l-au văzut este trimis de 
însuşi fostul mare vizir Ferbat Charaelan, să se- 
ntiinească în ascuns cu leti Ghirei Kalga, fratele 
marelui han Ghazi Ghirai. Ferhat paşa este în 
binecunoscută duşmâănie cu Sinan Paşa, actualul mare 
vizir. Unelteşte cu leti Ghirei Kalga atit la răsturnarea 
marelui han, cît şi la aceea a marelui vizir. Spahii, 
oameni ai lui Sinan Paşa, care conduce partida 
spahiilor — împotriva partidei ienicerimei, condusă de 
Ferhat — nu ştiu nimic, în afară de ofiţer, care este plă- 
tit de Ferhat... 

— Aşa că noi, fiind şi împotriva spahiilor şi împo- 
triva ienicerilor, a lui leti Kalga şi a lui Ghazi Ghirai — 
deci împotriva tuturora, — vom lua de la toţi ce ni se 
cuvine... Acu mă întorc la rosturile mele de orb is- 
păşit... Dacă auzi cucuveaua, nu te mai înapoia, 
oştene. S-ar putea ca turcii să miroasă ceva. 

Condus de cîine, călcînd nespus de uşor şi pe ace- 
leaşi urme, lucru de mirare pentru un orb, se pierde în 
lunca troienită. Cel numit Gligor Cocostirc se deşiră de 
sub şubă, ajungîndu-i căpitanului pînă la piept. In 
lumina firavă a stelelor, Radu Gheţea vede un cap mic 
sub o cuşmă buboasă, cu obrazul spîn, şi de sub margi- 
nea cuşmei ţişnind un nas zdravăn, uşor pălit într-o 


parte şi aplecat cuviincios, atit cît să nu astupe gura: 

— Ne rugăm de domnia-ta, oştene, care se vede că 
eşti iscoadă domnească, să ne ajuţi, ne rugăm, că 
sintem ca la douăzeci şi cinci de bătrîni, toţi oşteni 
domneşti, ne rugăm, c-avem lipsă de vrea sută, ori 
două, de plugari, ori de zarzavagii, ori de păstori, 
bărbaţii sînt la oaste, ne rugăm... şi n-am mai rămas 
decit noi ăştia ciungii, ori ologii, spătărei vechi, hăcuiţi 
prin slujbe de oaste, ne rugăm, şi am auzit că-l păleşte 
măritul han şi ne sfătuisem să-l uşurăm de o sută de 
săbii, ori de două, că avem şi nişte vecini, au lipsă şi ăi 
din Belitori — ne rugăm... 

— Ce vrei, mă omule, spune limpede că nu sîntem 
la sfat de obşte... 

— Aşa-i cetaşul ăsta Gligor Cocostirc, bombăne 
altă şubă. 

— Lung. la şiră, lung la limbă, spune şuba a treia. 
Două Împuşcături sparg în ţăndări liniştea îngheţată a 
nopţii. Dinspre codrul şi gura pîrîului unde-şi ştia soţii, 
Radu Gheţea aude paşi repezi. O bufnitură. Un geamăt. 
Alţi paşi. Strigăte. Alt geamăt... Dinspre sat, cai la 
galop. O umbră fuge printre tufele de răchită, într-o 
rarişte vede capul ras al fugarului. Dă pinteni. Se 
repede  pieziş în calea omului care, luat prin 
surprindere, se trîinteşte în zăpadă, scăpind de lovitura 
pregătită cu latul săbiei. In fulgerarea galopului, Radu 
Gheţea îl recunoaşte pe baatur Sarîh. Îşi struneşte 
calul şi-l întoarce la timp ca să-l vadă pe Ahmet sărind 
în cîrca fugarului şi pe cei trei din Spătarei dînd buzna. 
Constată cu mirare că Gligor Cocostirc are un picior de 
lemn. Cum se aude nechezatul cailor şi tropotul 
copitelor, Gligor Cocostirc îl umflă pe tătarul legat 
fedeleş în cîrcă şi, şonticăind cu piciorul de lemn prin 
zăpadă, se-nfundă în lăstărişul troienit, de unde Radu 


Gheţea aude înjurăturile lui Racea şi blestemele puţin 
cuviincioase ale jupînului Răzbici. Înainte de a-şi isprăvi 
rolul de patrulă otomană, vede trecînd spre sat, în 
galop înnebunit, nechezind aspru, cu coama fluturind, 
alb, zvîrlind pulbere de omăt de sub copite, armăsarul 
de stepă al prizonierului. 

— Ce-ai cîştigat prin virtutea soţilor, ai pierdut prin 
prostia domniei-tale, căpitane Raceo, spune măreț 
jupîn Răzbici, mîngiindu-şi frumuseţea de cucui crescut 
în mijlocul frunţii. 

— Vezi-ţi de cucui şi gindeşte-te că ţi-aş putea 
umple căpăţina cu altele mai straşnice | 

— Ne faceţi de ruşine, îi ocărăşte Mirzea. Tăceţi. 
Amîndoi sînteţi vinovaţi. p 

Cei doi se privesc chiondăriş. Işi fac de lucru la cai. 
Mîrzea îi povesteşte lui Gheţea cum Racea s-a apucat 
să-l caute pe viteazul Sarîh prin căptuşeli, dezlegîndu-l 
la miini. Cum jupîn Răzbici, să nu se arate mai puţin 
zelos, s-a apucat să-l caute în cizme, dezlegîndu-l la pi- 
cioare. Cum baatur Sarîh i-a tras un pumn în ochi lui 
Racea şi un picior în fălci lui Răzbici, cum l-a dărîmat 
pe Ciîrstocea şi cum, înainte ca el să sară din şubă, a 
tulit-o iepureşte în josul piriului. N-au putut săgeta din 
pricina malurilor, n-au putut trage din pricina răgăliilor 
şi al zgomotului. Mai mult. Pe jupîn Răzbici, care-i tă- 
iase calea, l-a doborit cu un pumn în tigvă şi, dacă nu 
erau Radu cu Ahmet, scăpa şi dădea în vileag toată tă- 
răşenia. Neapărat trebuie ţinut sub pază straşnică. 
Merg cu caii la mînă, pe urmele celor trei spătărei. 

— S-ar putea să am un plan, spune Radu Gheţea, 
la care Mirzea răspunde în turcă. 


— Chair ola! Aşa să fie. 

Ajung într-un fel de poiană năpădită de lăstăriş şi 
mladă. In dreapta, codrul. Inainte, lunca încrengată a 
Călmățuiului. Gligor Cocostirc, care-şi trecuse povara în 
şaua lui Racea, hărnăie scurt şi vesel. 

Din troian, de la rădăcini, muşuroiesc citeva zeci 
de şube. Căpitanii se miră atunci cînd şubele şi 
cuşmele rămîn cam la cincizeci de paşi de un gorun 
ţapăn, trîntit în curmezişul pirtiei tăiată de sănii. Un 
glas răguşit: 

— Ce-i? 

— Bine. 

— Adicătelea? 

— Răspuns de la Gură de Aur... 

Gligor Cocostiîrc le spune oştenilor să nu calce 
decit în urma lui. Altfel îşi pot pierde viaţa. Ride într-un 
dinte, îşi saltă piciorul de lemn prin omăt Ceilalţi doi îi 
calcă-n urme. Ocolesc gorunul chiar pe la rădăcină. 
Căpitanii şi convoiul de cai îi urmează. De undeva, din 
sihlă, apare o sanie fără cai. 

— 'Te-te drăcovenie! îşi scuipă jupîn Răzbici în sîn. 

Sania alunecă fişiind uşor din tălpici. Altă sanie. La 
fel fără cai, neîmpinsă de nimeni, vine din sus, în întîm- 
pinarea suratei ieşită din sihlă. Racea mormăie în 
bărboi: 

— O mie de camilafce răpănoase, diavolii ăştia au 
cap, nu glumă! 

— Să pier în fundul Sodomei dacă ăsta nu-i glasul 
căpitanului Ra.. 

— Taci, diavole, strigă Racea... Am prins limbă, dar 
am şi urechi. 

— Să trăieşti, domnia-ta, şi bucură-te că mă vezi. 
Glasul răguşit iese dintre şubele care-l înconjoară. 
Cască şi se bate peste şale... 


— Nici descîntat nu visam o bucurie ca asta... 

Îşi scoate cuşma cu singura lui mînă, stînga, şi se 
pleacă adine în faţa căpitanului Racea. 

— Unde eşti tu, Paltine, e şi moartea, spune căpita- 
nul, îmbrăţişindu-l şi sărutîndu-l zgomotos pe amindoi 
obrajii. Vino să-mi cunoşti soţii. Unul mai amarnic decit 
celălalt... Pînă una, alta, dă-l în grija alor tăi pe acest 
bizurman. E viclean ca vulpea şi viteaz ca leul. Un' ţi-e 
gloata? 

— Aici sîntem, naşule, se aud glasuri limpezi de flă- 
căiandri... Săru-mîna, naşule... 

Spre mirarea soţilor săi, căpitanul Racea se lasă 
înconjurat de o droaie de fecioraşi, unii abia ieşind din 
troian, şi le întinde amiîndouă mîinile la sărutat. 

— Parc-ai fi mitropolitul, spune Mirzea, înduioşat în 
sinea lui. 

Oamenii se string aproape. Căpitanii îl cunosc pe 
hotnogul de spătarei Paltin Serafim, tatăl celor 
doisprezece flăcăiandri care-l descăleca pe baatur 
Sarîh şi-l duc într-o lupărie bine ascunsă sub pămînt, 
luîndu-l între sulițe... 

— Să-l păziţi şi să nu-l atingeţi nici c-o vorba, 
vultanilor, le strigă Racea pe urme. Şi acum, Paltine, 
dacă eşti încredinţat de agerimea străjilor pe care le- 
am văzut tupilate prin luncă, te ascultăm. 

— Am să le moi ghebele, ticăloşii... Le zisei să se-n- 
funde-n troian ca iepurii... lartă-i, că-s feciori cruzi şi au 
acolo şi o puiandră. 

— Pe cine? 

— Pe Răsura, domnia ta... Voi, alea din Belitori, ve- 
niţi şi voi, fă, la sfat. 

— la nu te mai înfoia ca un gotcan, că noi n- 
ascultăm decit de Rafira... Fă, Rafiro, vin-o că-i arde de 
sfat lui Paltin, ăsta care ne ţinu în troian de ne- 


ngheţară dosurile. Unde-s, Paltine, tătarii, că pe ăia îi 
aşteptăm, nu pe naşii tăi, năşite-ar ielele să te 
năşească! 

E una tînără. Îi scapără ochii sub broboadă, încinsă 
peste şubă c-o sabie şi-n miini cu furca. 

— Văleleu şi nu v-aş mai fi chemat, cotoroanţele 
dracului! 

Rid muierile. Rid bărbaţii, cei mai mulţi ologi, ori 
foarte bătrîni, ori puianarii cruzi. Paltin Serafim, bine 
legat, cu şuba agăţată pe umeri, le spune că, în 
adevăr, cei din Spătărei, Ologi şi Belitori au nevoie de 
braţe de muncă, cei buni de oaste sînt sub steagurile 
măriei-sale — mai ales au nevoie la muncile cîmpului şi 
la codru, ca să poată sta ei în pînde şi-n slujbă de 
margine, dar că vor să-şi arate şi străşnicia şi 
mulţumirea către măria-sa, împuţinindu-l pe măritul 
han de oşteni, pe măsura puterilor. Ingenunche la 
cîţiva paşi de gorun. Scormoneşte la zăpadă. Le arată 
căpitanilor leasă subţire care acoperă gropanul 
căptuşit cu araci ascuţiţi la vîrf, unde zice, se vor 
prinde niscai douăzeci de păgini. N-o să bănuiască 
nimeni ce se află sub omăt. Gropanul e lung pină-n 
buza priporului şi lat de cincizeci de paşi, că vara mută 
cursul apei prin el şi-l fac iaz. Lisandru Cocora Gură de 
Aur are să aducă vrun pilc de pradă aici, că ei nu şi-au 
lăsat casele şi tătarii adulmecă fumul de la un ceas de 
cale. Nu le e frică de gros că hanul nu iese din şleah 
nici mort. Cară după el puzderie de robi şi se teme de 
păliturile pe care i le-a tras popa Stoica din Fărcaşe, 
ajutat de jupineasa Sima Buzescu. Jupîneasa stă în 
scări ca o zmeoaică, îşi apără moşiile. 

— Cum ne apărăm noi ocinele, sare cu gura aia tî- 
nără — zice c-o cheamă Glafira şi că nu se teme c-or 
rămîne ele, muierile din Belitori, în urma jupînesei 


Sima, chiar dacă aia călăreşte bărbăteşte şi se bate la 
sabie, ce altă treabă are? 

— la să nu mai ieşi în faţa bărbaţilor cu meliţa! se 
zbiîrleşte Racea, care o soarbe din ochi. 

— Cine-i, fă, bărboiul ăsta, de-şi zice bărbat, 
întreabă Glafira subţire. Oliolio, neiculiţă, vezi să nu-ți 
pierzi bernevecii prin Belitori... 

Risete. Şi cerul de miez de noapte, luciu, din care 
cern ace de gheaţă. 

— Vorbă multă, sărăcie, spune Racea. Acu îl ascul- 
tăm pe domnia-sa căpitanul Gheţea, dedat cu lupta la 
codru. 

— Frumos şi nelimbut, spune Glafira şi vine lîngă 
Gheţea. Să mă iei, căpitane, pe lingă domnia-ta. Am 
să-ţi ţin cald în pîndă. 

— Şărpoaică. 

Oamenii se string umăr în umăr. Jupîn Răzbici se 
înghesuie spre Glafira, răsucindu-şi mustăţile. Din josul 
luncii se aude ţipătul ciuhurezului. O singură dată... 

— Tătarii au ajuns la Lissa, spune Paltin Serafim şi- 
n poiană se-ncheagă dintr-o dată o linişte tăioasă şi 
albă. 

Căpitanul Gheţea se-ngroapă-n troian, sub o salcie 
pletoasă, crescută pe un dimb, în aşa fel încît poate ve- 
dea toată poiana, gorunul culcat de-a curmezişul 
capcanei şi o parte din drumul de sănii. Glafira vine 
lîngă el. Îşi face gropan alături. Se zbirleşte la jupîn 
Răzbici, izbindu-l cu coada furcoiului peste miini: 

— Ţine-ţi labele, acasă, jupîne, că te-arunc în 
dăsag şi te dau la rațe! 

Din spatele dimbului se aude nechezatul vesel al 


lui Racea. 

— Eşti mort, Răzbiciule... Dacă vrei să-ţi cîştigi 
faimă ostăşească, vino cu mine. Uite că-ţi spun cinstit: 
am o socoteală cu tătarii şi vreau să ne ajutorăm. 

— Vin, vin, mormăie jupîn Răzbici, aruncînd o pri- 
vire ucigătoare femeii care se tupilează lîngă Gheţea. 
Am crezut că-i zină, şi-am dat de-o hapsînă... 

În poiană, oamenii aceia bătrini trag după ei cîteva 
sănii, încrucişindu-le în toate părţile. Una din ele, plină 
cu boarfe, o lasă-n mijlocul drumului. Alta, în sus, din- 
colo de capcană. Aduc un berbec şi-l leagă în codirlă. 
Cîteva muieri se cocoaţă între loitre. Doi fecioraşi 
înjugă o vacă. Mai încolo se aprinde focul. Toată poiana 
pare un loc de popas grabnic, gata să fie părăsit 
Dincolo de capcană, Rafira, o femeie zdupeşă, cu 
ciubotele roşii şi caţaveică de vulpi, înconjurată de 
fecioraşii ei, trei la număr, ăl mai mare de 15 ani, se 
aşază pe nişte dăsagi cu fîn. Fecioraşii aprind foc. 
Gheţea o vede aşezindu-şi la îndemînă un retevei 
cuviincios, cu liniştea cu care ar fi aşezat făcăleţul la 
locul lui. Undeva, în luncă ori în codru, se aude lătratul 
vulpii. Glafira îi înfige lui Gheţea unghiile în braţ. 

— Vin, şopteşte. N 

Căpitanul se destinde. In dreptul tufanului de lîngă 
gorun, unde stă ascuns Mirzea, vede fulgerarea scurtă 
a lamei de jungher cu care prietenul său are obiceiul să 
spună în graiul mut al semenilor: 

— Fiţi cu băgare de seamă... Văd duşmanul. 

negurişul luncii. Nemişcate. 
— Iscoadele, îi suflă la ureche, fierbinte, Glafira. 


Gheţea îl ştie pe Racea în marginea dinspre codru a 
capcanei. l-a spus că pregăteşte un „dant vesel, cu 
strigoi şi mai veseli, ca să-şi răscumpere sufletul 
zălogit lui Belzebut, de cînd l-a scăpat din gheare pe 
baatur Sarîh”. Rafira îşi îmboldeşte fecioraşii: 

— Aţi adormit, oştenilor, spurce-vă miţele de 
trîintori! Aolică, vitejilor, slabă nădejde în voi. 

Tătarii descăleca. Li se văd şubele tîrindu-se prin 
zăpadă. Caii rămîn nemişcaţi. Rafira aruncă un braţ de 
uscături pe foc. Oricit se feresc iscoadele, zăpada 
scîrțiie. Glasul Rafirei, bărbătesc: 

— Care eşti acolo?... N-auzi?! 

Iscoadele ţişnesc din albul zăpezii. 

— Tătarii! ţipă Rafira. 

Se repede cu reteveiul. Iscoadele se văd cu suliţele 
fecioraşilor în piept. 

— lhihiuuu!... lhihiuuu!... 

Strigătul de luptă sălbatic şi  cutremurător, 
încrustat în carnea şi inimile pămintenilor, se-nfinge în 
Radu Gheţea pînă-n adincul fiinţei. Ropote. Apar 
cercetaşii. Patru. Alţi patru. Zece. Gonesc tăcuţi. Unii, 
drept spre gorun. Alţii, pe un arc învăluitor, care-şi 
dirijează virful spre locul unde stă ascuns Racea. 
Apărîndu-se de iscoade cu reteveiul, Rafira se retrage 
pas cu pas pe urmele făcute de ei, singurul loc sigur 
peste capcană. Cei rămaşi în poiană fac larmă 

— Tătarii! 

— Vin tătarii! 

Oricit ar fi ele de prefăcute, strigătele poartă-n ele 
spaime de veacuri. Acum urlă tătarii. Tot de veacuri, 
aceşti călăreţi ai stepelor îndepărtate ştiu că nimic nu-i 
îngrozeşte mai mult pe cei vinaţi decit strigătul lor de 
luptă, chiuit sălbatic dincolo de miezul nopţii. 

— lhihiuu!... lhihiuuu! 


Rafira şi-a trecut feciorii peste capcană. Trimba 
subţire de călăreţi — Gheţea numără cincisprezece 
calpace — vine la galop. Caii celor două iscoade îşi 
caută stăpiînii, alergind pe marginea coloanei. Pe sub 
codru aleargă alţi douăzeci de tătari, răsăriţi dintr-o 
dată de după cotul luncii. Căpitanul se gîndeşte o clipă 
la ce va fi în sufletul lui baatur Sarîh, auzindu-şi 
neamurile chiuind năprasnic în noapte. 

— Acum... strigă gituit Glafira. 

Un trosnet asurzitor. Un nor de omăt. Ţipete de 
spaimă. Rinchezat înnebunit de cai. Cai şi călăreţi de-a 
valma. Un rostogol de capete şi crupe, de coame şi cal- 
pace, şube printre burţi de cai, alt trosnet — şi tot 
ghemotocul prăvălindu-se în adîncurile deschise ale 
pămîntului. 

— Doamne, Dumnezeule, apără-ne! izbucneşte chi- 
nuit femeia, încleştîndu-se amarnic de gitul căpitanului 
Gheţea. 

— Strigoii!... 

— Djinii! Djinii! urlă tătarii din trîmba învăluitoare, 
întorcîndu-şi caii din galop. 

— Djinii! 

— Strigoii! 

— Alah in Alah! 

Sub streaşină codrului, o arătare cumplită plutind 
la înălţime, aproape de ramuri, printre ramuri, iarăşi în 
poiană cu ţupăieli bezmetice, acum plutind lin, acum 
ridicîndu-se. O arătare albă, lungă, un fel de giulgiu 
plutitor, deasupra căruia se clatină o hircă rînjită, cu 
găvanele ochilor arzînd, o hîrcă de mort înspăimîntător 
de mare, şi aripile uriaşe ale giulgiului fluturîind în 
întunericul lăptos, în vreme ce tătarii dau bir cu fugiţii, 
răcnind din fundul bojocilor: 

— Djinii!... 


Călărețul din vîrful trîimbei se opreşte parcă țintuit 
în văzduh. Calul se poticneşte şi se dă peste cap. Alţi 
cai se poticnesc, zvirlindu-şi călăreţii în zăpadă. Din 
codru ies umbre prelinse care tabără asupra celor 
căzuţi. 

— Stai blîndă, îi spune Radu Gheţea Glafirei. Mina 
pe sabie, şoimano... Uite-i! 

De după cotul încrengat al Călmățuiului se arată un 
pîlc negru de călăreţi, gonind adunat pe greabănul cai- 
lor. 


STAFIILE 
1 


Gligor Cocostirc face semn de sub gorun. Cinci 
spătărei culcaţi în zăpadă, la cite cincisprezece paşi 
unul de altul, alunecă frînghiile îngheţate pe parii bine 
bătuţi în pămînt, ridicîndu-le cîteva palme domneşti. Se 
ciucesc în adăposturi. Trimba de călăreţi nogai se 
apropie într-un virtej de ropote şi chiuituri. Gligor 
Cocostirc îşi scoate de sub sarică arma lui din tinereţe. 
Un biloi de fier cît doi pumni zdraveni, prevăzut cu 
ghimpi, legat de miînerul din lemn de corn printr-un 
lanţ de zece zale. 

— Acu să vă văd, vitejilor! 

— N-ai teamă, unchiule! răspund de sub tufani 
fecioraşii. 

— Aia cu sacii, aţineţi-vă. 

— Ne aţinem, naşule. 

— Aolio, năşicule, iote-ia ce arătare... 

— Stafia, unchiule! 

— Sufletu lu boier Dragu. 

— Ala ne-ngropatu. 

— la să nu mai cricniţi. Vă auz dinţii, firoscoşilor. 

Stafia, văluri albe, cap de mort cu găvanele 
aruncînd flăcări, purtînd coadă de cal şi vorbind gros, 
se dă după gorun. 

— Mai poţi, Răzbiciule? 

— Mai pot, tartore. Stai să m-aşez mai bine. 

Va să zică, stafia are două glasuri. Fecioraşii 


amuţesc... Unul, Florea, simte că-l ia cu leşin de la 
lingurică. 

— Dacă mă mai loveşti cu pintenii, te ia dracu, 
Răzbiciule. 

— Taci şi mînă. Uite-i. 

Stafia se clatină, deşirată pînă sub crengile 
gorunului. lese în calea tătarilor, atunci cînd cei dintii 
cai se dau peste cap, încurcaţi în frînghiile întinse şi 
cînd Gligor Cocostirc sare şonticăind din adăpostul 
codrului, rotindu-şi buzduganul deasupra capului. 

Radu Gheţea îşi dă seama că de data asta tătarii 
sînt conduşi de o minte limpede. La un semnal, trîimba 
se rupe în trei. Călăreţii sar din şei. Se reped cu săbiile 
asupra fecioraşilor care se străduiesc să arunce sacii în 
capul tătarilor căzuţi de pe cai. Căpitanul îşi spune că 
are în faţă întregul koşun? din aripa stingă a avangărzii. 
Şi că jocul poate să iasă prost. Cu atît mai prost cu cît 
una din trimbe se opreşte-n buza capcanei. Călăreţii 
aruncă arcanele în gropan, îndemniîndu-i pe cei căzuţi 
să se agaţe de ele. Cealaltă încearcă o mişcare 
prelinsă în lungul codrului, să cadă în spatele 
luptătorilor. 

— Acu, Glafiro! Ţin-te lîngă mine, strigă Gheţea. 

Ridică sabia. li răspunde sclipetul săgeţilor repezite 
în ghebele tătarilor de Mirzea şi cei din Ologi. Cînd se 
repede de pe gorgan, se-ntreabă dacă Racea e în toate 
minţile, încercînd să facă pe strigoiul, acum după ce 
tătarii văd limpede cu ce fel de strigoi au de a face. 


2 


— Leapădă bostanul, Răzbiciule. 
— Nu pot, faraonule. 


° Koşun = unitate de 100 de călăreţi. 


— Cum nu poţi, blestemate? 

— S-a-ncurcat în cearşaf. 

— Te-arunc jos. Răzbiciule. 

— Taci! Auzii o săgeată. 

— O să ţi se-nfigă una în clont, măscăriciule! 

— Măscărici e ăla de-a scornit parascovenia asta! 

Racea îl muşcă pe jupîn Răzbici de pulpă. Jupîn 
Răzbici îi dă un pinten în coastă. Calul berbeceşte pe 
loc, fornăind neliniştit sub cearşafuri. Calul îl ţine-n şa 
pe Racea. Racea îl ţine pe umeri pe jupîn Razbici. Jupîn 
Rizbici ţine deasupra capului, înfipt într-o creangă, 
bostanul tăiat în chip de cap de mort în care ard trei 
lumînări trupeşte. Cearşafurile înnădite şi prinse în 
spini de porumbe, cu găuri în dreptul ochilor, se-ncurcă 
între picioarele calului. Calul se sperie, mai ales cînd 
aude nechezatul sălbatic al basmeţilori” tătăreşti. 
Cabrează. Jupin Răzbici suduie de odoare bisericeşti. 
Unul dintre tătari, care se-ndemna nu se-ndemna 
asupra acelei arătări înfricoşătoare, aude înjurăturile, 
îşi pune calul la galop mic, trece prin spatele momiii şi 
aruncă arcanul. Jupîn Răzbici zboară de pe umerii lui 
Racea, răcnind: 

— M-a luat Satana, drac bărbos! 

Racea se zbate între cearşafuri. Calul se zbate şi 
el. Alţi doi tătari se reped cu arcanele, smulgîndu-l din 
şa. Pleacă la galop, tiriindu-l prin zăpadă. Comandantul 
koşunului, iuzbaşul Mandic Ali baatur vede cum se în- 
chiagă dispozitivul capcanei, cum din luncă se- 
ndeseşte tragerea de arcaşi, cum cad vitejii lui din şei. 
Se ridică în scări şi, scoţind strigătul de primejdie, îşi 
răsuceşte basmetul pe picioarele dinapoi, galopînd în 
lungul lizierei sub adăpostul arborilor. 

Căpitanul Radu Gheţea îl vede pe Racea învelit în 


1 Besmet = cal tătăresc. 


cearşafuri, dispărind într-un nor de omăt spulberat sub 
copitele koşunului care se retrage în goană. Capcana 
răsună de strigătele nogailor vînaţi cu arcanele şi de 
nechezatul îndurerat al cailor cu burţile sfirteeate de 
parii înfipţi pe fundul ei. 

În faţa lupăriei, Gligor Cocostîrc sîngerat în obraz. 
Trei fecioraşi întinşi fără viaţă pe fundul săniilor. Răni 
cumplite de sabie la beregată. Lumiînări aprinse lipite 
pe loitre, la căpătiie. Maicile lor bocindu-i încet. Oa- 
menii înhamă. Treizeci şi trei de tătari fără calpace, cu 
şubele sparte, legaţi de git în lungul a trei frînghii, 
păziţi de muieri şi ceilalţi fecioraşi nevirstnici. Ciţiva 
spătărei spînzurînd tătarii morţi de subţiori, în crengile 
gorunului. Alţi cîţiva prinzînd caii rămaşi fără călăreţi. 
Noapte spre scapăt. Ger. 

— lată c-am agonisit braţe de muncă... Ce facem, 
tato Rafiră? întreabă Glafira. 

— Zic să mînăm acasă pe cei prea tineri, ori prea 
schilavi. Noi să ne aţinem. 

— Aşa zic şi eu. Ne iei, căpitane, cu tălică? 

Gligor Cocostirc vine, tiîrindu-şi piciorul de lemn. 

— Ce poruncă ne daţi, căpitanilor? 

— Vedeţi-vă de vetre, oameni, spune Mirzea. Aţi 
făcut destul. 

— Ba. 

— Ce zici, Radule? 

— Întîi sa-l uşurăm pe baatur Sarîh. Unde-i Ahmet? 

Mîrzea ride mînzeşte. 

— Şi-a adus aminte că-i tătar. 

— S-a dus cu ei? 

— Ca să vegheze asupra vajnicului nostru strigoi. 


— Ei, căpitanilor, ce vă sfătuiţi? 

— S-arată ziua şi vrem să ştim încotro. 

—  Lăsaţi-ne să  iscodim oastea hanului, îi 
domoleşte Gheţea. Duceţi-vă robii. Tocmiţi-vă armele. 
Pregătiţi-vă dăsagii cu demiîncare. Vă reped veste cu 
acest om de oaste al meu, Cirstocea. Veniţi şi-l 
cunoaşteţi. 

Se aleg cîţiva cetaşi. Vin şi-l recunosc pe Cirstocea. 
Omul de arme mormăie: 

— Ce vă zgîiți ca la o arătare?! Eu sînt, Cîrstocea... 
M-aţi văzut?! 

— ÎI rugăm pe dumnealui, Gligor Cocostirc, să 
rămînă cu patru străji. 

— Vă mulţămim, căpitanilor. 

— Aşteptăm poruncă. 

— Sîntem dornici de sîngele păginilor. 

Convoiul se mişcă spre codru. Tătarii tac. Citeva 
sănii, muieri, nişte slujbaşi domneşti de margine, 
ciungi ori ologi, nişte flăcăianari şi, la mijloc, robii. 
Deasupra, cerul lăptos al preceasului de zi. Mirzea îşi 
alătură umărul de al căpitanului Gheţca. 

— Ţara, spune Gheţea. 

Tac amîndoi, ascultînd zăpada scîrţiind sub paşi. 

În lupărie. Bordei săpat într-un mal al Călmățuiului, 
sub nişte rădăcini de gorun. Prici acoperit cu paie. 
Ocheţi pentru arcaşi. Trei flăcăiandri cu furci, şi de prici 
legat baatur Sarîh. Îi priveşte cu ochii mijiţi. 

— Nu ştiu dacă Ghazi Ghirei are să fie trist afliînd că 
n-ai ajuns să te-ntilneşti cu prepusul lui Ferhat Cha- 
raclan, baatur Sarîh, spune Gheţea. Cît despre leti 
Ghirei Kulga, stăpiînul tău... 


Tătarul tace. Intră în lupărie Gligor Cocostiîrc. 

— Să nu ne mai jucăm, viteazule Sarîh... Ştim totul. 
Toată urzeala voastră împotriva marelui han şi a lui Si- 
nan. Nu stringe picioarele. N-am să mă apropii decit 
după ce n-ai să mai poţi mişca. Vreau să găsim răvaşul 
pe care l-ai luat de la hanul lui Leahu Ţiparu... Unde-l ţii 
ascuns? 

— Ciine! 

— Cum vrei. Dezbrăcaţi-l! porunceşte Gheţea. 

Fecioraşii lasă furcile. 

— La focurile de tabără, ori în cele de prin ailuri, 
războinicii au să povestească cum şi-a pierdut baatur 
Sarîh cinstea de oştean, lăsîndu-se dezbrăcat de nişte 
copii. Copiii creştini au să-i vadă rănile viteazului Sarîh, 
spune Mirzea în tătară. 

— N-aveţi să faceţi asta! 

— Ba avem s-o facem. Eu însumi am să povestesc 
în otacul vostru această păţanie a ta. 

— Pe Allah! 

— Ba, şi cum te-am prins cu arcanul ca pe o 
muiere beată, am să povestesc. 

— Aman! 

— Auzisem că baatur Sarîh uneşte vitejia cu 
înţelepciunea. Eşti în mîinile noastre. Ce mai aştepţi? 

— Koşunul s-a întors spulberat de săgețile noastre. 
Ştii bine că nu se mai întoarce, apasă Gheţea pe 
fiecare cuvint. 

— Dă-ne răvaşul, şi scapi de ruşine. 

— Jură pe Isa Mesih”. 

— Jur. 

— la-l. Dar altceva nu afli de la mine, nici dacă mă 
arzi cu fierul roşu. Îl am în tureatca cizmei drepte. 

Tătarul nu minte. Cei doi căpitani veghează pînă 


“Isa Mesih - Isus Christos. 


cînd Gligor Cocostirc trage cizma, o despică cu 
jungherul şi scoate răvaşul. După ce se dau porunci 
straşnice, să nu fie ruşinat, şi nu fie pus la munci, dar 
să fie păzit ca ochii din cap, se stabilesc locurile unde 
spătăreii vor sta de strajă, unde va găsi Cirstocea 
oameni de olac, totul în şoaptă, apoi cei din Spătara se 
duc, lutadu-l pe baatur Sarîh între furci şi sulițe. Rămaşi 
singuri în lupărie, căpitanii se privesc întunecat. 

— Răvaşul ăsta îmi arde degetele, scrişneşte 
Gheţea. Mie scîrbă de ce am să aflu, slovenindu-l. 

— Mie nu! Aici stă ceva din crugul acestui război... 

Mîrzea desfăşoară  hiîrtia de Genova, subţire. 
Citeşte rar cele ce urmează. 

„Cinstitului, viteazului şi înţeleptului fiu al stepelor, 
de la prietenul lui, sănătate. Află, fecior al fericirii, că 
anul acesta turmele mele au sporit sub oblăduirea 
păstorilor mei şi că voi sta gata să-ţi vind, pentru tîrgul 
cel mare al Riazanului, capetele pe care le-ai cerut. 
Pentru asta trimite păstorii şi oamenii tăi la saivanele 
mele, după cum ne-am înţeles, cu iarlikurile măritului 
han, şi toate vor fi spre îndestularea şi bucuria noastră. 
Să te găsească acest răvaş în pace şi fie ca el să-ți 
aducă aminte de credinţa pe care ne-am juruit-o unul 
altuia la un ceas greu ca acela prin care amindoi am 
trecut. Umblă în liniştea cugetului, spre îndeplinirea 
tuturor dorințelor.” 

Nici o semnătură. Nici o pecete. Mirzea fornăie pe 
nări, mînzeşte. 

— O taină de două ori taină. Nu-i nimic. la-l şi păs- 
trează-l. Acum n-avem vreme să facem pe ghicitorii. 

— Din pricina lui Racea?! 

— A lui şi a jupînului Răzbici. Mă pregătesc să intru 
la tabăra hanului. Ziceai că ai un plan, Gheţea? 

— ŢI-I spun din mers. 


— Atunci, în şei! 

— N-am dormit de două nopţi, mîrîie Cîrstocea. Caii 
sînt sleiţi. 

— Facem popas la prînzişor, căpăţinosule. 

Închid lupăria. Cîrstocea grămădeşte neaua cu 
piciorul peste uşa scundă, încalecă şi intrînd în luncă, 
taie codru! spre Furculeşti. 

— Numai de acolo putem apuca un fir, spune 
Gheţea. 

— Gînd la gînd cu bucurie, frate Radule. 

În lumina cenuşie a zorilor, căpitanii văd lunca 
răscolită de copitele cailor, cai morţi peste care 
coboară stoluri gilcevitoare de corbi şi buza neagră a 
capcanei, pe fundul căreia zac în nemişcare morţii 
călăreţi nogai plini de sînge şi basmeţii de Bugeac cu 
măruntaiele vărsate. Miroase a sînge, a luptă şi a 
spaimă. Dau pinteni şi intră tăcuţi sub poala ninsă a 
codrului. 

După ce-l lasă pe Cîrstocea cu caii de povară şi fu- 
garii lui Racea şi Răzbici în adăpostul ştiut, cei doi că- 
pitani ajung sub bolta de hamei din marginea satului. 
Mîrzea îşi lepădase şuba şi cuşmuliţa, îmbrăcînd una 
din şubele adunate de Cirstocea. Pe cap pusese un 
calpac din blană de vulpe, cu coada atirnîndu-i pe un 
umăr. Îşi hrăneşte şoimul coborit pe arcada şeii, dîndu- 
i din palmă bucăţi de carne uscată. In faţa bisericii, 
mişcare. Ofiţerul împărătesc schimbă temenele cu un 
tătar crăcănat, îmbrăcat în piei de lup. Zece tătari şi 
convoiul de spahii stau în şei. Ceilalţi tătari se 
pregătesc de odihnă. Caii sînt traşi în biserică, după ce 
li se slăbesc chingile. De la oblincuri sînt desfăcute 


traistele cu ovăz şi plasele cu fîn. Soarele ridicat peste 
coama codrilor poleieşte coifurile spahiilor, 
răsfrîingîndu-se în sclipete de pe cel aurit al ofițerului 
împărătesc. 

— lată că în însuşi koşunul de cercetare marele 
han are duşmani... Acest crăcănat în piei de lup se- 
ntîlneşte aici cu trimisul lui Ferhat şi uneltesc împotriva 
marelui han. Cînd te gindeşti, Radule, cît de şubredă e 
adesea puterea mai marilor lumii... Ghazi Ghirai îşi bea 
liniştit cumiîşul, ştiind înaintea Hoardei unul din cele 
mai viteze şi credincioase koşune de cercetaşi, şi 
iuzbaşul koşunului îl vinde lui Ferhat, cu gindul la cine 
ştie ce mărire sau răsplată... 

— Boierii noştri nu fac la fel? 

— Nu-i mai satură iadul de măriri şi averi. Dar unde 
să fie... 

— Taci... lată-i! 

Din spatele bisericii trage a doua sanie, cea cu 
corturile şi merindea. Din biserică sînt mînaţi cu latul 
iataganelor cele două „stafii”. Racea hărtănit bine, cu 
dolama numai zdrenţe cu mîinile legate la spate, se 
opreşte în prag. Sentinde atit cît se poate întinde în 
legături, cască cumplit, apoi cu glasul lui ca din butie: 

— Pe barba profetului mi-e foame. Aha! lată şi un 
tap împărătesc. Răzbiciule, hai să ne-nchinăm acestor 
berbeci împlătoşaţi. Apoi româneşte: 

„lată un păgin de turc 
EI se uită, eu mă uit” 

Răzbici cîntă la tenor. Racea trece la bas. Se- 
nchină unul către altul. Racea tace. Face brusc o 
ploconeală. Scoate sunete ciudate. Incepe să se 
răsucească în jurul lui însuşi, în vreme ce Răzbici 
tupie pe loc, bălăngănindu-se jalnic. Amiîndoi 
încropesc un fel de pantomimă a groazei. Pare că văd 


lucruri neobişnuite şi, de spaimă, că se apără de nişte 
duhuri care se reped asupra lor din văzduh. Se 
frămîntă, tropăie. Tătarii îi înconjoară de departe, cu 
respect. Dintr-o colibă iese Lisandru Cocora, orbul, 
care-şi trece alăuta la piept şi începe să cînte cu glas 
puternic, care se aude limpede pînă sub bolta de 
hamei: 

„Bine-ar fi să fiți cu grijă 

Orle-le şi iarăşi le, 

Căci la sfat de ne-nțelegem 

Duhul sfint va pogori 

Tirla-la şi iarăşi la.” 

Racea şi Răzbici se opresc în poziţii frînte, cu 
mîinile deasupra capului. Lisandru Cocora cîntă: 

„Urmaţți-mă, fii ai luminei. ” 

Racea îşi pleacă fruntea. Răzbici îl imită. 

— Are cap pentru zece căpitani domneşti, se 
bucură Mirzea... Hai să le dăm de ştire că sîntem aici, 
că veghem şi am înţeles tiîlcurile nebuniei lor şi al 
cîntecelor acestui viteaz Lisandru Cocora. 

— Cum? 

— Aşa! i 

Căpitanul Mirzea îşi cheamă şoimul pe braţ. li dez- 
leagă lănţugul de argint de la picior, îl înalţă deasupra 
capului. Şoimul cercetează văzduhul. Nu vede nimic, 
bate din aripi şt cînd aude fluieriţa din os de iepure tis- 
tuind, îşi ia zborul. Trece săgeată peste sat Se avintă în 
tării. Roteşte sprinten în lumina îngheţată şi-n limpe- 
zimile albastre ale cerului de iarnă. 

— Numai să-l vadă şi recunoască, şopteşte Radu 
Gheţea. 

— L-a văzut şi recunoscut, frate Radule. 

În adevăr, căpitanul Racea, cu capul dat pe spate, 
urmăreşte rotirile înalte ale şoimului. Mirzea ridică 


braţul, suflind în fluieriţa care scoate un sunet subţire, 
prelung. Şoimul roteşte încă o dată, rămîne aninat o 
clipă de tării. Cade glonţ, cu aripile strînse, deasupra 
turlei bisericii, trece razant, în strigătele de admiraţie 
ale tătarilor, care-l urmăriseră cu miinile streaşină, şi 
se lasă pe o creangă a gorunului, scuturînd un pumn 
de zăpadă care cade pe umărul lui Radu Gheţea. 

— Le-a venit inima la loc „stafiilor” noastre, 
zimbeşte  Mirzea, întinzind stinga pe care şoimul 
coboară cu fîlffit scurt de aripi. 

— De abia de acum încolo începe greul, dragul 
meu. 

— Aşa zic şi eu. Priveşte. 

Racea şi Răzbici sînt urcați şi legaţi peste 
calabalicul din sania ostăşească. Un spahiu îi acoperă 
cu o şubă. Ofiţerul împărătesc se urcă în sania lui, 
arătind ceva spre codru, acolo unde stau ei. Tătarii pun 
străji. Garda convoiului se pune în mişcare la trap mic, 
luînd drumul înapoi. 

— Se-ndreaptă spre tabăra hanului, Răzbiciule. 

— Acolo unde, mai la urma urmei, avea poruncă s- 
ajungă şi diavolul ăsta de Racea, care mi-a mîncat 
zilele cu nefăcutele lui. Ce facem noi? 

— Ne odihnim un ceas. Il aşteptam pe Lisandru Co- 
cora şi „ne-nţelegem la sfat unde va poposi Duhul 
Sfint”... 

— Mi se pare că Duhul ăsta sfint, pentru noi se as- 
cunde în bărboiul afurisitei de stafii... Facem precum 
spui. Nu l-am văzut pe Ahmet. 

— Aici estem, căpitan... 

— Ptiu, bată-te crucea... Radule, nu mai dau o 
ceapă degerată pe urechile mele. Vorbeşte... 

— Aici nu bun stăm, căpitan. 

Căpitanii îşi întorc caii, în timp ce pe uliţa satului 


sania cu prizonierii ia drumul Turnului. Aud glasul 

puternic, bărbătesc, al căpitanului Racea, cîntînd vesel: 
„Bucuria a coborit în sufletul meu 
Odată cu credinta în prietenia 
noastră.” 

Care va să tică, Răzbiciule, văzîndu-te Chani Ali 


Chansublimul han — slab şi numai oase, te va pune la 
îngrăşat. Vei fi gras şi vei vorbi ca un eunuc adevărat, 
subţirel şi tremurat, apoi îţi va da în pază haremul... 
Ah, ce frumuseți vei vedea, Răzbiciule, fericitule, ce 
trupuri albe de fecioare făcînd baie în lapte de 
măgăriţă, apoi trecînd în bazinele cu apă de trandafir. 
Atunci cînd vei întinde mîna să mingii acele odalisce, 
vei fi cusut într-o piele de bivol şi aruncat în mare... Vai 
ţie, Răzbiciule, pentru această robie în care-am căzut! 

— Mai taci, diavole! Ţi-am spus că nu iese nimic 
din prostia aia, căzurăm ca muierile... Să ne ridă şi 
curcile... Cum ziceai de alea care se scaldă în lapte de 
măgăriţa?! 

— Aha! Tilharule! Te-am prins. Pofteşti carne de 
fecioară scăldată în lapte de măgăriţă?! Ai de la mine 
trei zdupoci după ceafa aia rebegită. 

— Nu mă asupri, tartore... Haide. Fă-ţi cruce cu 
limba-n gură. lată zidurile Turnului. 

— Atita vezi? 

— Atita. 

— Dacă eşti cît Statupalmăbarbăcot... Saltă-te în 
capul oaselor! 

— Dumnezeule... 

— larmaroc, jupîne. larmaroc în pămîntul ţării, cu 
carne de pămiîntean. Hei... Feciori de iapă... Lasă sania 
la pas, şacal chior... 

Post de pază, cu cinci tătari închizînd şleaul. O 
sanie în stînga. Alta în dreapta. La cîțiva zeci de paşi 
zidurile cetăţii Turnu, afumate, ciobite de ghiulele, cu 
ienicerii de strajă la crenele şi flamura verde a Profe- 
tului filfiind în donjonul central. Porţile lăsate peste 
şanţul cu apă îngheţată. În faţa porţilor, un tîrg de sănii 
şi carturi rotunde din pislă, cu ulite strimte şi în- 
tortocheate pe care trec la galop koşune tărărăşti, 


plesnind din bice, ori grupuri de ieniceri înfofoliţi în 
şube. luzbaşul care comandă escorta ridică stinga. 
Convoiul trece de postul de pază, la trap mic. Racea 
vede un tătar bătrîn fumînd pipă într-una din sănii, caii 
străjilor legaţi la codirla alteia, pe ofiţerul împărătesc 
ridicîndu-se în capul oaselor atunci cînd dintre corturile 
multicolore se arată un mirzac într-o şubă de ris, păzit 
de zece tătari şi urmat de un şir de robi, olteni după 
port, fără nimic pe cap, nebărbieriţi, legaţi de git şi 
bătuţi cu harapnicele. Din centrul acestei tabere de 
corturi şi sănii mari cu coviltir, plină de mugetele 
bivolilor, ţipetele străjilor şi ale ienicerimii, vine la 
galop mare un curier. Îşi struneşte calul în faţa podului 
mobil al cetăţii. Strigă în turcă: 

— Poruncă de la Chani Ali Chan Ghazi Ghirai, 
stăpînul popoarelor din Răsărit, iataganul nemilos a lui 
Alah! Bakaulii scot în vînzare a zecea parte din robii 
sublimului han, a cinsprezecea parte din robii lui leti 
Ghirai Kalga baatur, a douăzecea parte din robii 
oglanilor şi minganu-noionilor. Neguţătorii din cele pa- 
tru vinturi ale lumii, vitejii ieniceri şi supuşii slavicului 
împărat al Deri Devletului să-şi ia semnele de la Mu- 
hamed tavadijii. Tirgul de robi se deschide la al treilea 
semnal de corn. Să nu fie larmă şi înghesuială, că vă 
batem cu bicele. 

Racea se smuceşte în funii. Spahiul vizitiu îl ame- 
ninţă cu biciul. Un tătar din gardă îi gidilă gitul cu vîrful 
de oţel al suliţei. Pe lîngă sanie trece convoiul de robi. 
Feţe descompuse de durere, dolame ferfeniţă, cîţiva 
călăraşi domneşti cu sîngele închegat pe obraz, ori pe 
git, priviri halucinate, miros greu de oameni nespălaţi 
şi ceva nevăzut, ca un destin implacabil care apasă 
asupra convoiului. 

— Hei, vitejilor, răcneşte Racea. Sus frunţile! 


Întăriţi-vă cugetul... Adevăr zic vouă: Cel smerit se va 
înălța, iar cel puternic şi prigonitor se va cobori... Căs- 
caţi, bă oltenilor ochii şi luaţi seama la semnele acestei 
zile... 

Tătarul îi apasă virful suliţei în piept. Robii ridica 
spre el feţe mirate. Se opresc. Harapnicele cu măciulii 
de plumb le plesnesc umerii, spinările. Gărzile îşi ro- 
tesc caii în loc. Strigă, cozile calpacelor le joacă pe 
umeri. Poartă arce, sulițe şi pavezele rotunde agăţate 
de arcada şeii. 

— Căpitanul Racea, spune un câălăraş cu urma 
adîncă a unei răni proaspete pe frunte. 

— Uită! strigă Racea, Dar ţine minte... 

Nu termină. luzbaşu! Mandic Ali baatur împinge 
robii cu pieptul calului flocos, de stepă. Se pleacă peste 
loitra săniei. 

— Căpitan Racea, rinjeşte cu dinţi lungi şi galbeni... 
Hah! Căpitan Racea... 

Sania se zmuceşte din loc. Pe poarta cetăţii Turnu 
iese un convoi de cămile asiatice, condus de cămilari în 
burnuzuri negre de camelot. 

Miîrzea face semn de oprire... Descălecă, şi o dată 
cu el descălecă ceilalţi. Gheţea vine lîngă Mîrzea. În- 
genunche amindoi lîngă nişte urme proaspete. 

— Mistreţi? întreabă şoptit Mirzea. 

— Mistreţi şi nu prea. 

— Adică cum, nu prea? 

— Cam tirşiite. Cam înnădite... 

Radu Gheţea măsoară cu palma distanţa dintre ur- 
mele picioarelor din faţă. Ş 

— Cam grăbită dihania şi cam prea mare. Aştia de 


baltă sînt mai mici. 

Ahmet, care adulmeca şi el pe urme, se pleacă 
lîngă o tufă deasă de porumbe. Culege ceva din spinet 
şi-i aduce lui Mirzea. 

— Om estem, spune arătindu-le o bucată de 
pănură albă. 

Se găsesc toţi patru în lunca Dunării, pe marginea 
îngheţată a unei rovine, mai jos de Flămînda şi la nici 
cinci bătăi de săgeată de zidurile Turnului. Aud zgo- 
motele taberei tătare, răgetele cămilelor, ale bivolilor 
şi strigătele neguţătorilor. Vine pînă la ei miros iute de 
fum, de pislă, de blănuri şi lapte de iapă. După 
plecarea convoiului cu solul lui Ferhat şi prizonierii, s- 
au ascuns în codru, nu departe de gorunul cu pricina. 
Au încercat să doarmă în şube. N-au aţipit bine, cînd 
Ahmet, care făcea de strajă, l-a adus la ei pe Lisandru 
Cocora, orbul. De la orb au aflat de tirgul de robi de 
astăzi. Altceva n-a auzit. l-a putut strecura unuia dintre 
cei doi prinşi — unul c-o labă păroasă şi grea ca de urs 
— jungherul lui. Ei i-au povestit ciocnirea de azi- 
noapte. L-au sfătuit să se-ntoarcă la Spătărei şi să ţină 
oamenii gata de luptă. 

Ahmet ştia multe. Nu se amestecase cu nököt, 
prietenii de arme ai izbaşului Mandic Ali. Rămăsese pe 
lîngă ostaşii de rînd, printre care erau rătăciţi şi doi 
sabandji, pălmaşi din Crimeia. Aceştia i-au povestit 
despre şederea măritului han în Banat, din porunca lui 
Sinan, despre pleanul de zece mii de robi, despre 
urzelile care se ţes în corturile de pislă şi mai ales 
despre tăierile pe care le fac haiducii lui Deli Marcu 
Dubrowniki în Hoardă, ţinîndu-se pe urmele tătarilor ca 
un dulău turbat. De cînd au trecut pe aceste 
meleaguri, tăierile s-au îndesit. La focuri se povesteşte 
că în fruntea oştilor care-i atacă ar fi o călăreaţă cu o 


stea în frunte şi sabie de foc... Ştirea i-a făcut să 
creadă că vor putea întîlni ori cetele de haiduci, ori 
oştirea jupînesei Sima Buzescu. 

Radu Gheţea îl stringe pe Mirzea de braţ. Se aud 
răgete de cămile şi clinchet vesel de zurgălăi. Peste 
platoşa de gheaţă care acoperă Dunărea şerpuie o 
caravana de cămile şi măgari acoperiţi cu stofe roşii, 
albastre şi portocalii. În frunte, un bătrîn venerabil, cu 
barbă albă, călare pe o cămilă flocoasă de Gobi, cu 
panaş roşu din pene de struţ la căpăstru, clopoței de 
argint, clinchenind dulce la gitar, şi şa galbenă de 
Damasc. Caravana e păzită cu străşnicie de două 
rînduri de călăreţi în burnuze negre, cu lăncile la picior. 

— Mustafa Muhamed al Ghazal, şopteşte Mirzea cu 
un tremur de scîrbă şi duşmănie în glas. 

Numele celui mai cunoscut neguţător de robi de pe 
țărmurile Mării Negre pluteşte sub bolta de crengi ca o 
ameninţare cumplită. 

— Să ne grăbim, frate Radule, dacă vrem să 
vedem ochii vajnicului nostru prieten. 

Se strecoară pe urma prepusului mistreţ, stringînd 
plăselele jungherelor. Cînd desişul devine aproape de 
netrecut Radu Gheţea îi spune să rămînă acolo. li arată 
alte urme de mistreți venind din dreapta, din stînga, 
împreunîndu-se cu urma ţinută de ei şi ducînd toate 
spre trunchiul scorburos al unei sălcii străvechi, 
veghind malul rîpos al unei iezături. Zăpada afinată, 
înmuiată de soarele ridicat spre amiazi, scîrţiie uşor, 
abia auzit. Din crengile de răchită roşie, lovite, se scu- 
tură o pulbere rece, strălucitoare. Radu Gheţea rămîne 
mirat la piciorul sălciei. Urmele se opresc retezate. | se 
pare că sub una din rădăcinile sălciei vede o spinare de 
mistreţ. Nu visează. O spinare şi un cap care se 
leagănă la stînga şi dreapta. Şi încă ce cap. In loc de 


colţi, mustăţi. În loc de guşă, un bărboi negru. Face un 
pas. Altul. Un fişiit, zborul unor matahale negre — şi 
cade doborit în zăpadă, cu virful unui jungher, rece, 
proptit în ceafă. 

— Astea-s mirosurile pe care soarta ţi le-a hărăzit 
pe veci, iubeţule Răzbici. 

— Ride hiîrb de oală spartă! : 

— Imi place că mă ţii în proverbe. Asta-i miros de 
palmeni. Ttt! Ce mai bunătăţi de tăiţei cu carne de iapa 
bătrînă sînt palmenii ăştia! Şi uite-le pe tătarce ce mai 
ostenesc la cazanele lor cu supă de rîntaş cu ovăz. Ai 
să măniînci ovăz, Răzbiciule, pînă cînd ai să nechezi ca 
oţopinele deşălate de la căruțele slugeriei domneşti. 

Sania trece la trap întins printre case de pislă şi 
nuiele, puse pe tălpici. Racea îi explică duhovniceşte 
soțului său că astea sînt aşezările tribului nomad 
Şiurakiul, spaima stepelor dintre Nipru şi Volga, trib 
care dă cei mai sălbatici călăreţi ai Hoardei. În faţa 
caselor acelora pe tălpici ard focuri zdravene la care 
tătarcele pregătesc masa gintei lor, se foiesc copii 
îmbrăcaţi în blănuri şi fecioraşii mînă la trap, cu 
strigăte ascuţite, tabunul de iepe pentru muls. 

Un loc gol într-o margine de luncă, cu cai aşezaţi la 
conoveţe pe rînduri dese, străji rezemate în sulițe, cor- 
turi ostăşeşti din pislă şi dincolo de acest mingan al ke- 
şigului, adică mia de oşteni a gărzii de zi — unitate de 
frunte a armatei — Racea vede tuiurile roşii înfipte în 
faţa unui cort din pislă albastră-aurie, înconjurat de 
alte corturi mai mici, roşii, verzi şi albastre, vegheate 
de călăreţi încremeniţi în şei. 

— lată-ne ajunşi la otacul măritului han, jupîn Răz- 


hichile. Răsuflă adînc, spune de trei ori Tatăl nostru şi 
pregăteşte-te să fii prăjit la foc scăzut. 

— Mi-ai împuiat urechile cu glasul ăsta dogit. Mai 
bine în frigarea hanului, decit lîngă limba otrăvită a 
domniei-tale... Cum ne purtăm în faţa hanului? 

— După împrejurări. 

— Mai sîntem nebuni, ori ba? 

— Se va vedea. Taci... Cască ochii, şi la o adică... 

— La o adică n-am lipsă de învățături. Aţine-te... 

Un corn sună prelung şi ascuţit. li răspund alţi cor- 
nişti Cineva bate cu latul iataganului într-o pavăză 
rotundă, de aramă. Călăreţii de gardă se rup în două, 
alcătuind un coridor din cai flocoşi, paveze, lănci şi feţe 
împietrite, galbene, cu ochii tăiaţi pieziş. 

— Chani Ali Chan, prin puterea cerului veşnic, prin 
ocrotirea puterii celei mari, stăpîn al Răsăritului, se află 
la meditaţie. Alah să-i dea ginduri de slavă... Aşteptaţi 
aici porunca. 

Ofiţerul de gardă se-nclină în faţa curierului 
împărătesc, care rămîne nemişcat în sanie. 

— E un tilc în treaba asta, miriie Racea, şi, pe 
barba profetului, mi-aş rade jumătate din mustață să 
ştiu ce face cu adevărat Chani Ali Chan în clipa de faţă. 

Nu isprăveşte bine ce are de spus, şi în locui gol 
dintre tabăra de case din pislă a tribului Şiurakiul şi 
garda din tabăra hanului, loc cu zăpada răscolită, este 
mînat cu bicele un convoi de femei între două virste, 
despletite, cu picioarele învelite în zdrenţe ori în 
rămăşiţe de opinci, bucăţi de şube sau un fel de 
sandale împletite din fringhie de paie. Muierile ţipă, 
unele tac cu capetele lăsate în piept, ciufulite, altele îşi 
cheamă bărbaţii, se bat eu pumnii în piept, văicărindu- 
se în toate limbile dunărene: româneşte, sîrbeşte, 
bulgăreşte, ungureşte. Ba se văd şi citeva şvăboaice 


blonde, cu ochi albaştri, altădată dolofane, unele 
îmbrăcate în haine de sărbătoare, aşa cum le-au prins 
năvălitorii la ieşirea din biserică. Două rînduri de 
sulitaşi tătari, în şube albe, îşi pleacă virful luciu al 
armelor spre piepturile neguţătorilor care fac larmă de 
nedescris, ţipînd şi blestemînd în turcă, în armeană, 
arabă şi ebraică, ridicînd deasupra capetelor iarlikurile 
eliberate de bakaulii hanului, cerînd întîietatea la 
cercetarea şi alegerea robilor. luzbaşul tătar, într-o 
şubă cu cusături de piele roşii, albastre şi negre, 
molfăie o bucată de carne uscata. Cînd neguţători de 
robi se întrec, îi atinge cu latul iataganului peste şale, 
făcîndu-i cîini nesătui sau şacali. 

Racea şi Răzbici înlemnesc. Şi unul şi altul 
văzuseră tirguri de robi prin Dubrogea, ori dincolo de 
Nistru, ori la Adrianopole şi Istambul. Acesta, din 
pămîntul ţării, sub zidurile Turnului pe care fluturase 
steagul slăvitului Mircea Bătrînul îi răscoleşte pînă-n 
străfunduri. Din toate părţile taberei tătare, dintre 
casele de nuiele şi pislă, dintre săniile cu coviltir, dintre 
corturile căpeteniilor sînt aduşi robii hotăriţi să fie 
vînduţi aici. Cete de bărbaţi buni de muncă, minate cu 
harapnicele, cete de copilandri, ori de codane, ori de 
copii pînă-n zece ani, trenţăroşi, nespălaţi, feţe 
crispate de spaimă, cu fumul focurilor intrat în pori, 
priviri hăituite, şi, dintr-o dată, strigătul sfişietor al unei 
femei: 

— Voicooo, Voichiţa maichii. Voichiţăă... 

Înaltă, despletită, cu o coamă de păr negru, uşor 
brumat, o femeie se smulge dintre celelalte şi se 
repede spre una din cetele de codane, minate spre 
locul unde un tătar bătrîn întinde pe zăpadă citeva 
cergi roşii. Acea Voichiţă, mlădie şi copilă, cu boi alb. 
sprincenată şi  codată, izbucneşte într-un țipăt 


neomenesc: 

— Mamăă! Măicuţa mea, nu mă lăsaaa! 

Un arcan şuierind veninos. Femeia prinsă de git 
cade-n genunchi. Rămiîne o clipă nemişcată, cu ochii 
holbaţi, ieşiţi din găvane. Zgreapţănă zăpada cu 
unghiile. Hohoteşte, se bate cu fruntea de zăpadă şi-şi 
sfişie zdeanţa care-i acoperă pieptul. Jupîn Răzbici 
vede cum din ochii căpitanului Racea curg lacrimi mari 
şi-l cutremură plinsul mut, stăpînit, al acestui războinic 
temut. 

— la ridicaţi mîinile că v-a luat Israfil, ordonă 
Mîrzea în turceşte, ameninţind pe cei patru oameni cu 
pistoalele. 

Ahmet ţine arcul întins. Cîrstocea, pistoalele. Radu 
Gheţea se ridică din zăpadă, unde-l buşiseră. Priveşte 
atent namila bărboasă, învelită peste dolamă în pielea 
de mistreţ. Ride. 

— Frumos îţi şade, sfinţia-ta, să-mbraci blana 
jivinelor din pădure şi să asupreşti oştenii domneşti! 

— Aolică, mulică, şi cei trei sute doişpe părinţi... Să 
nu crezi în minuni... Închinaţi-vă, diavolilor, degrabă 
domniei-sale căpitanul de Pădureţ. 

Namila îşi scoase de la briul plin de hangere şi pis- 
toale o cruce de stejar lustruit, cu braţul de jos în 
formă de ghioagă, plin de cuie din oţel, şi-l atinge cu 
ea pe cel mai apropiat însoțitor. 

— Nu văzuşi, bă Alisandre, păcătosule, că-i căpitan 
domnesc? 

— Nu-l văzui, părinte, că venea ca risul. Aoleo, nu 
mă mai spovedi, că-mi ajunge. 

Popa Stoica din Făreaşele Romanaţiului, căruia 


voievodul îi încredinţase paza moşiilor sale din Oltenia, 
ca şi întreaga pază a mărginimii olteneşti, iese gifiind 
din scorbura în care se virise. După ce-l cunoaşte pe 
Mîrzea, întinzîndu-i la sărutat crucea ghintuită, căreia i 
se dusese vestea în toată oştirea, că e mai mult 
ghioagă decit cruce, le povesteşte despre aşezarea 
taberei hanului, despre tirgul de robi de astăzi şi mai 
ales despre: 

— O taină şi o bucurie pe care vi-o mărturisesc de 
îndată... Aveţi porunci de la măria-sa? 

— Avem, preasfinte, chiar pentru duhovniceasca ta 
faţă. 

— Hm! Sînt însetat să le ascult, precum cel rătăcit 
în pustie de apele izvorului. De iscodit nu mai avem ce 
iscodi... Acu, dacă n-aveţi alte porunci, urmaţi-mă întru 
tămăduirea grijilor trupului şi ale sufletului. 

Ride în bărboi şi le face semn să-l urmeze. Cînd se 
ridică în capul oaselor cu pielea de mistreţ atîrnîndu-i 
pe spate, căpitanii îşi dau coate. 

— N-aş vrea să-i încap pe mină la spovedanie, şop- 
teşte Mirzea. 

— Nici eu n-aş vrea, miriie popa, tăind lunca spre 
un cot al Dunării, acoperit cu lăstăriş de răchită, bolți 
de hamei şi iederă sălbatică de-a valma cu sălciile 
vechi cît lumea, crescute la malul fluviului. 

Căpitanii rămîn miraţi cînd dau peste străji tupilate 
în zăpadă, pe care popa Stoica le ţistuie ca piţigoii. 
Trec pe sub bolțile înzăpezite, pe care joacă soarele în 
raze vesele şi ajung într-o rovină adincă, mărginită de 
mărăciniş des. Simt miros de cai şi oameni... O 
spărtură în mărăciniş, o potecă săpată în zăpadă, alt 
briu de mărăcini, lăsat pe-o coastă repezită în jos şi, 
după ce trec de cîțiva arini, unii înfrăţiţi dintr-o tulpină, 
ajung în rovina ascunsă sub sălcii, şerpuită, largă de o 


sută de paşi în care e aşezată o adevărată tabără 
ostăşească de corturi din pănură albă. Nici un foc. Nici 
un zgomot. Popa Stoica ride în bărboi, văzindu-le 
mirarea. 

—- Ne pricepem noi şi la ostăşie, nu numai la litur- 
ghie, căpitanilor... Ha! Ha! lote, ia, tabără sub nasul 
măritului han şi al ienicerimii de la Tuniu. Asta- 
nseamnă să fii de-al locurilor. Te ascund luncile, ca pe 
sufletul pămîntului. Rovina asta merge pe lîngă 
Dunăre, pînă la Flămînda şi Valul lui Traian, Aşa că 
avem pe unde ieşi din codru. De cînd trecurăm Oltul în 
Vlahia Mare, avem călăuze dintre mărginaşi.. Poftiţi... 

Se-ndreaptă spre un pilc de sălcii gigantice, cu 
scoarţa crăpată de bătrineţe, sub care veghează patru 
străji în dolame de aba şi unde se vede un cort rotund 
din panură de oaie ţigaie. 

— Bă Alisandre, răscumpărate, avînd grijă de 
oamenii de arme ai căpitanilor. Şi de cai, liftă ce eşti. 

Popa tuşeşte în bărboi. Işi ruşinează mustăţile. Lea- 
pădă pielea de mistreţ. 

— Ce tot te foieşti pe-afară, preasfinţite? se aude 
din cort glasul plăcut al unei femei. Spune-mi ce ai 
iscodit. 

Perdeaua de la intrarea cortului se ridică zmucit. 
lese o jupineasă voinică, mlădie, purtind nădragi 
bărbăteşti din stofuşoară flamandă verde, viriţi în 
cizme din blană de veveriţă, caţaveică din blăniţe de 
jder, încinsă cu brîu de piele în care a înfipt jungherul 
cu prăselele bătute în rubine. Are trăsături frumoase, 
gura mare, sprincene negre, groase, ochi adinci, 
neliniştiţi. Işi poartă cosiţa pe umeri legată cu o 
diademă încrustată cu peruzele. Căpitanii se-nchină cu 
mîinile la inimă. 

— Ţi-adusei veşti de la Scaun, mărită jupîneaso 


Sima. Primeşte-i cum se cuvine pe aceşti căpitani 
domneşti. 

— lată-l pe căpitanul Radu Gheţea, credinciosul vă- 
rului nostru Mihai, spune jupîneasa Sima Buzescu, zim- 
bind şi întinzînd mîna. 

Radu Gheţea pleacă un genunchi. Se descoperă. 
Sărută mina albă, frumoasă, cu unghiile lăcuite, 
mirosind uşor a apă de trandafir. A băgat de seamă că 
Sima Buzeseu n-a spus „măria-sa”, ori „voievodul 
nostru”, ci „vărul nostru”, şi se sfătuie pe sine să 
ciulească urechea, ascultîind mai mult şi vorbind cît se 
poate de puţin. După ce sărută mina şi Mirzea, popa 
Stoica spune miriit: 

— Cînd am să mă-nvrednicesc şi eu, robul lui Dum- 
nezeu, de asemenea bucurie, jupineaso Sima? 

— Robul lui Ucigă-l crucea, ride soţia lui Stroie 
Buzescu, făcîndu-le semn s-o urmeze în cort. 

Căpitanii întîlnesc ceva cu totul neobişnuit în 
taberele ostăşeşti. Pe lîngă bogăţia de blănuri de urs şi 
ris, lighenaşele de aur, carafele smălţuite, pe măsura 
unei jupinese din neamul Buzescu, văzute şi în 
corturile marilor boieri ai ţării, un gherghef la care 
jupîneasa tocmai isprăvise un cap de leu, sabia, 
pavăza şi lînga pavăză, sculurile cu lîniţă, o tipsie cu 
cărbuni aprinşi şi-ntr-un colţ o fecioară în port oltenesc, 
cu cizmuliţe în loc de opinci, care împleteşte un colţun 
de lînă, furîndu-i din privirile strecurate pe sub genele 
mari, întoarse şi parcă speriate. 

— Căzurăm într-o cumpănă şi o urgie cumplită, 
spune jupineasa Sima Buzescu, aşezindu-se între blă- 
nuri. Staţi, domniile-voastre, căpitanilor. Aşază-te. 
părinte... Ajunsei la capătul puterilor, căpitanilor. 
Aştept veşti de la soţul meu Stroie. Aştept poruncile 
lui. S-a auzit în tabăra mare cam ce judeţ i-am făcut 


pînă acum hanului? 

— Auzit jupîneaso Sima, 

— Să se ştie că nu dormim pe cuptor, ca altele. V- 
ascult. 

Îşi lăsă obrazul în palmă, trecîndu-i printr-o privire 
ageră, vie şi iscoditoare... 

„„La un ceas după-amiaza, din rovina unde erau 
ascunse taberele jupînesei Sima Buzescu şi popii 
Stoica din Fărcaşele Romanaţiului, iese un convoi 
ciudat. Căpitanul Mirzea, îmbrăcat în şubă şi calpac 
tatărăsc, tîrîindu-l legat de şa pe însuşi popa Stoica, cu 
anteriul făcut ferfeniţă. După el, căpitanul Radu 
Gheţea, îmbrăcat în neguţător raguzan, apoi Ahmet, 
trăgind un cal de povară cu doi saci plini de frînghii 
pentru legat robii. Sub frînghii, cîteva făclii, iar sub 
făclii, junghere ţărăneşti cu lama lată şi ascuţişul ca 
briciul. Jupîneasa Sima ieşită în faţa cortului le spune: 

— Atunci, aşa cum ne-nţeleserăm, şi nu vă temeţi 
că n-o să fim acolo unde ne chemaţi. 

De sub pologurile celorlalte corturi ies în priveală 
călăraşi boiereşti şi domneşti, adunîndu-şi tohoarcele 
pe umeri. 

— Să v-ajute Dumnezeu, vitejilor, spune un cetaş 
bătrîn, şi-i binecuviîntă. 

— Aolio, sfinţia ta, că nu ţi se şade rob nicicum. 
Parc-ai fi urs, spune un oştean chior. 

— Adevăr grăit-ai, Picior de iepure, nu mi se şade 
rob nici mie, nici vouă, acum şi-n vecii vecilor, amin. 

Convoiul urcă buza prăvălatică a rovinei, îndreptîn- 
du-se în pas repede spre gheaţa albăstruie a Dunării. 
Pe malul bulgăresc plutesc văluri subţiri de ceţuri 
albastre din care abia se desemnează donjoanele 
puternice ale fortăreței Nicopole. 

— Dumnezeule mare! spune Racea, înăbuşindu-şi 
glasul. Orice ar fi, trebuie să scăpăm. S-aducem asupra 
Hoardei toate trăsnetele oştirii lui vodă. 

— Stai potolit. Nu te mai uita acolo. 

— Ba mă uit, Jupîn Răzbici. Mă uit să mă cutremur 
şi să-mi aduc aminte pînă-n mormînt. Codanele sînt îm- 
pinse pe cerga roşie. Străjile ridică lăncile. Din tabără 
năvălesc neguţătorii de robi. Caftanele blănite ale 
turcilor şi evreilor se amestecă printre humusurile 
arabilor, şubele armenilor sau pelerinele raguzanilor. 
Tătarii din garda hanului, care păzesc copilele, 
plesnesc cu harapnicele pe deasupra capetelor 
neguţătorilor. Fac linişte şi ordine cu latul iataganelor 
şi coada suliţelor. Tătarul bătrîn, înfofolit în cojoc din 
blană de lup, purtînd agăţată de git o „paitză” de 
argint cu cap de tigru, ridică mîna. Se face linişte. In 
liniştea aceea, cei doi oşteni aud plinsul răzbit al 
copilelor. 

— Din voinţa Dumnezeului celui mare şi din nemăr- 
ginita sa  milostivire faţă de  stăpinul nostru, 
binecuvintat să fie numele hanului, din al cărui plean 
scoatem la vinzare aceste copile curate ca bobocii din 
grădinile lui Alah! lată aici o copilă cu părul ca răsăritul 
soarelui şi carnea de marmoră, în stare să fericească 
pe bătrînul înţelept de o sută de ani... 

În spatele bătrînului hachim, arendaş al afacerii cu 
vinzarea robilor, se instalează doi scribi. Işi ascut 
penele. Desfac nişte catastife uriaşe unde sînt 
înregistraţi robii. 

— O sută de galbeni, ori de taleri, ori de guldeni, 
preafericiţilor într-un Alah! Haide. Măritul han se mi- 
lostiveşte de voi. Priviţi carnea fecioarei, alabastru 


minunat, neprihănit ca cerul de vară... 

Hachimul desface copila la piept. Neguţătorii strigă 
şi se vaită din străfundul bojocilor: 

— O, vai, ce să facem cu un copil mic şi prăpădit ca 
ăsta? 

— Pe Alah! Pînă să ajungă bună pentru harem, asta 
ne sărăceşte. 

— E plină de vînătăl, diavol băbrîn. 

— Tăceţi, şacali flamînzi! Vă jur pe coran că n-o 
dăm sub o sută de galbeni. Mai bine o ducem la 
Bachcisarai, pentru plăcerile slăvitului han. 

— Moare de ger. 

— Aşa să creazi tu, cămilă bătrină. O ţinem în blă- 
nuri şi-n sanie. 

Văicăreli. Sudalme. Clinchet de clopoței, vesel. O 
clipă de tăcere adincă. Neguţătorii se string umăr în 
umăr. Stol de corbi stîrnit de lîngă pradă. Işi face 
apariţia cămila de Gobi cu panaş roşu din pene de 
struţ, pe cocoaşa căreia se leagănă un bătrîn cu barbă 
patriarhală. 

— A venit Mustafa Muhamed al Ghezal... 

— O să luăm numai pleava. 

— Alah in Alah, ce nenorocire... 

Hachimul bate o temenea adincă. Spune din git: 

— Fii binevenit, Mustafa, Muhamed al Ghezal... cel 
ce-l fericeşti pe împăratul lumilor cu frumuseţile 
tuturor popoarelor. 

— Chutbe! răspunde bătrînul. 

La un semn, cămila îngenunchează. Doi călăreţi 
arabi descăleca dintr-un salt, grăbindu-se să-l sprijine 
pe bătrîn de subţiori. 

In aceeaşi clipă răsună chemarea cornilor. Din josul 
taberilor se aud ţimbalele. Tropote înăbuşite. Pe lîngă 
sania prizonierilor trece la galop un călăreț gras, cu 


faţa rotundă şi unsuroasă, cu mustăţi galbene-roşcate 
şi o bărbiţă de ţap, îmbrăcat în caftan din blăni de ris, 
urmat de gardă şi un purtător de tui. Neguţătorii se 
frîng din şale, bătînd temenele adinci. 

— Să fii slăvit în veci, leti Ghirei Chalga, neasemuli- 
tule! 

— Aha! mirîie Racea... Să ciulim urechile. Uite dia- 
volul cum trece pe lîngă solul lui Ferhat, fără măcar să- 
i arunce o privire... Vulpoiul. 

Agitaţie în faţa cortului marelui han. Săniile se pun 
în mişcare. Gărzile le fac loc. Ofiţerul împărătesc este 
luat de subţiori de doi iuzbaşi în şube cusute, cu 
izvoade colorate. De sania lor se apropie patru harban 
u-noioni — comandanţi de zece, uriaşi, cu trăsături 
mongoloide pronunţate. Imbrăcaţi în blani de vulpi 
albe, cu „paitzele” gradului lor la git. Răzbici vede că 
sînt de aramă, simple, agăţate cu lănţug tot de aramă 
şi că pe ele scrie: „Să daţi ascultare voi cei zece, 
acestui harban u-noion al nostru”... nu poate citi mai 
departe, pentru că li se taie legăturile şi luaţi între 
săbiile,,agen dich” — foarte curbate — ale celor patru 
ofiţeri sînt conduşi spre cortul marelui han. Văd citeva 
zeci de cornişti sunînd un semnal... Gărzile călare... 
Ofiţeri care aşteaptă ordine. Intre ei, statura gigantică 
a unui ofiţer cu cojoc din blană de tigru, foarte 
crăcănat, de gitul căruia atîrnă o paitză din aur masiv, 
dominată de un cap de leu. 

— Tumen u-noionul Algui, comandant de zece mii, 
nepotul hanului, şopteşte Răzbici. L-am văzut acum un 
an la Stambul, cînd se suia pe corabie să plece în 
Crimeia. 

Prizionerii sînt opriţi de săbiile ofiţerilor. 

— Să v-aşterneţi frunţile în pulbere, cîinilor! spune 
unul din ei. Nici să nu ridicaţi ochii spre slăvită faţă a 


marelui han. 

Racea miriie în barbă. Doi ostaşi ridică perdeaua 
de mătase verde pe care sînt cusute cu fir de aur 
cîteva semilune sprijinite pe iatagane. Sînt împinşi într- 
un cort de mătase roşie, unde cîțiva ofiţeri stau 
nemişcaţi pe blăni de lup şi gazelă. 

Perdea subţire de mătase azurie, pe sub care ies 
mirosuri de blănuri bine tăbăcite şi mirodenii. Glasul 
tărăgănat al ofițerului împărătesc care, în numele 
împăratului Deri  Devletului,  Sublimei Porți, îi 
porunceşte hanului să grăbească cu oştirea în aşa fel, 
încît în noaptea de 16 a lunii să fie la 20 de leghe de 
cetatea lerkOki-Giurgiu, să-l prindă de la spate pe 
netrebnicul bey Mihaly, să-i risipească oştirea, în timp 
ce ienicerii îl vor izbi în faţă, culcîndu-l pe veci sub 
iatagane. 

Cei doi prizioneri se privesc în treacăt. Vestea con- 
ţine date de viaţă şi de moarte. Harban u-noionul care-l 
păzeşte pe Racea în flancul stîng se pleacă spre el şi-i 
spune într-o românească stilcită: 

— Nu ciuli urechea, lup flămînd... Veştile astea au 
să moară o dată cu tine... 

Racea nu răspunde. Işi dă seama că ceea ce s-a 
putut întîmpla în faţa unor oşteni simpli, plini de 
năluciri, nu se mai poate întîmpla în faţa hanului. Işi 
îndreaptă şira spinării. Se-mbăţoşează şi jupîn Răzbici. 
Se aude un glas tăios, care mulţumeşte ofițerului 
pentru porunca slăvitului împărat. Il cearta pe iuzbaşul 
care şi-a pierdut oştenii, dar mai ales îl ceartă pentru 
că s-a întors în tabără. Se aude alt glas behăit şi 
unsuros. Altul de femeie. Ofiţerul împărătesc spune că 


el l-a luat pe acest viteaz să-l păzească, cîinii de oşteni 
ai beyului necruţind nimic. El însuşi a fost martor la 
lupta de noapte, cînd acei şacali flămiiizi i-au atacat pe 
vitejii măritului han. Fiind aceia mulţi cîtă frunză şi 
iarbă s-a temut pentru porunca împărătească. Crede 
că măritul han nu se va miînia, ştiind că această 
poruncă împărătească trebuie să ajungă la urechile 
binecuvintate. Glasul behăit şi unsuros se plinge că 
bakaulii măritului han au luat toţi robii meşteşugari, 
toate femeile tinere, fecioarele şi tinerii frumoşi, 
nelăsînd pentru bakaulii săi decît femeile urite, păstorii 
şi pălmaşii. Cineva bate într-un gong. Se face linişte. 
Trei bătăi de palme. Perdeaua se ridică şi ei sînt 
împinşi înainte. 

Sub pologul de pislă cusut cu stele de argint şi aur, 
în baldachin de mătase verde, uşoară, de India, sprijinit 
pe patru stîlpi lucraţi în colţi de elefant. Sub baldachin, 
stînd turceşte pe o blană de leu, un bărbat voinic, înalt 
şi suplu, cu ochii tăiaţi pieziş, verzi. Trăsături mongolo- 
ide. Pielea gălbuie. Mustăţi prelinse. O cicatrice cu 
marginile albe — „Lovitură de sabie”, îşi spune Racea 
— în umărul obrazului. Peste cuirasa de aur, caftan 
îmblănit cu samur. Coif rotund, cu zale de aur ca 
apărătoare de ceafă, din oţel de Samarkand, suflat cu 
aur şi încrustat cu rubine şlefuite măiestru. Pereţii de 
pislă ai cortului, decoraţi cu gazele tăiate din pislă 
roşie, tigri în fel şi fel de poziţii, arcaşi şi cai repeziţi în 
galop. Două tipsii din aur, de ars mirodenii, purtate de 
roabe circaziene, de staturi măreţe, cu cozi negre- 
albăstrii, lungi pînă-n călcîie. Pe un trepied, tot din aur, 
o altă tipsie pe care ard cărbuni. Lîngă han, la 
picioarele lui, o tătarcă tînără cu gene mari, 
nemaivăzut de mari, şi ochi negrii, lucioşi, obrazul 
diafan, foarte puţin alungit, învelită într-un caftan prin 


care Racea bănuieşte forme dumnezeişti. În stînga, 
ofiţerul împărătesc. În dreapta, leti Ghirei Kalga. 
Marele vizir, în picioare, iuzbaşul, prosternat cu fruntea 
pe pisla pardoselii. Patru gărzi cu halebarde aurite şt 
iataganele la şold, în platoşe din piele de zimbru, în- 
cremenite în cele patru colţuri ale baldachinului. De 
dincolo de baldachin, unde Racea bănuieşte o altă 
încăpere a cortului acesta cu adevărat de despot 
răsăritean, se aud încet sunete dulci de ţiteră. 

— Prostemaţi-vă fruntea în țarină, viermilor! spune 
marele vizir, bătrîn cu mutră de ţap, în tătară. 

Căpitanii, nemişcaţi. Apare un tălmaci, jumătate 
tătar, jumătate creştin. 

— În genunchi, spune repede şi biîlbiit, privindu-i cu 
ochi albaştri, zemoşi. 

— În genunchi tu...! miîriie Racea... Spune-i lui 
Ghazi Ghirei că oştenii Ţirii Româneşti nu îngenunche 
decit în faţa voievodului lor, în a icoanelor atunci cînd 
vor, şi a ibovnicelor atunci cînd le place. 

— Tacă-ţi limba afurisită, dacă vrei să nu ţi-o 
zmulgă gidea. 

Tălmaciul tălmăceşte o poveste încilcită. Hanul, 
care-şi ţinea ochii întredeschisi, îi aruncă lui Racea o 
privire pe care căpitanul o simte pină-n rărunchi. 
Harban u-noionul care-i vorbise româneşte îi înfige 
mîna în ceafă voind să-l culce la pămînt. Cu o mişcare 
scurtă, Racea i-o răsuceşte, punîndu-l într-un genunchi. 
Ceilalţi ofiţeri sar cu săbiile. Hanul ridică mîna. Spune 
în turcă: 

— Eşti viteaz. Vorbeşte. 

— O fac cinstindu-ţi cortul. 

Racea se-nclină într-o reverență băţoasă, imitat de 
jupîn Răzbici. Fac altă reverență mai adincă tătarcei 
aceleia nespus de frumoase, care le răspunde cu un 


suris. 

— Cine eşti tu? Cine este soţul tău? 

— Oşteni domneşti. 

— Hah!... De ce aţi izbit cu vicleşug oştenii mei? 

Racea ride. Se trage de mustăţi. 

— Dacă aş fi năvălit în ailurile tale din Crimeia, 
arzind, piîrjolind şi robind, m-ai fi primit cu cîntece de 
timbale şi fecioare înveşmîntate în alb? 

— Muhamed Ibn Hinduşah Nahicevani... 

— In cartea sa, „Dastur-al-Kiatib” completează 
Racea, aducîndu-şi aminte de coperţile din piele de 
gazelă, cu cotoare aurite, de cartea aceea minunată 
din care-i citise de atîtea ori diacul Nathanail, sfetnicul 
de taină al măriei sale... 

— Hah, face marele han şi o priveşte intens pe tă- 
tarcă. 

— Acel minunat Nahicevani nu scrie nicăieri că cel 
atacat n-are dreptul să se apere. 

— Am luat bărbaţii voştri să-i punem la munci, 
spune Răzbici, înfoindu-şi mustaţa ciupelită. Să vadă şi 
ei ce-nseamnă aratul, semănatul. Apoi să culeagă alţii 
roadă sudorii lor. 

— Sînteţi înţelepţi? întrebă tătarca. 

— Nu, frumoasă roză din Răsărit. Sîntem oşteni. 

— Unde sînt oştile domnului vostru?. 

— Acolo unde trebuie să fie, rază de soare. 

— Domnul şi stăpînul meu vă porunceşte şi vorbiţi. 

— Domnul şi stăpinul nostru ne-a poruncit să 
tăcem, îl am martor pe jupîn Răzbici. 

— Adeveresc. 

Tătarca îşi stringe caftanul la piept. Hanul priveşte 
în gol. leti Ghirei, cu faţa unsuroasă, asudă din greu. 
Geme. Se foieşte în blănuri. 

— Noi sîntem biciul şi mînia cerului, abia şopteşte 


marele han. 

— Veţi fi puşi la chinuri. Chinuri cumplite, de care 
aş vrea să vă miîntui... Vorbeşte, îl îndeamnă tătarca pe 
Racea, zimbindu-i. 

— N-avm ce vorbi. 

— Am să te fac mai marele femeilor mele... 

— Parcă mie îmi făgăduiai bucuria asta, drace, şop- 
teşte Răzbici. 

— Mă-nchin în faţa bunăvoinţei tale, zefir dulce de 
stepă... Asta o primesc chiar din clipa de faţă. 

— Blestemate! izbucneşte bătrinul cu mutră de 
tap. Cum vorbeşti cu împărăteasa noastră slăvită?! 

Racea îşi mîngiie mustaţa. li trage cu ochiul acelei 
preafrumoase împărătese, la care marele han ridică 
sprincenele. Cei patru harban u-noioni se reped la 
oşteni Pe jupîn Răzbici îl îngenunche repede. Racea îi 
buşeşte în lege, înainte de a fi îngenuncheat. Cineva le 
smulge gulerele coantăşelor, lasîndu-le gitul gol. Vizirul 
bate în gong de cinci ori. Pe sub sprincene Racea îl 
vede pe călău. Buzat. Cu cercei în urechi. Rezemat pe 
coada unui satîr uriaş. 

— Obicei de muieratic, scrişneşte Răzbici. 

— Merita! E frumoasă. 

— Nu capul meu, diavole. 

— A uitat butucul. Vrea să ne-nspăimiînte! 

— Atunci să cîntăm. 

— Incepe tu, Răzbiciule. 

Spre mirarea tuturor celor de faţă, dar mai ales a 
lui Racea, jupîn Răzbici îşi drege glasul şi-ncepe să 
horească cu glas dulce de tenor. Tătarca le face semn 
celor patru ofiţeri care-i ridică de subţiori. Racea, 
bariton catifelat, îl secondează pe Răzbici. La alt semn 
al împărătesei de la Bachcisarai, roabele aduc tăvi cu 
smochine, curmale şi rodii. Racea şi Răzbiei îşi umplu 


buzunarele. 

— Acum veţi merge să fiţi munciţi cu fierul roşu. Să 
vi se spargă oasele şi să vi se scoată vinele, spune 
dulce împărăteasa. Ştiu că veţi muri ca nişte oşteni 
viteji. Am să poruncesc să nu vă lase pradă vulpilor. 
Duceţi-vă, vitejilor, şi Alah să vă dea puteri să nu 
scoateţi un scîncet. 

— De data asta ne-am ars, spune Răzbici. 

Racea prinde din zbor privirea uneia dintre roabele 
circaziene. Roaba îşi clatină fruntea, arătînd spre locul 
de unde se aud sunetele dulci ale ţiterelor. Cînd se 
simte împins de tăişul săbiilor, semn că hotărîrea 
împărătesei este nestrămutată, Racea se răsuceşte 
spre marele han care pare cufundat într-o linişte 
desăvirşită şi-i spune foarte clar: 

— N-ai s-o faci. 

Se-nclină spre împărăteasă, ghiotindu-l pe Răzbici 
Curteanul pricepe fulgerător, ca unul care n-are nici un 
chef să guste din plăcerile înşirate de buzele de 
mărgean ale tătarcei. Face o jumătate de pas spre leti 
Ghirei, i se-nclină, mascîndu-l pe Racea, care şopteşte: 

— Viaţa voastră, slăvite, e în primejdie! 

Oricît de încet o spune, îl aude marele vizir care 
tresare, aruncîndu-i o privire pe sub sprincene lui leti 
Ghirei Kalga, lac de apă sub blănurile de ris. 

— Mare eşti, prietenie! strigă Racea. 

Ridică amindoui braţele spre cer. Işi dă capul pe 
spate. 

— Slăvită fii! 

Răzbici face la fel. Dă capul pe spate şi strigă: 

— Slăvită fii! 

— Închide clonţul, jupîne, nechează Racea, bucuros 
de isteţimea curteanului abia ieşit din botfori, care-i 
înţelege gîndurile dintr-o ochire, dar mai ales de zborul 


săgetat al şoimului pe care-l privesc cu mîinile 
streaşină gărzile călare ale keşigului, grupul de ofiţeri 
cu paitze de aur la git, semn al rangurilor înalte, garda 
de spahii a ofițerului împărătesc, neguţătorii şi chiar 
robii scoşi la vinzare. Dintr-o dată, şoimul coboară 
săgeată. Spintecă văzduhul albastru, strălucitor, trece 
peste virfurile suliţelor tătarilor din gardă şi dispare la 
cîteva sute de paşi, acolo unde Racea ştie că se ţine 
tîrgul de robi. Căpitanul îşi umflă pieptul. ÎI 
înghionteşte pe jupîn Răzbici. Dă glas, atit de puternic, 
încît gărzile întorc capul spre el: 

„lată un păgin de turc 

EI se uită, eu mă uit. 

Turcul se uită ciineşte 

Şi ştiu dracu ce-mi gîndeşte...” 

Sİ ştiu dracu ce-mi gîndeşte”... li ţine isonul jupîn 
Răzbici. 

— Ai să cînţi tu, pe Alah ai să cînţi, spune harban u- 
noionul căruia îi răsucise mîna de faţă cu hanul, tăindu- 
| cu virful săbiei sub urechea stingă. Ţişneşte sînge. 
Racea cîntă mai departe. Cu mai multă putere. 
Timbale. Corni. Din cortul hanului iese ofiţerul împă- 
rătesc, dus de subţiori spre unul din corturile de pislă 
din apropiere. După puţină vreme, leti Ghirei Kalga, 
susţinut de izbaşul care i-a luat prizonieri şi care-i 
şopteşte ceva, se-nclină şi se retrage bătind temenele 
smerite. leti Ghirei Kalga încalecă. Racea îi întilneşte 
privirea. | se pare că ochii lui leti Ghirei trăiesc o altă 
viaţă decit obrazul puhav, rotund şi plin de grăsime. 
Fratele hanului îl aţinteşte o clipă, îi zimbeşte cu dinţi 
lungi şi galbeni, se lasă urcat în şa şi pleacă la galop, 
urmat de nokot şi gărzi. În aceeaşi clipă se aud strigăte 
puternice: 

— Încă o dată, viteazule! 


— Fă-ne cinstea asta, baatur. 

— Nici Chani Ah Chan n-are asemenea şoimi în 
crescătoriile lui. 

— Alah! Fă-ne cinstea. 

Şi iată cum dintre sulițe, mult mai aproape decit 
unde se lăsase, ţişneşte spre cer şoimul gulerat al 
căpitanului Mirzea. leti Ghirei Kalga îşi struneşte 
bidiviul. Cu mîna streaşină urmăreşte şoimul care 
roteşte pieptiş, drept spre soare. Răzbici răsuflă uşurat. 
Racea se-ntoarce spre harban u-aoionul care l-a tăiat 
cu sabia şi-i spune: 

— Eşti viteaz cu un bărbat dezarmat? 

Îşi ascunde tulburarea pentru că de la capătul 
taberei marelui han, vine la pas Mirzea, care trage 
după el o namilă numai păr şi barbă, iar de sub 
pelerina cu gluga ridicată, cu toate că s-a legat peste 
ochi cu o basma neagră, recunoaşte nasul bărbătesc al 
căpitanului Gheţea. Cei patru ofiţeri care-i străjuie îi 
împing spre una din săniile acoperite cu o casă de 
nuiele şi pislă. Racea miriie înciudat. Neghiobul de 
Mirzea călăreşte cu clonţul virit în gulerul de blană al 
şubii, fără să-i ia seama. Nici Gheţea nu se uită la ei. li 
vine să urle. Nu se poate uita nici el, să nu trezească 
bănuiala gărzilor. Spune cu năduf: 

— Hai, Răzbiciule. 

Îşi potriveşte glasul. Urmează străjile, cîntînd 
mîniat: 

„Turcul zice Ahmet, Ahmet, 
Eu îi trag un pumn în piept, 
Turcul zice Aman, Aman, 
Eu îl trag sub cel tufan.” 

— Staţi! Porunceşte unul dintre ofiţeri. 

Se-ntorc cu toţii spre locul unde leti Ghirei Kalga îl 
întreabă pe Mirzea cit cere pe şoim şi pe robul ăsta 


negru, bun să tragă singur la caicul lui aurit. Mîrzea 
spune că nici şoimul, nici robul nu sînt de vînzare. Le-a 
adus în dar lui Chani Ali Chan. Şoimul este gruzin, robul 
este duşmanul său de moarte pe care l-a prins nu de 
mult, la un otac, unde voise să-l înjunghie. leti Ghirei 
Kalga behăie ceva spre nokot, care-l aprobă cu mişcări 
energice. 

— Porcul spinos! se scapă unul dintre ofiţerii cu o 
tăietură adincă la colţul ochiului drept. Necinsteşte 
darurile pentru Chani Ali Chan şi dorinţa acestui 
baatur. 

Cei doi văd limpede cînd Mirzea îşi duce fluieriţa la 
gură. Şoimul pica săgetind albăstrimile, aşezindu-i-se 
pe mănuşă. La o poruncă a lui leti Ghirei care spune: 

— Sînt fratele lui Chani Ali Chan! 

Doi nokot în blănuri de vulpe se reped la Mirzea şi, 
înainte ca cineva să-şi dea seama de ce se petrece, 
cad amindoi de pe cai, prinşi de arcanele lui Ahmet şi 
Mîrzea. 

— Alah! strigă gărzile hanului. 

— Aman! strigă nokot şi gărzile lui leti Ghirei. 
Atenţi la ce se-ntimplă acolo, Racea şi Răzbici tresar 
cînd aud glasul roabei circaziene, care-i spune unuia 
dintre ofiţeri să ducă prizonierii în cortul tumen u- 
noionului Algui. Fără nici o zăbavă. Roaba trece pe 
lîngă Racea, furîndu-l pe sub gene cu o privire dulce şi 
ademenitoare. Sînt împinşi cu virful săbiilor între 
umeri. Mai apucă să vadă cum din grupul ofiţerilor cu 
paitze de aur la piept se desprinde chiar tumen u- 
noionul Algui care, închinîndu-se lui leti Ghirei, îi spune 
tare, şi audă toate gărzile, că dacă acest baatur neînfri- 
cat vrea să i se-nchine lui Chani Ali Chan, este bine, în 
numele lui Alah, să fie lăsat s-o facă, mai ales aici, 
între gărzile slavicului şi în chiar otacul stăpînului. leti 


Ghirei pleacă la galop, urmat de suită. Înainte de a fi 
trecuţi pe sub pologul cortului baaturului Algui, Racea 
şi Răzbici aud un glas de tunet, trăgînd-o popeşte pe 
nas: 

— Adevăăăr zic vouuăăă... Veni-va ceasul dreptăţii, 
al miîniei şi scrişnirii dinţilohohoor... Deci întăriţi-vă în 

— Mă simt bine în acest cort ostăşesc. Se vede că 
tumen u-noionului Algui îi place sabia, nu otrava. Ce 
zici, Răzbiciule? 

— Zic ca tine. 

— Ascultă-mă pînă la capăt. 

Sînt despărțiți cu brutalitate. Cortul n-are nimic fas- 
tuos. Blăni de oaie. De stilpul central, agăţat scutul ro- 
tund din oţel cu gurgui, coiful de luptă blănit, arcul, 
sahaidacele cu săgeți. Citeva sulițe scurte. O cămaşe 
de zale. Cizme de schimb. La căpătiiul culcuşului, şaua. 
Paşi. Intră o femeie acoperită cu bariş şi văl, urmată de 
însuşi tumen u-noionul Algui, care face semn 
poruncitor gărzilor. Ofițerii ies bătind temenele 
aproape înfricoşate. 

— Ştiam c-ai să vii, slăvito, şopteşte Racea! 

Trage cu urechea lîngă pisla cortului. Tătarca îşi 
scoate barişul. Prin văl i se văd doar ochii. 

— Dacă limba ta nu va spune adevărul, ai să pieri 
în chinuri cumplite, viteazule. 

— Şi dacă-l spune? 

— Am să-ţi dăruiesc viaţa | 

— Dac-ai fi bărbat, ţi-aş cere s-o juri pe coran. 

— Aşa nu mi-o ceri? 

— Cred în tine. 


Tumen u-noionul Algui, uriaş, nemişcat, cu o 
frumuseţe dură, de războinic mongol, împietrită pe 
obrazul vulturesc, nu-şi dezlipeşte privirea verde de pe 
fruntea femeii. Spune: 

— Aşa va i. 

— Viteazule, şopteşte soţia marelui han. 

— ţi cer, slăvilto, un cort, mîncare şi somn. Sîntem 
trudiţi. Tu sfătuieşte-te cu umbrele zilei şi ale nopţii, 
Dacă ce spun e adevărat, miine îmi dai doi oşteni să ne 
scoată din tabără. Ne dai cai şi arme. De ce taci?! 

— Vom vedea. 

— Şi noi. 

Racea îşi încrucişează mîinile la piept. Tace. 
Tăcerea se prelungeşte neplăcut 

— Cit veţi sta în otac, nu se va mişca un fir de păr 
din barba voastră, spune Algui. 

Tătarca face cîțiva paşi grăbiţi, mici şi mlădii. 

— Ce taină vrei să-mi spui? 

— De viaţă şi de moarte, slăvito. Grabnică. Atît de 
grabnică, încit fiecare clipă trecută îţi zmulge din caier 
o zi de viaţă. Ori poate o lună. Ori poate un an. 

Racea ştia, tot de la sfetnicul de taină al 
voievodului, care conducea logofeţia treburilor dinafară 
ale ţării, de intrigile şi comploturile noionilor tătari, 
care de atitea ori primejduiesc viaţa hanilor, aşa cam 
boierii cei mari, veşnic nesupuşi au făcut atitea vinzări 
şi morţi de voievozi în Ţara Românească şi Moldova. 
Ştie că Ghazi Ghirei are un fecior, dar nu ştie dacă 
această femeie tînără şi vădit înspăimintată este 
mama acelui fecior. 

— Viaţă pentru viaţă, şopteşte tătarca. 

— Şi moarte pentru moarte, şuieră baatur Algui. 

Racea le face semn să se apropie. 

— Corturile voastre au urechi. Puneţi ochi buni şi 


urechi credincioase să stea clipă de clipă în preajma 
solului de la Istanbul. 

— Hah! 

— Să nu-l lase un pas singur... Se va duce la leti 
Ghirei... 

— Hah! 

— Ori va veni leti Ghirei la el. Mai curînd asta... Vor 
sta barbă-n barbă, ca nişte vulpoi păduchioşi. Citeva 
pungi cu aur din pungile lui leti Ghirei vor intra în bu- 
zunarele acelui şacal cu inima neagră... 

— De unde ştii tu? 

— Sînt derviş. 

— Alah! 

— Faceți să umble iscoadele voastre în tot otacul 
lui Chani Ali Chan. Apoi în al lui leti Ghirei Kalga. Să-l 
găsească pe baatur Sarîh. Să vadă dacă nu-i cumva 
trecut în catastifele morților. Dacă nu-l găsesc nici între 
morți, nici între vii, să-mi aduceți trei găini negre, cinci 
ficaţi de dulău şi şapte ţechini de aur, o nuia de alun şi 
o tipsie de cărbuni. Şi le aducă o femeie, să nu fie mu- 
sulmană şi să fi văzut măcar de treisprezece ori albind 
vîrfurile munţilor cu frunţile în nori. 

Impărăteasa de la Bachcisarai îl priveşte înspăimiîn- 
tată. Racea bate patru temenele spre locurile unde bă- 
nuie că sînt cele patru puncte cardinale. Strigă 
puternic, adresîndu-se unei forţe invizibile. 

— Aici sînt! 

Se-nclină ceremonios în faţa femeii, în vreme ce 
jupîn Răzbici desemnează cu virful degetului pe pisla 
de pe jos cîteva semne cabalistice. 

— Ai auzit glasul nefiinţei? îl întreabă Racea. 

— Încă nu! 

Răzbici ascultă, cufundat în sine, nişte sunete care 
par a veni dintr-o mare depărtare. Dintr-o dată se 


cutremură. Holbează ochii. Face spumă la gură. 

— Ştiu! strigă. 

— Duceţi-vă, porunceşte Racea, cuprinzindu-l în 
braţe pe jupin Răzbici, care bate din picioare şi 
tremură din toate mădularele. 

— Pe Alah, cinsteşte-mi cortul, viteazule, strigă o 
băbătie smochinită, se agaţă de scara lui Mirzea şi-i 
şopteşte trimiţindu-i în obraz miros de tutun şi cumis. 
Îţi spun de unde să cumperi cele mai frumoase fe- 
cioare... Alah la chemat la el pe feciorul meu, dar mi-au 
rămas roabele lui, trei, viteazule! Cite una pentru 
fiecare din voi... Haida... lată-mi cortul... Milostiveşte- 
te. Pentru un ţechin de aur ai pe o noapte cortul, fin 
pentru cai şi roabele. 

Îi rinjeşte cu gingiile vinete. 

— Piei de aici, cotoroanţo! se răţoie Mirzea. 

Privitorii fac un cerc larg. Se găsesc în marginea 
otacului hanului şi a medeanului unde tîrgul de robi e 
în floare. Un tătar bătrîn, păstor după echipament, 
strigă: 

— Fericiţi-o pe sărmana Hava... 

— Pe Alah, baatur... Hava şi-a pierdut feciorul în 
lupte. 

— Face cel mai bun cumis dm toată tabăra. 

Bătrina îl apucă pe Diavol de dirlogi. Mirzea 
mimează nehotărtirea. Sania-cort a bătrinei este trasă 
chiar în marginea medeanului, unde se ţine tirgul de 
robi. De aici se poate supraveghea tirgul, intrarea spre 
cortul marelui han, spre otacul unde probabil sînt ţinuţi 
prizonierii cei mai de seamă, pentru că vede din şa 
gărzile, săniile trase în cerc, închise cu ciapare şi 


fringhii, ca şi cortul cu tui galben unde au fost duşi 
între săbii Racea şi jupîn Răzbici. Se uită la Radu 
Gheţea. Căpitanul îşi pleacă fruntea în semn de 
încuviinţare. 

— Să-ţi văd sălaşul, bătrîno. Dacă nu e curat ca 
stupul... 

— Fii binecuvintat, viteazule, strigă femeia, trăgîn- 
du-l pe Şeitan după ea în murmurul de aprobare al 
oştenilor de rînd, gărzilor şi păstorilor. 

Un vaier prelung sfişie miile de zgomote ale 
taberei. Pe una din ulițele de sănii şi corturi, mulţimea 
se frămîntă. Alt vaier sfişietor. Tătarii se întorc cu 
spatele. Işi pleacă frunţile. Dinspre tabăra unde Mirzea 
bănuie robii de seamă vine o femeie înaltă, de mare 
frumuseţe trupească, îmbrăcată într-o rochie de hetaia 
roşie, peste care poartă şubă nouă din pielcea de miel 
alb şi pe cap mesal bătut în peruzele. E acoperită cu 
văl pe obraz. Merge cu paşi mărunți. Se opreşte în faţa 
unui ostaş. li ia capul între palme, îl priveşte în ochi. 
Geme. Scoate vaierul acela îngrozitor. Ostaşul îl strigă 
pe Alah. După ce pleacă femeia, cei din jur se grăbesc 
să atingă ostaşul cu virful degetelor. Mirzea se ridică în 
scări. Se face livid. Femeia se opreşte în faţa lor. Îşi 
ridică vălul cu două degete. Le dă ocol pe virful 
picioarelor. E încălţată eu o ciuboţică roşie şi cu una 
din blană albă. 

— Alah! strigă păstorii. 

— Să vedem pe cine-l alege femeia Profetului. 

Femeia are ochi negri, scăpărători sub sprincenele 
groase. Git alb. Cosiţa despletită plină de paie. Se lasă 
o linişte de moarte. Tac neguţătorii de robi. Tac robii. 
Femeia, o nebună — „Unde am văzut eu femeia asta?” 
se-ntreabă Mirzea — se opreşte la capul lui Şeitan 
care-o adulmecă neliniştit. 


— Descăleca, viteazule. 

Se aud şoapte respectuoase. 

— Te-a ales. 

— Lăudat fie-n veci numele Domnului, cîntă popa 
Stoica şi-ngenunche. Mirzea descălecă. Nebuna îi cu- 
prinde obrazul între palmele pe care căpitanul le simte 
fierbinţi şi neliniştite. | se uită-n ochi. De aproape. Res- 
piraţia caldă îi mîngiie buzele, 

— Dumnezeu te-a adus, îi spune româneşte, şi 
căpitanul se cutremură din creştet pînă-n tălpi... 
Îngenunche... Îi pune mîinile pe creştet. Ridică-te... Dă- 
mi semnul... 

Îi astupă ochii cu mînile. Descîntă cu glas plăcut, 
tremurător: 

„Lipitură de noapte 
de miezul nopții 

de cintarea cocoșşilor 
de vărsatul zorilor...” 

Trece în bocet; 

„Zorilor, surorilor, 
Mindrelor, voi zinelor, 
Voi nu vă pripiti 

Să ne năvăliți... ” 

Mîrzea spune parola: 

— „L-au risipit să nu rămînă nici în amintirea pă- 
mîntenilor”. 

Radu Gheţea, la început surprins şi neliniştit, îi şop- 
teşte popii Stoica: 

— Am călcat cu dreptul, părinte. 

Popa trage cu „Doamne-miluieşte” puternic, 
mărind şi mai mult bizarul scenei, întru totul pe placul 
păstorilor şi călăreţilor tătari, care văd în ea ceva 
supranatural. Gheţea îl aude pe Ahmet spunînd că un 
derviş de la Ispahan i-a prezis stăpînului său această 


întîlnire cu o fiică a Profetului. Tătarul căruia i-o spune 
şopteşte călăreţului din stinga că însuşi Mirzea este 
baatur şi bilgă, un adevărat viteaz şi înţelept trăit prin 
medresele de la Urghenci, şi asta s-a văzut din felul 
cum îl ascultă şoimul şi cum i-a răspuns lui leti Ghirei 
Kalga. 

— A venit să slujească lui Ghirai Chani, sublimului 
han, drept călăuză. 

— Să ne scoată din ţara asta a blestemelor. 

„Sfintul Sava”, răspunde femeia parolei lui 
Mirzea şi-l sărută pe gură. 

In clipa aceea căpitanul îşi aduce aminte de 
jupîniţa cneazului bănăţean Drăgălina, care l-a slujit în 
tabăra banului Sava nu mai departe decit în 
primăvară... 

— Rujo! 

— Eu sînt domnia-ta... Dumnezeu mi-a luminat 
minţile. 

Mîrzea se-nclină ceremonios. Ridică braţele spre 
cer. 

— Am un răvaş, 

— Vin să-l iau. 

Boceşte: 

„Scoală şi te roagă 

Şi la sfintu soare, 

Şi la vint de boare 

Să nu prea grăbească 
Zori de să ivească 
Pin” te vom griji...” 

Aici Mirzea ciuleşte urechea, pentru că, oricît n-ar 
cunoaşte cuvintele bocetului, ochii Rujii îi spun să fie 
atent 

...„„Pin” ne vom găti 
Prinzişor ne-om pune 


Săbii şi legume 
Să mergem departe 
Pe căi neumblate...” 

Se depărtează. la între miini capul unui păstor. Pe 
al unei tatarce. Pe al altui păstor. Apoi intră între robi. 
Cînd se-ntoarce, Mirzea surprinde privirea ascuţită a 
tătarcei bătrîne. 


9 


Casa-cort de pislă a bătrinei Hava are două 
încăperi despărțite printr-o perdea de cînepă pusă în 
două. În mijlocul încăperii de la intrare un buhurdar cu 
cărbuni dă o părere de căldură. La intrarea căpitanilor 
care-l ţin între ei pe popa Stoica, trei copile semănind 
leit, una mai 'naltuţă, celelalte mai mici şi gemene, se 
retrag speriate într-un colţ. 

— Astea sînt roabele, afurisito? întreabă Mirzea. 

— Astea, prinţişorule. Astea, leule neînfricat. Sînt 
neatinse de mînă de bărbat Nu ştiu decit de miîngiierea 
mamei, şoimule. 

— Sînteţi românce? întreabă Radu Gheţea. 

Nici un răspuns. Fetele tremură. Privesc tulburate 
la bărboiul popii Stoica. 

De afară se aude sunetul repezit al unui corn. ŞI 
foarte limpede strigarea crainicului: 

— Toţi oştenii să se trezească din somn. Să-şi hră- 
nească caii. Să topească zăpadă şi să-i adape. Să plece 
din piaţa de robi de-ndată. Neguţătorii să-şi ia ce au 
cumpărat şi să se tragă ori la cetate, ori pe Dunăre, să 
treacă dincolo. Robii care nu s-au vindut să fie întorși 
cu bicele la locurile lor. Să-şi mănînce supa de rîntaş. 
Femeile să înjuge bivolii la sănii. Să nu fie larmă şi 
harababură. Cine face larmă şi nu-şi tine locul va fi 


legat în lanţuri şi bătut pînă-şi dă sufletul. 

Bătrîna Hava se vaicără. Spune că pierde ţechinul 
de aur. Cei doi căpitani se privesc nedumeriţi. 

— Aşteptăm noaptea, spune Gheţea. 

— E mai bine aşa. Va fi mişcare. 

— Băbătia trage cu urechea. 

— E vremea să facem altceva, decit să ne tot foim 
pe aici. N 

ÎI cheamă pe Ahmet. li dă o poruncă şoptită. 
Tătarul ride într-un dinte. Inainte ca Radu Gheţea să-şi 
dea seama de ce se-ntimplă, bătrîna Hava este legată 
peste gură cu propriul ei bariş. Ahmet o îmbrobodeşte 
în blana de oaie pe care probabil dormea. O leagă 
fedeleş şi o rostogoleşte în cealaltă încăpere, unde o 
acoperă cu altă blană. Fetele ţipă. Gheţea le face 
semne liniştitoare, îşi scoate basmaua de pe ochi. 

— loi Iştenem... suspină cea mai mare şi se 
potoleşte ca prin farmec. 

La intrare, glasuri răguşite de tătarce care-o strigă 
pe Hava şi-i spun să-njuge bivolii. 

— Şeitan are să vă apuce de urechi, măgăriţe 
bătrîne, spune Mirzea. 

— Hah! 

— Hava şi-a găsit un bărbat. 

— Cine ştie ce păstor şchiop! 

— Taci, Velie... Baaturul... 

Paşi care  se-ndepărtează grabnic.  Strigăte. 
Harapnice  pocnind. Mugetul bivolilor şi al boilor. 
Nechezat de cal Mirzea scoate din tureatcă răvaşul 
voievodului către banul Sava. Ahmet veghează la 
intrare. Popa Stoica îşi dezleagă legăturile. 

— Pe Sfintul Dumnezeu din ceruri, văzui trei 
rumâni din Băbiciu pe care-i tîra spre sanie. 

— Ce ai de gînd să facem? întreabă Radu Gheţea. 


— Să-i dau răvaşul Rujii. 

— Eşti sigur... 

— Ca de inima mea... Numai trei oameni au ştiut 
parola: măria-sa, banul Sava şi eu. 

— „Sfintul Sava?” 

— Da. E părintele Siîrbiei, l-au scos turcii oasele de 
la monastire şi i le-au aruncat în drum după răscoala 
de la Ipek. Altceva nu mai avem din poruncă 
domnească. 

— Să-i slobozim pe domniile lor Racea şi Răzbici. 

— Şi robii, miîrîie popa Stoica. 

— Aceia la noapte. Părinte, ia cîte junghere poţi. 
Dă-le cum apuci. La muieri. La bărbaţi. Şi tu, Radule... 
Auzi-o!... Ahmet! 

— Aducem, spune tătarul, şi Radu Gheţea se cutre- 
mură de durerea şi chinul şi stăpînirea de sine care sînt 
zugrăvite pe obrazul robului tătar, de fapt omul de 
arme şi fratele de suflet al căpitanului Mirzea, aflat 
între ai lui, întors la viaţa lui de odinioară şi totuşi atît 
de departe de ea, poate pentru totdeauna. 

De afară răzbate vaierul prelung al acelei jupîniţe 
îmbatrînite în cîteva luni, care joacă nebunia, pentru că 
mongolii respectă nebunia, socotind-o rodul unor forţe 
supranaturale, necunoscute, ca pe un dar al Profetului, 
ca pe o magie. Căpitanii desfac sacii cu jungherele. 
Cele trei fete cad în genunchi, se-nchină de la stînga la 
dreapta şi-şi bat frunţile de pislă chemiînd-o pe fecioara 
Maria, cu glasul înecat în lacrimi. 

În cortul marelui han. Roabele strîng blănurile, pîs- 


lele de pe jos, buhurdarele de ars cărbuni. Împărăteasa 
Fatima îl roagă pe soţul ei să dea libertate celor doi 


dervişi necredincioşi care au spus adevărul. De cînd se 
teme ea de uneltirile lui leti Ghirei, acest şarpe viclean 
de stepă, care-şi rostogoleşte fiecare cuvînt prin venin 
şi care l-a cumpărat pe marele vizir Mamai, luîndu-i 
fata în haremul lui?! Vrea să-i răpească tronul împără- 
tesc. Pe ea are s-o vîndă, iar pe fiul ei şi-al dragostelor 
lor năprasnice ca vînturile stepei, ori ca furtunile mării, 
are să-l batjocorească. li va tăia nasul, urechile, şi-i va 
scoate ochii, sortindu-l ruşinii veşnice. La un semn al 
hanului, roabele ies speriate. Hanul Chazi Ghirei pri- 
veşte baldachinul strîns, blana de leu făcută sul, sem- 
nele măririi şi puterii lui împachetate cu grijă. Zimbeşte 
trist. Tatăl său l-a crescut în medresele înfiinţate de 
strămoşul de demult al hanilor Ak-Ordei, Uzbek-han, şi 
acolo s-a umplut de toată ştiinţa cuprinsă în cărţile de 
medicină, filozofie şi geografie ale învăţaţilor islamului. 
Trădarea evidentă a fratelui său îl îndurerează. Stăpi- 
nirea Ak-Ordei a devenit o povară grea şi apăsătoare, 
marii viziri şi oglanii se ţin numai de intrigi. Vor ca 
hanul să n-aibă nici o putere, ei să-şi călăuzească tribu- 
rile acolo unde-i atrage prada, să încheie tratate cu 
voievozii şi cnezii ruşi ori cu Înalta Poartă, peste capul 
lui şi împotriva lui. Oftează. Mîngiie părul luciu al soţiei 
sale favorite. 

— Alah să-ţi dea linişte, Fatima, floarea vieţii meie. 
Voi veghea. Cei doi vor trebui să piară. Te-au văzut pe 
tine cu faţa descoperită. Au văzut şi auzit prea multe în 
otacul meu. 

— Stăpiîne! 

— Am săi dăruiesc sultanului... 

— Inima mea... Sufletul meu tînjeşte după susurul 
havuzului nostru Sari-Guzel... După şoapta viîntului în 
chiparoşi. 

— Ne vom întoarce, Fatima. Du-te şi veghează asu- 


pra fiului nostru iubit. 

— Te ascult, stăpîne! 

Ofiţerul de gardă la intrarea cortului intră şi-ntrebă 
dacă Kirin Kani îi primeşte pe tumen u-noionii Algui şi 
Malagan. 

Marele han Ghazi Ghirei îşi pleacă uşor fruntea, în 
semn de aprobare. Nimeni nu observă cum dintre per- 
delele grele de mătase, care maschează intrarea în ha- 
rem, se desprinde una din roabele circaziene şi, ieşind 
din cortul-harem, coboară treptele şi, ducînd o tavă cu 
fructe, rodii şi smochine, se-ndreaptă cu paşi repezi 
spre cortul tumen u-noionului Algui. 

— Mai încet, jupîne Răzbici... Te poftesc, nu cronţăi 
toate oasele acestei răposate găini negre. 

— Înfulecă şi taci 

— Cum ţi-a plăcut vrăjitoria cu ficaţii de cîine? 

— Straşnică. Da’ aia cu varga de alun? 

— Hm! 

— Roadei găina şi slăveşte-i pe Alah că datorită 
mie nu zaci descăpăţinat şi aruncat la cîini. 

Racea mormăie mulţumit După ce le-au fost aduse 
toate cele cerute, trei găini negre vii, ficaţii de dulău, 
varga de alun şi tipsia cu cărbuni aprinşi, a fost sigur 
că împărăteasa, copleşită de grijă, îşi va striga roabele 
creştine şi le va-ntreba care din ele au văzut de 
treisprezece ori albind virfurile munţilor cu virfurile în 
nori. Cine alta putea spune că da, în afară de gruzina 
care-l îmbie la şoapte de taină? A aşteptat-o, şi ea a 
venit. Fiind sigur că atît împărăteasa cît şi frumosul 
Algui îi vor iscodi prin pisla cortului, s-a dedat cu 
Răzbiciul ăsta isteţ, care sfişie pieptul găinii cu multă 


necuviinţă, s-au dedat la vrăjitorii cumplite, de le-a- 
ngheţat lor înşişi măduva în oase. Lor şi bietei gruzine. 
Ştie că tot ce a spus împărătesei se va adeveri, şi oricît 
ar fi de deştept Ghazi Ghirei, nu va hotărî să-i ucidă 
decit după ce va fi sigur că baatur Sarîh lipseşte din 
otac. Poate, atunci îi va pune la chinuri să afle 
adevărul. Racea se-ntinde cu voluptate în aşternutul 
comandantului de zece mii. Fără să vrea, a aflat şi 
puterea oştirii hanului. Lîngă Algui mai era un singur 
războinic cu paitză de aur pe piept. Ceilalţi aveau 
paitze de argint, şi el i-a numărat în linişte: erau 
douăzeci şi patru în cap. Deci doi tumen u-noioni, 
comandanţi de zece mii şi douăzeci şi patru de 
minghan u-noioni, comandanţi de mie... 

— Cîţi oşteni are măritul han în otacul lui, preaîn- 
ţelepte curtean Răzbici, dacă atita carne de găină 
neagră nu ţi-a întunecat încă minţile? îl întreabă şoptit. 

— Douăşpatru de mii, filozofule. 

Racea se umflă în bărboi. 

— Tarture. 

Se aud paşii roabei. Vorbele schimbate cu străjile. 
Gruzina intră galbenă, gata să se prăbuşească. 

— Îmi pusesem toate nădejdile în voi, spune ea în 
turcă... 

Le face semn să se apropie şi pune între ei tava cu 
fructe mirosind a soare asiatic şi livezi fermecate. 

Jupîniţa Ruja — aleasa Profetului, îl duce pe Şeitan 
de frîu. Mirzea călăreşte cu mîinile la piept, într-o stare 
extatică. Trec pe lingă ei, la galop, koşunele 
avangărzii, acoperindu-i cu pulbere de zăpadă. Robii 
sînt legaţi la funii. Femeile şi copilele urcate în sănii. 
Toată tabăra lui Ghazi Ghirei frămîntată, răscolită de 
strigătele păstorilor care mînă turmele de vite şi oi 
prădate în Banat, de behăit şi mugete, de nechezatul 
cailor, de sunetul gutural al corniştilor chemînd 
unităţile să intre în ordinea de marş, pare un popor 
întreg pregătindu-se de migraţie. În casa pe tălpici a 
tătarcei  lacome,  jupiniţa Ruja a luat răvaşul 
voievodului şi, după ce i-a sărutat peceţile, l-a ascuns 
la sîn. 

— Am dat de ştire tuturor bărbaţilor şi muierilor de 


credinţă că s-apropie ceasul miînturiri noastre, a spus 
fata aceea pe care-o cunoscuse îmbobocită, sfioasă, 
plină de nuri şi veselă. 

— Cu ajutorul Domnului, dar mai ales cu al acestor 
scule iubite de slujitorul său, a bodogănit popa Stoica, 
numărind treizeci de junghere ţărăneşti, date din 
proaspăt pe gresie. 

Jupîniţa şi-a deschis şuba. Ei au văzut cu mirare 
cele două buzunare largi, cusute sub miţa deasă, în 
care Ruja a dosit jungherele. Hava zăcea între blănuri, 
legată cobză, cu o maramă pe ochi şi căluş în gură. S- 
au hotărit ca Ahmet, făcînd pe paznicul, să-njuge 
bivolii, ajutat de popa Stoica. Cînd se vor mişca săniile 
tribului Şurakiul să facă în aşa fel, încît să rămînă pe 
loc, meşterind la o tălpice. Radu Gheţea să dea tircoale 
în jurul săniei, fără să se îndepărteze, riscînd să fie luat 
rob de vrun tătar mai îndrăzneţ. Mai ales să vegheze 
asupra cortului în care sînt prizonieri cei doi viteji. El, 
Miîrzea, va merge să-l vadă pe banul Sava. Dacă se va- 
ntimpla să nu poată primi răspuns la răvaşul măriei 
sale, lucru mai mult decit sigur, atunci „aleasa 
Profetului” să caute gorunul care străjuie satul 
Furculeşti. Să vină sub el miine la amiază, cu 
răspunsul. Pentru că în noaptea asta numai pînă acolo 
pot ajunge taberele hanului. Să nu se sperie dacă se va 
simţi cuprinsă şi ridicată între crengile gorunului. 

Soarele scăpată cufundîndu-se într-un cer plin de 
sînge. Se lasă ger tăios şi, o dată cu gerul, picle dese, 
arcuite peste codrii, peste donjoanele cetăţii Turnu şi 
taberele  vînzolite ale marelui han. Jupiniţa Ruja, 
despletită, îmbătrinită, îl conduce spre nişte sănii lungi, 
acoperite cu coviltire de pislă neagră şi înconjurate de 
ciapare — nişte lese lungi, împletite din nuiele, care- 
nconjoară săniile aşezate în cerc. Sint zece sănii, 


străjuite de un lanţ des de călăreţi. Războinici 
pedestruiţi strîng ciaparele, repede şi în tăcere. Alţii 
înhamă la sănii cite şase perechi de cai. Jupîniţa Ruja 
se lasă în genunchi. Ridică braţele spre cerul vineţiu 
acum, strigînd cu putere numele lui Isus Christos. La a 
treia strigare, vine la galop un harban u-noion. Il 
întreabă pe Mirzea ce vrea. Din ce unitate face parte şi 
ce caută aici, cînd poruncile lui Chani Ali Chan spun să 
i se ia capul pe loc oricărui curios. 

— M-a adus aleasa Profetului. Am venit să vă bine- 
cuvînt caii şi armele. 

Văzind-o pe „aleasă” înconjurindu-l pe Mirzea, cu 
mîinile la piept şi smerită, harban u-noiunul i-a repezit 
printre dinţi: 

— Pe Alah, du-te, stăpine, dacă vrei sa nu mă 
spînzure Kirin Chani cu coarda propriului meu arc. 

În clipa aceea, dincolo de pologul celei de a treia 
sănii s-a arătat statura uriaşă a banului Sava, dus între 
lănci de patru războinici. Gărzile călare fac loc. Aleasa 
Profetului se duce spre acel patriarh al luptei antioto- 
mane, făcînd asupra lui semnul crucii. Cînd banul Sava, 
cu barba lui albă pînă-n brîu, îngenunche, din otacul 
marelui han izbucnesc strigăte pline de miînie şi vocile 
crainicilor sună metalic şi sfişietor semnalul: „Toată 
lumea cu băgare de seamă. Au fugit doi robi din robii 
lui Chani Ali Chan. Nimeni nu iese din otac. Lăsaţi cale 
liberă urmăritorilor.” 

Căpitanul Mirzea se-nclină adînc în faţa harban u- 
noionului, spunîndu-i: 

— la această aşchie sfîntă din piatra Sfintului Mor- 
mînt şi Alah să fie cu tine. 

Îi întinde o peruzea, pe care o scobise cu unghia 
din plăselele jungherului. 

— Va să zică Chani Ali Chan ne-a pus gind rău, fru- 
moaso. 


— Vai mie! 
— Nu te mai tîngui. i 
Roaba tresare. Işi îndreaptă umerii. Il fulgeră cu 


ochi negri, adîÎnci. 

— Sînt fiică de nobil, războinicule. Cuibul neamului 
Runaşvilli e clădit aproape de cuiburile vulturilor. 

— Cite străji sînt afară? 

— Două. 

— În spatele cortului? 

— Patru. 

— Cite încăperi are cortul? 

— Tot patru. 

Racea îi cuprinde umerii. O trage lîngă el. 

— Iţi joci capul pentru slobozenie? 

— Pe inima mea, am să-ţi fiu soţie credincioasă... 

— Femeie. 

— Nu sînt femeie... Împărăteasa nu se lasă slujită 
decit de fecioare neprihănite, cînd se satură de ele, le 
dă oglanilor. Mă cheamă Elena. Porunceşte. 

— Cînd te-o gitui acest războinic, strigă. Nu prea 
tare. Dar nici prea încet. Luptă-te. 

— Să nu-l răpun prea repede, spune Elena... Ti-am 
înţeles gindul. Domnul cu noi... 

Jupîn Răzbici ţifneşte pe nări, mînios. 

— Ce-ţi trece prin tigvă, diavole?! 

Racea se lipeşte de pisla cortului, lîngă perdea. De 
afară răzbat tot mai limpezi zgomotele pregătirilor de 
plecare. 

— Acum ori niciodată, Răzbiciule. Prinde-o... Gitui- 
o, dar nu prea tare... 


Jupîn Răzbici se umflă în coantăş. Înţelege. Elena, 
gruzina, ţipă. Jupîn Răzbici rămîne cu gură căscată. Se 
uită prostit la Racea. Roaba ţipă mai tare. Fuge prin 
cort Răstoarnă buhurdarul cu jar. Jarul cade pe pisla 
care-ncepe să fumege. Racea ascultă paşii grăbiţi ai 
străjilor scîrţiind în zăpadă. Un glas răguşit: 

— Grăbeşte-te, Kadun... Vezi cei fac djinnii ăştia 
blestemaţi. 

Perdeaua se zmulge. Straja îşi vîră coiful de oţel 
blănit în cort. Vede roaba trîntită într-un genunchi de 
unul din robi. În cort e fum înecăcios şi-ntunerec. Cînd 
îşi vîră şi umerii sub perdea, Racea îi încleştează gitul. 
ÎI strînge pînă-i aude vinele pîrîind. Îl trage înăuntru. 

— Hei, Kadun, ce se-ntimplă acolo? strigă cel de 
afară. 

Straja horcăie. Răzbici îi astupă gura. Racea îi face 
semn să-l dezbrace. Cum paşii celeilalte străji se 
apropie, gruzina reia jocul. Fuge. lese pe sub perdea. 
Ride. Işi aranjează părul. 

— În numele lui Alah, ţi s-a făcut de bici, 
deşuchiato, îi spune straja. Ce face Kadun? 

— Îl leagă pe blestematul de vraci. 

— Ce-a vrut să-ţi facă? 

— Să-mi ghicească viitorul. 

— Şi de ce ai ţipat? 

— Mi-a fost frică. 

În cort, Racea îl şterge pe bravul Kadun din 
controalele oştirii tătare, în vreme ce Răzbici îşi pune 
şuba şi coiful răposatului, încingîndu-şi iataganul. 

— Ce căpăţină! miriie burzuluit. Coiful ăsta îmi 
intră pînă pe umeri. 

— Alah! mormăie Racea. 

Gruzina ridică perdeaua. 

— Hah! Strigă... Ce văd? 


— Ce vezi? 

— Djinnii, bolboroseşte fata şi se repede în cort. 

Cînd a doua strajă smulge perdeaua, se loveşte 
nas în nas cu jupîn Răzbici. Necunoscîndu-şi tovarăşul 
metamorfozat subit, holbează ochii şi rămîne cu ei aşa, 
pentru că degetele necruțătoare ale căpitanului Racea 
îi încleştează beregata. Operația se repetă cu mare 
viteză. Racea îi ia şuba, coiful şi armele. Se convinge 
încă o dată că şi-au dat duhul. li trage pînă-n patul din 
blănuri al tumen u-noionului Algui. Gruzina Elena, 
galbenă, scuturată brusc de un fior le spune că dacă se 
lasă prinşi vor pieri toţi trei în cele mai cumplite 
chinuri. 

— Aleluia acum, rînjeşte Racea fioros şi iese hotărît 
din cort. 

Afară găseşte întunericul şi forfota taberei. 

—  Ridică-ţi gulerul, tartore, îi şopteşte jupîn 
Răzbici. Cine dracu a mai văzut tătar cu bărboi ca al 
tău? 

lau roaba între ei. Racea grăbeşte spre locul unde 
otacul hanului se sparge, pregătindu-se de drum. In- 
tinde pasul, silindu-i pe cei doi să alerge. Prin spatele 
lor trec la galop cîţiva călăreţi. 

— Mai adu-i. Doamne, se bucură căpitanul... Să ne 
şteargă urmele, Răzbiciule, şi să huzurim întru desfătul 
dragostelor. 

O patrulă. Racea schimbă direcţia. Cîţiva bivoli mî- 
naţi de tătarce. Racea răsuflă. 

— Ah!... strigă pierit gruzina Elena. 

Scapă tava. Se-nmoaie. Inainte de a cădea, Racea 
o prinde în braţe. 

— Mulierea! se zborşeşte jupîn Răzbici de sub coiful 
pe care-l trage mereu pe ceafă. Ce ne facem acum? 

Fără să răspundă, Racea o ia în braţe. Prin faţa lor 


trece un convoi întunecat de sanii-case, trase de bivoli. 
Cînd Racea cu gruzina în braţe se strecoară prin faţa 
celei dintii perechi de bivoli, se-ntimplă două lucruri. 
Din spate izbucnesc strigăte de alarmă. Cineva bate un 
scut cu latul iataganului. Tocsiuu! sună alarma. lar aici, 
la nici zece paşi de ei, lîngă o sanie trasă într-o rîna, un 
glas puternic de bas cîntă: 

„Auzi-mă şi călăuzindu-te după acest glas, vei afla 
izbăvirea şi mîntuireaa taaa.” 

În viarmătul taberelor marelui han. Almiet conduce 
bivolii atelajului spre zidurile cetăţii Turnu. Din răsărit 
şi de pe Dunărea îngheţată trece un vînt tăios, răcind 
codrul şi lunca să vuiască surd. Ridică suluri de zăpadă 
de sub miile de copite, le învirtejeşte şi le repede în 
ochii călăreţilor nogai. 

— Adu-l, Doamne, spune popa Stoica tologit în lege 
pe pislă. 

În casa pe tălpici a tătarcei se ţine sfat de oaste. 
Mîrzea veghează la intrare cu paloşul pe genunchi. 
Gruzina Elena stă lipită de Racea, spre ciuda jupînului 
Răzbici. Cele trei copile se ţin de Radu Gheţea cu o 
spaimă plină de bucurie, îi caută mîinile pe-ntunerie şi i 
le sărută. Căpitanul se reculege greu. Il apasă toată 
durerea omenească purtată criîncen în tăberele pe care 
le simte tîrîndu-se sub crivăţ. 

— Adu-l, Doamne, se roagă popa Stoica. 

Crivăţul dezlănţuit se opinteşte să răstoarne casa 
pe tălpici. Chiuie bazmetic pe afară, şi ei stau umăr în 
umăr, ascultîndu-l cu nădejdi înnebunitoare. 

— Dac-am ajuns pînă aici, spune Mirzea, mergem 
pînă la capăt Radule, spune-le acestor două stafii cam 


ce avem de făcut... Şi, ascultaţi-mă bine, diavolilor. 
Dacă mai faceţi ceva de capul vostru, vă jur pe paloş 
că nu mai mişc un deget pentru voi. Auzi, bărbosule? 

— Ai isprăvit liturghia, preacuviosule? 

— Da! 

— la să-mi zici mie dacă am împlinit, ori ba, 
porunca măriei-sale. 

— Pe jumătate. 

— Adică? 

— Adică am dat răvaşul, stafie fără cap ce eşti... 
Rămine să iscodim tăria oştilor. Să slobozim robii. Sa 
lovim haitele astea flămiînde... 

Racea şi Răzbici rid pe-nfundate. 

— Hai să-i tragem un pui de somn, Răzbiciule, 
spune Racea, lăsîndu-şi capul în poala gruzinei... 
Spune-i acestui căpcăun că-i sîntem mulţumitori pentru 
grija care ne-a purtat-o. Mai spune-i c-am avut noi grijă 
să numărăm pînă la unul oştenii slăvitei şi 
binevoitoarei noastre gazde Chani Ali Chan... Şi acu' te 
ascult, profetule, lăsîndu-mă mîngiiat de mîinile acestei 
podoabe a Gruziei. 

Miezul nopţii. luzbaşul de ieniceri din donjonul de 
răsărit al cetăţii Turnu se pleacă peste crenele, 
scrutînd noaptea plină de chiotele crivăţului. Ninsoarea 
deasă. spulberată, îi intră în ochi. Ascultă atent. Ca 
dintr-o mare depărtare, rar, crivățul aduce cu el 
mugetul stins al unui bivol. Scoate un felinar de sub 
giubea. Se-ntoarce spre curtea interioară unde vede 
grămădite săniile neguţătorilor de robi. Chiar sub 
arcadele porţii, vede limpede silueta gheoboşată pe 
cămila de Gobi, înfofolită în burnuzul de camelot, cu 


finarul agăţat la şa. Strigă: 

— Alah cu tine, Mustafa Muhamed al Ghazal. 

Se aude sciîrțiitul vîrtejurilor de la podul mobil. Hu- 
ruitul lanțurilor. Mustafa Muhamed al Ghazal îşi lea- 
gănă finarul. Tăcut, convoiul de sănii iese în noapte, 
luînd crivățul în umărul stîng. 


5 


— Ţap chior! 

— Şacal riios! 

Mîrzea şi Ahmet tabără pe conducătorul celei din 
urmă sănii din convoi, care se izbise cu codirla de sania 
lor, atunci cînd, intrînd în lunca Dunării, cobora repe- 
zişul spre luciul negru al gheții. De sub pologul săniei 
se iţesc citeva capete. 

— Cine face atita larmă? întreabă un glas energic 
în turcă. 

— Baaturul tătar, effendi, spune conducătorul 
săniei. 

— Mînă! strigă acela. 

— Ar trebui să mergi pe jos şi să veghezi, aşa cum 
ţi-a poruncit stăpînul tău, strigă Mirzea. 

— Pe Alah, sînt singurul meu stăpîn... Mînă... 

Sania aceea, ultima din convoi, coboară pe gheaţa 
Dunării, hurducăind. Mirzea şi Ahmet îndeamnă bivolii. 
Crivăţul ciocneşte sinistru crengile uscate ale plutelor 
străvechi. Cînd ajung pe Dunăre îi retează cu şfichiul. li 
învăluie în trimbe cenuşii de zăpadă. Undeva, foarte 
departe, se vede clătinîndu-se finarul conducătorului 
acestei caravane a durerii. 

Crivăţul chiuie bezmetic în tot largul Dunării. Bivolii 
lunecă pe gheaţa zgrunţuroasă. Cad în genunchi. 
Racea sare din sanie, urmat de Gheţea şi Răzbici. 

— Numai s-ajungă diavolul ăla de popă, strigă 
Racea la urechea lui Mirzea. 

— Pregătiţi-vă, răspunde Mirzea, stringindu-şi poa- 
lele şubei. 

In spatele săniei se bălăngăne pata de lumină a 
finarului pe care gruzina Elena, ieşită în crivăţ pe sub 
polog, îl leagănă în toate părţile. 

Căpitanii şi jupîn Răzbici se opresc ca la comandă. 
Radu Gheţea îngenunche. Işi lipeşte urechea de 
gheaţă. 

— Vin, spune. 

Crivăţul îi zmulge cuvintul de pe buze. Arată în 
susul fluviului. In josul lui, două braţe negre, două şiruri 
întunecate de călăreţi, abia ghicite în noaptea muncită 
de viscol, îi depăşesc, se-mplintă în întunericul orb, plin 
de zăpada viforită. 

Viscolul le înzăpezeşte bărbile. Sprincenele. 

— Aha! strigă Racea. 

Călăreţi. Din faţă. Din spate. Din flancuri. Pe cru- 
pele cailor pedestraşi. Cu paloşele goale la mînă. În 
şube. Sar jos. Se apropie de convoi. Lîngă ei, o namilă 
pe un cal negru. 

— Veniră oltenii! tună popa Stoica din Fărcaşele 
Romanaţiului, plecîndu-se în şa... Aici sînt căpitanii, 
jupîneaso Simo. 

Alt călăreț. De sub coif, faţa albă a jupinesei. Şi 
glasul melodios: 

— Incepem, căpitane Gheţea? 


— Voia domniei-tale, jupîneaso Sima! 

Un chiuit năprasnic, răscolitor, sălbatic, mai tare 
decit crivățul: 

— Hihihihiuuu, ba oltenilor... Pe ei, bă lovilor! 

Căpitanii îşi fac vint în sania acelui effendi 
necunoscut. Din viforniţă ies cu strigăte stăpinite 
oamenii de arme ai Buzeştilor. 

Luptă de noapte, icnită. Neguţătorii de robi suit hă- 
cuiţi pe loc, împreună cu străjile. Călăreţii olteni n-au 
putut prinde cămila de Gobi, călărită de Mustafa 
Muhamed al Ghazal. Neguţătorul a trîntit fînarul de 
gheaţă. S-a topit în viscol, pe direcţia Nicopolului. S-au 
auzit chemări. Strigăte: 

— Mă tată, nu eşti şi matale aici? 

— Gheorghiţăăă! Gheorghiţăăă! 

— Muică! 

Bivolii dejugaţi sînt miînaţi la trap spre malul 
românesc. Neguţătorii morţi, lăsaţi în viscol. Şi săniile. 
Pe bătrîna Hava o eliberează Ahmet. O suie pe unul din 
bivoli. O-nfofoleşte. Îi strigă: 

— Ai să slujeşti acolo unde am să-ţi poruncesc, 
bătrîno. 

Viscolul îşi sporeşte puterea. Morţii şi săniile încep 
să se troienească. Oastea Simei Buzescu se stringe sub 
luncă, atunci cînd peste Dunărea spulberată se aude 
tinga prelungă a buciumelor. 

Cort de oaste în rovina peste care viforniţa trece 
chiuind. Jupîn Răzbici îşi trage cizmele blănite date de 


jupîneasa Sima. Se-nfofoleşte într-o şubă oltenească, 
nouă, carei vine pînă la călcîie. Mormăie: 

— Acu mă duc la măria-sa să-i duc veştile, da să 
crape rînza-n voi, că tot n-o să scăpaţi de mine... 

Bufneşte şi-ntreabă unde-i este cuşma. Afară se 
aud tropote şi glasuri potolite. 

— Jupîne Răzbici, spune Gheţea. Duci cu domnia-ta 
viaţa voievodului. 

Curteanul se umflă în centură. Racea aţiţă focul 
făcut în mijlocul cortului pe o tipsie. Mirzea scoate 
răvaşul găsit asupra lui baatur Sarîh şi i-l întinde. 

— Poate filozoful ăsta să-nţeleagă mai mult. 
Jupîne... 

— Te ascult căpitanule Mirzea. 

— Spune-i măriei-saie că hanul ajunge spre 
Putineiu, cam în patru zile. 

— Că-n noaptea asta s-au slobozit cinci sute şi 
şapte robi. Patru sute unsprezece din satele măriei- 
sale... 

— Bine, căpitane Gheţea. 

— Că hanul tirăşte cu el încă opt mii de robi. 

— Puterea oştii o mai ţii minte, vajnicule Răzbici, 
zimbeşte  Racea,  apropiind răvaşul de flăcările 
domoale. 

— Nu-mi duce grija, se-nţepoşează curteanul. 

— Răvaşul a ajuns în mîinile banului Sava. 
Răspunsul o să-l repezim de cum l-om avea. 

— Aha! strigă Racea, cercetind mai îndeaproape 
răvaşul găsit asupra tătarului. 

— Ai înţeles ceva? 

— Poate. 

— Vezi să nu-i dai foc! 

— Dacă măria-sa are să-l izbească pe han noaptea 
şi în pripă, va putea să sloboadă toţi robii, fără 


sminteală. 

— Cu atit mai mult cu cît Ghazi Ghirei e înnădit de 
mine pe urmele ţesăturilor lui Ferhat Characlan şi ale 
lui leti Ghirei Chalga. Povesteşte-i măriei-sale tot ce a 
săvirşit domnia-mea în faţa acelui bici a lui Dumnezeu. 
Slăveşte-mi faptele, Răzbiciule. Nu te arăta cîrcotaş şi 
pizmătăreţ... Aha! 

— Ce ai, Belzebutule? De ce ne fierbi, 
încornoratule?! 

— Vai de capul vostru, căpitani de paie ce sînteţi. 
Vai ţie, curtean înecat în pizmă şi-n minciună, spune 
Racea cu măreție. Să vă daţi capetele pe gresie, poate 
aşa o să vi se ascută minţile alea proaste şi leneşe. 
Vai, şi iarăşi vai, pe ce miini dădu măria-sa oştirea şi 
însăşi viaţa măriei-sale! 

— Dă-i un pumn peste plisc, Radule. 

— Vezi să nu crapi de fală, frate Raceo. 

— Cuşma... Dolama... Ba nu. Poftesc cojoc nou... 
Sabia... Pistoalele... Haida... Inchideţi-vă clonţurile. Il 
întovărăşesc pe acest biet Răzbici la Scaun. Să nu-l 
răzbească viforniţele. Ori paginii. Ori cine ştie ce ochi 
duioşi... 

— Ai turbat, afurisitule. 

— Ba! Răzbiciule, stai la polog. Nu intră nimeni... 
Veniţi aproape, înţelepţilor. Uitaţi-vă. Sloveniţi... 

— Ah! face Mirzea. 

— Pe Dumnezeu!... şopteşte Gheţea. 

Între şirurile nevinovate ale răvaşului găsit asupra 
lui baatur Sarîh, apar alte rînduri scrise cu o cerneală 
roşie, care se văd cu atit mai bine cu cît răvaşul este 
ţinut mai aproape de foc. Mirzea descifrează, şoptind, 
răvaşul scris în osmană: 

„Către slăvitul, viteazul şi nebiruitul leti Ghirei 
Kalga, prietenul nostru, sănătate. A fost la noi acel om 


a lui Ferhat Paşa Characlan, venind cu o corabie din 
Rhodos. Aşa că ne-am înţeles cu paşa de lerkoki să-l 
prindem pe cîinele de Michaly bey între iataganele 
ienicerimii şi pieptul cailor tăi. Tu-mi dai capul beyvului, 
eu îţi dau capul hanului, pe care-l ademenesc aşa cum 
ne-am înţeles. Ai slobod să pustieşti Vlahia Mică şi 
toate moşiile Buzeştilor, slugile beyului. În Vlahia Mare 
nu pustii, să putem fi puternici şi să te ajutăm. Rămii 
cu tumenul tău la Şerpăteşti, să poţi cădea asupra 
hanului şi să-l prinzi la mînă, după voia pe care o ai. ÎI 
aştept pe baatur Sarîh la locul ştiut, în a treia noapte 
de cînd ai să primeşte aceste veşti. 

Cu voia luminăţiei tale, Chisar, mare logofăt al Ţării 
Româneşti.” 

Linişte de moarte. Afară vuietul luncilor şi al viforu- 
lui. Racea mormăi în bărboi: 

—  Domnia-sa Chisar-mare logofăt, şi oamenii 
luminăţiei sale care ne puseseră la gheaţă. Ne-am 
luminat boieri dumneavoastră. 

Apoi glasul popii Stoica: 

— Să poftească domnia-sa curteanul Răzbici la ju- 
pîneasa Sima, pentru răvaşe. 

— Pentru răvaşe şi pentru viaţa Ţării Româneşti, 
spune Racea, se echipează, viră răvaşul în traista de 
mătase pe care o poartă la piept, se cutremură de 
scîrba simţindu-l lîngă inimă, se-mbumbă la coantăş şi 
se-ntoarce spre fraţii săi de arme: 

— De acum, pe viaţă şi pe moarte, fraţilor mei, le 
spune, îmbrăţişindu-i. 

— Pe viaţă şi pe moarte, răspunde ca un ecou jupîn 
Răzbici, gata de drum. 

„„„Preceas de zori. Lumină tulbure, prefirată în nin- 
soarea spornică, fără vint. Căpitanii în şei, cu jupîn 
Răzbici, omul de arme Cîrstocea şi Ahmet. Zece călă- 


raşi domneşti, fără sulițe, cu paloşele la şold, încalecă 
zoriţi. Popa Stoica ridică asupra lor crucea ghintuită. 
De scara lui Racea se ţine gruzina Elena Runaşyvilli. 

— Viteazule!... 

— Rămii în paza jupinesei, floare de Gruzia... 
Munte cu munte, darmite om cu om. 

— La drum! comandă Radu Gheţea. 

— La drum! răspund călăraşii domneşti. 

Se urnesc la trap mic, în văzul robilor eliberaţi şi al 
oştilor olteneşti. Cei eliberaţi se lasă în genunchi. 

— Fiţi binecuviîntaţi! le strigă un bătrîn, încă verde. 

— Vitejilor! 

— Vitejilor! murmură bărbaţii şi muierile şi oştile, 
olteneşti. 

— Vitejilor! 

Ei se leagănă-n şei, sub ninsoarea din ce în ce mai 
spornică, mai deasă şi mai albă, călărind înneguraţi 
spre sforul destinului de oşteni şi oameni ai acestor 
pămiînturi. 


SFÎRŞIT 


